
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1271 


30 Σεπτεμβρίου 2002 


ΑΠΟΦΑΣΕΙ Σ 

Αριθ. 11140 

Έγκριση του Κανονισμού Προμηθειών Υλικών και Υπηρε¬ 
σιών καθώς και του Κανονισμού Ανάθεσης και Εκτέλε¬ 
σης Τεχνικών Έργων ΕΤΑΙΡΕΙΑΣ ΠΑΡΟΧΗΣ ΑΕΡΙΟΥ 
ΑΤΤΙΚΗΣ ΑΈ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Π.Δ. 381/89 «Οργανισμός του Υπουργείου Βιομη¬ 
χανίας, Ενέργειας και Τεχνολογίας». 

2. Το Π.Δ. 27/1996 «Συγχώνευσης των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». (ΦΕΚ19/Α/96). 

3. Τα άρθρα 6 και 7 του Ν. 2364/95 «Σύσταση του Σώμα¬ 
τος Ενεργειακού Ελέγχου καιΣχεδιασμού, Εισαγωγή, με¬ 
ταφορά, εμπορία και διανομή φυσικού αερίου και άλλες 
διατάξεις» (ΦΕΚ252/Α/95), όπως αυτό τροποποιήθηκε με 
την παράγραφο 13 του άρθρου 9 του Ν. 2528/97 «Κύρω¬ 
ση της από 20.6.97 Σύμβασης μεταξύ των εταιρειών «ΤΡΑ¬ 
ΠΕΖΑ ΕΠΕΝΔΥΣΕΩΝ ΑΝΩΝΥΜΗ ΕΤΑΙΡΕΙΑ» και «ΝΑΥΠΗ¬ 
ΓΙΚΕΣ ΚΑΙ ΒΙΟΜΗΧΑΝΙΚΕΣ ΕΠΙΧΕΙΡΗΣΕΙΣ ΕΛΕΥΣΙΝΑΣ 
ΑΝΩΝΥΜΗ ΕΤΑΙΡΕΙΑ» (ΦΕΚ 216/Α/97) και ισχύει σήμερα. 

4. Τις διατάξεις της απόφασης του Υπουργού Ανάπτυ¬ 
ξης με αριθμό Δ1/Γ/18887/2001(ΦΕΚ 152/Β/13.11.2001) 
περί «Χορηγήσεως άδειας διανομής φυσικού αερίου στην 
Εταιρεία Παροχής Αερίου (Ε.Π.Α.) Αττικής Α.Ε.». 

5. Την ανάγκη ύπαρξης κανονισμών: 

α) προμηθειών και 

β) ανάθεσης και εκτέλεσης τεχνικών έργων της εταιρεί¬ 
ας Παροχής Αερίου Αττικής. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του προϋπολογι¬ 
σμού του Π.Δ.Ε., αποφασίζουμε: 

Εγκρίνουμε τους Κανονισμούς Προμηθειών Υλικών και 
Υπηρεσιών και Ανάθεσης και Εκτέλεσης Τεχνικών Έργων 
της ΕΤΑΙΡΕΙΑΣ ΠΑΡΟΧΗΣ ΑΕΡΙΟΥ (ΕΠΑ) ΑΤΤΙΚΗΣΑΈ. ως 
εξής: 


ΚΕΦΑΛΑΙΟ I 

ΚΑΝΟΝΙΣΜΟΣ ΠΡΟΜΗΘΕΙΩΝ, 

ΥΛΙΚΩΝ ΚΑΙ ΥΠΗΡΕΣΙΩΝ 
ΤΗΣ ΕΤΑΙΡΕΙΑΣ ΠΑΡΟΧΗΣ ΑΕΡΙΟΥ ΑΤΤΙΚΗΣ ΑΈ. 

ΑΡΘΡΟ 1 

ΠΕΔΙΟ ΕΦΑΡΜΟΓΗΣ 

1. Με τον παρόντα Κανονισμό, καθορίζονται οι διαδικα¬ 
σίες κατάρτισης, εκτέλεσης συμβάσεων και ανάδειξης 
προμηθευτών για την προμήθεια από την Εταιρεία Παρο¬ 
χής Αερίου Αττικής, κάθε είδους υλικών, προϊόντων, εξο¬ 
πλισμού και για την παροχή υπηρεσιών από φυσικά ή νο¬ 
μικά πρόσωπα. 

2. Από το πεδίο εφαρμογής του παρόντος Κανονισμού 
εξαιρούνται: 

α) Οι διαδικασίες για την εκτέλεση έργων κατασκευής, 
συντήρησης, εκσυγχρονισμού και επέκτασης κτιρίων, δι¬ 
κτύων φυσικού αερίου και εγκαταστάσεων της Εταιρείας 
Παροχής Αερίου Αττικής ΑΈ. καιηπαροχή υπηρεσιών και 
η προμήθεια υλικών που διενεργείται στο πλαίσιο εκτέλε¬ 
σης των έργων αυτών. 

β) Οιδικαιοπραξίεςγιατη σύσταση, αλλοίωση ή κατάρ¬ 
γηση δικαιωμάτων ενοχικών ή εμπραγμάτων επί ακινή¬ 
των. 

γ) Οι προμήθειες υλικών, προϊόντων, αγαθών, εξοπλι¬ 
σμού και η παροχή υπηρεσιών αξίας μικρότερης των 
3.000 Ευρώ. 

δ) Οι προμήθειες που διενεργούνται στα πλαίσια Διε¬ 
θνών Συμβάσεων του Ελληνικού Δημοσίου. 

ε) Οι συμβάσεις που εξαιρούνται από το Κοινοτικό Δί¬ 
καιο για λόγους εκτός του ύψους της αξίας τους. 

στ) Οι δικαιοπραξίες για τη σύσταση, αλλοίωση ή κα¬ 
τάργηση δικαιωμάτων επί υλικών που ανήκουν στην κυ¬ 
ριότητα της Εταιρείας Παροχής Αερίου Αττικής Α.Ε., 
όπως επίσης η καταστροφή και οι λοιπές υλικές πράξεις 
που αφορούν τα υλικά αυτά. 

ζ) Οι συμβάσεις εργασίας δανεισμού προσωπικού και 
απασχόλησης ειδικών συμβούλων με μισθό, ωρομίσθιο ή 
χρονοχρέωση. 

η) Οι συμβάσεις που περιλαμβάνουν παροχή, η οποία 
μπορεί να παρασχεθεί από μοναδικό φορέα. 

θ) Η παροχή υπηρεσιών που ρυθμίζεται από νομοθετι¬ 
κές, κανονιστικές ή διοικητικές διατάξεις. 

ι) Οι συμβάσεις υπηρεσιών που ανατίθενται σε συνδεδε- 
μένη επιχείρηση, κύρια δραστηριότητα της οποίας είναι η 
παροχή των υπηρεσιών αυτών στον Όμιλο που ανήκει. 

κ) Οιτυχόν άλλες περιπτώσεις προμηθειών που καθορί¬ 
ζονται κατά περίπτωση με απόφαση του Διοικητικού Συμ¬ 
βουλίου της Εταιρείας Παροχής Αερίου Αττικής Α.Ε. 

Εφόσον δεν υφίστανται περιορισμοί από το Κοινοτικό Δί¬ 
καιο η ΕΠΑ Αττικής δύναται να εφαρμόζει τον παρόντα κα¬ 
νονισμό και επί των ως άνω εξαιρουμένων περιπτώσεων. 

ΑΡΘΡΟ 2 
ΟΡΙΣΜΟΙ 

Στον κανονισμό αυτό, οι κάτωθι αναφερόμενοι όροι 
έχουν εφεξής την έννοια που αποδίδεται στο παρόν άρ¬ 
θρο: 

Εταιρεία: Η Εταιρεία Παροχής Αερίου Αττικής Α.Ε. 

Αγαθά: Τα προμηθευόμενα προϊόντα, υλικά, εξοπλι¬ 
σμός, ανταλλακτικά που είναι δυνατόν να αποτελούν είτε 
πάγια περιουσιακά στοιχεία, είτε αναλώσιμα στοιχεία της 
Εταιρείας για την εκπλήρωση του σκοπού της, όπως επί¬ 
σης και οι παρεχόμενες δια του παρόντος Κανονισμού 
υπηρεσίες. Στην έννοια αυτή περιλαμβάνονται και περι¬ 
ουσιακά στοιχεία που παραδίδονται στην ΔΕΠΑ ή την 
ΕΔΑ. 

Συνδεδεμένες Επιχειρήσεις: Τα νομικά πρόσωπα που 
ορίζονται στο Άρθρο 42ετου Κ.Ν. 2190/1920. 

Προμηθευτής: Κάθε φυσικό ή νομικό πρόσωπο, ένωση 
προσώπων, κοινοπραξία, που βάσει των ικανοτήτων και 
της εμπειρίας του, δύναται να παρέχει αγαθά και υποβά¬ 
λει σχετική προσφορά στα πλαίσια του παρόντος Κανονι¬ 
σμού για τη σύναψη σύμβασης με την Εταιρεία. 

Προσφορά: Το σύνολο των εγγράφων που υποβάλει ο 
Προμηθευτής ενόψει της ανάθεσης σε αυτόν προμήθει¬ 
ας, βάσει των όρων του παρόντος Κανονισμού. 

Ανάδοχος: Ο προμηθευτής, η προσφορά του οποίου 
έγινε δεκτή από την Εταιρεία και ανέλαβε δυνάμει συμβά- 
σεως ή παραγγελίας την υποχρέωση παροχής αγαθών 
στα πλαίσια του παρόντος Κανονισμού. 

Απαράβατος Όρος: Κάθε όρος της προκήρυξης η μη 
συμμόρφωση προς τον οποίο καθιστά άχρηστη την προ- 
τεινόμενη προμήθεια και απορριπτέατη σχετική προσφο¬ 
ρά. 

Επιθυμητός Όρος: Κάθε όρος της προκήρυξης που δεν 
είναι απαράβατος. 

Διαγωνισμός: Η διαδικασία που κατατείνει στην ανάδει¬ 
ξη του αναδόχου και στη σύναψη της σχετικής με την προ¬ 
κήρυξη σύμβασης προμήθειας αγαθών. 

Σύμβαση Προμήθειας Αγαθών: Κάθε συμφωνία εξ’ επα¬ 
χθούς αιτίας που καταρτίζεται εγγράφως μεταξύ αναδό¬ 
χου και Εταιρείας για την εκπλήρωση του σκοπού της 
προκήρυξης. 

Παραγγελία: Μονομερής δήλωση βούλησης της εται¬ 
ρείας απευθυντέα στον ανάδοχο, με την οποία του ζητεί¬ 
ται η προμήθεια υλικών ή η παροχή υπηρεσιών. 

Προγραμματικές Συμφωνίες/Συμφωνίες Πλαίσιο: Είναι 
σύμβαση μεταξύ της Εταιρείας και Προμηθευτή που απο¬ 
σκοπεί στον καθορισμό των όρων των συμβάσεων που θα 
καταρτισθούν κατά τη διάρκεια συγκεκριμένης χρονικής 
περιόδου κυρίως εν σχέσει προς τις τιμές. 


Ανοικτή διαδικασία: Ο διαγωνισμός στον οποίο έχει δι¬ 
καίωμα συμμετοχής οποιοσδήποτε προμηθευτής παρέ¬ 
χει τα αγαθά της προκήρυξης, υποβάλλοντας ενσφράγι¬ 
στη προσφορά. 

Κλειστή διαδικασία: Ο διαγωνισμός στον οποίο έχουν 
τελικώς δικαίωμα συμμετοχής μόνο οι ειδικώς προσκλη- 
θέντες από την Εταιρεία προμηθευτές, υποβάλλονταςς 
ενσφράγιστες προσφορές. 

Πρόχειρος διαγωνισμός: Ο διαγωνισμός στον οποίο 
συμμετέχουν οι προσκληθέντες από την Εταιρεία, υπο¬ 
βάλλοντας ανοικτές προσφορές. 

Διερευνητικός Διαγωνισμός κατάρτισης προϋπολογι¬ 
σμού κόστους: Πρόχειρος διαγωνισμός με σκοπό την 
απόκτηση δεδομένων προϋπολογιστικού κόστους και 
χρονοδιαγράμματος. Για τη σύναψη Σύμβασης θα απαι¬ 
τηθεί διενέργεια κάποιου από τους ανωτέρω διαγωνι¬ 
σμούς. 

Διαδικασία Διαπραγμάτευσης: Ο διαγωνισμός στον 
οποίο συμμετέχουν προμηθευτές προσκληθέντες από 
την Εταιρεία, προκειμένου να διαβουλευθούν και να δια- 
πραγματευθούν τους όρους της σύμβασης, ανάθεσης 
και εκτέλεσης προμήθειας υλικών ή παροχής υπηρεσιών 
με έναν ή περισσότερους από αυτούς. 

Κοινοτικό Δίκαιο: Τ ο σύνολο των Συνθηκών, οδηγιών και 
κανονισμώνπου ισχύουν στα κράτη μέλη της Ευρωπαϊκής 
Ένωσης. 

ΑΡΘΡΟ 3 

ΟΡΓΑΝΑ ΔΙΕΝΕΡΓΕΙΑΣ ΠΡΟΜΗΘΕΙΩΝ 

1. Προκειμένου να εφαρμοσθούν οι διατάξεις του πα¬ 
ρόντος Κανονισμού, συνιστώνταιτα κάτωθι Οργανα: 

α) Το Συμβούλιο Προμηθειών (Σ.Π.): Το Σ.Π. αποτελεί- 
ται από 5 Μέλη, ανώτερα στελέχη της Εταιρείας και ορι¬ 
ζόμενα από το τον Γενικό Διευθυντή. Το Σ.Π. εισηγείται 
για τη σύσταση των επιτροπών που αναφέρονται στις πα¬ 
ραγράφους 1β, 1γ και 1 δ παρόντος και έχει τις αρμοδιό¬ 
τητες που ορίζονται στην παρ. 4 του Άρθρου 4. 

β) Επιτροπή Διεξαγωγής Διαγωνισμού (ΕΔΔ). 

Η ΕΔΔ συγκροτείται με απόφαση του Γενικού Διευθυ¬ 
ντή, κατόπιν εισήγησης του ΣΠ της Εταιρείας ή προσώ¬ 
που εξουσιοδοτημένου από το ΣΠ προκειμένου περί προ¬ 
μηθειών αξίας υπερβαίνουσας τα 1.173.800 Ευρώ και με 
απόφαση του Γενικού Διευθυντή ή προσώπου εξουσιο¬ 
δοτημένου από τον Γενικό Διευθυντή, προκειμένου περί 
προμηθειών μικρότερης αξίας. Η Ε.Δ.Δ. αποτελείται από 
τρία (3) ή πέντε (5) μέλη, προερχόμενα από την υπηρε¬ 
σιακή ιεραρχία της Εταιρείας. 

Η ΕΔΔ έχει την ευθύνη για την παραλαβή των προσφο¬ 
ρών, την παροχή διευκρινήσεων προς τους προμηθευτές 
και την υποβολή ερωτημάτων σε αυτούς στο μέτρο που 
αυτό προβλέπεται από την προκήρυξη, το άνοιγμα των οι¬ 
κονομικών προσφορών, την αξιολόγηση του συνόλου των 
προσφορών και την σύνταξη τηςτελικής εισήγησης γιατα 
αποτελέσματα του διαγωνισμού προς το όργανο που εί¬ 
ναι αρμόδιο για την κατακύρωση. Επίσης η ΕΔΔ αποφα¬ 
σίζει τελεσίδικα επί των ενστάσεων που υποβάλονται κα¬ 
τά τη διάρκεια του διαγωνισμού και αφορούν την προκή¬ 
ρυξη, την πρόσκληση εκδήλωσης ενδιαφέροντος, τις 
πράξεις και αποφάσεις της ΕΔΔ και τις πράξεις και απο¬ 
φάσεις της Επιτροπής Τεχνικής Αξιολόγησης Προσφο¬ 
ρών. Η ΕΔΔ συντάσσει πρακτικό για την υποβολή των 
προσφορών, συντάσσει πρακτικό για το άνοιγμα των οι¬ 
κονομικών προσφορών και εκδίδει εγγράφως αποφάσεις 

επί των ενστάσεων. Επίσης, η ΕΔΔ υποβάλει το τελικό 
πρακτικό αξιολόγησης των προσφορών που περιλαμβά¬ 
νει την κρίση της για τον μειοδότη στο αρμόδιο όργανο 
για την κατακύρωση και στο Σ.Π. Η ΕΔΔ συνυποβάλει και 
όλα τα λοιπά πρακτικά που τήρησε κατά τη διαδικασία μα¬ 
ζί με τις ενστάσεις και τις επ’ αυτών αποφάσεις. 

γ) Επιτροπή Τεχνικής Αξιολόγησης Προσφορών 
(ΕΤΑΠ). Η ΕΤΑΠ συγκροτείται με απόφαση του Γενικού 
Διευθυντή, κατόπιν εισήγησης του ΣΠ ή προσώπου εξου¬ 
σιοδοτημένου από το ΣΠ, προκειμένου περί προμηθειών 
αξίας υπερβαίνουσας τα 1.173.800 Ευρώ και με απόφαση 
του Γενικού Διευθυντή ή προσώπου εξουσιοδοτημένου 
από τον Γ ενικό Διευθυντή, προκειμένου περί προμηθειών 
μικρότερης αξίας. Η ΕΤΑΠ αποτελείται απο 3 ή 5 μέλη. Η 
ΕΤΑΠ αποσφραγίζει του φακέλους των τεχνικών προ¬ 
σφορών εξετάζει και αξιολογεί το δείγμα σε περίπτωση 
κατάθεσής του και προβαίνει στο έλεγχο συμμόρφωσης 
του τεχνικού μέρους των προσφορών με τους απαράβα¬ 
τους όρους της προκήρυξης. Επίσης η ΕΤΑΠ διενεργεί 
την τεχνική αξιολόγηση και βαθμολογεί τις υποβληθείσες 
προσφορές. Στην Επιτροπή δύνανται να συμμετέχουν 
δύο (2) τουλάχιστον εμπειρογνώμονες ως συμβουλευτι¬ 
κά μέλη χωρίς δικαίωμα ψήφου, με ειδικότητες αντίστοι¬ 
χες των υπό προμήθεια αγαθών. 

Τα πορίσματα της ΕΤΑΠ υποβάλλονται εγγράφως στην 
ΕΔΔ για την έκδοση των αποτελεσμάτων του διαγωνι¬ 
σμού. 

δ) Επιτροπή Παραλαβής & Αποδοχής Προμηθευομέ- 
νων Αγαθών (ΕΠΑΠΑ). Η ΕΠΑΠΑ συγκροτείται με απόφα¬ 
ση του Γ ενικού Διευθυντή, κατόπιν εισηγήσηςτου ΣΠ της 
Εταιρείας ή προσώπου εξουσιοδοτημένου από το ΣΠ για 
προμήθειες αξίας μεγαλύτερης των 1.173.800 Ευρώ και 
με απόφαση του Γενικού Διευθυντή ή προσώπου εξου¬ 
σιοδοτημένου από τον Γενικό Διευθυντή για προμήθειες 
μικρότερης αξίας και αποτελείται από 3 εως 5 μέλη. Η 
ΕΠΑΠΑ είναι αρμόδια για την ποιοτική και ποσοτική πα¬ 
ραλαβή και αποδοχή των ενσώματων αγαθών και την πι¬ 
στοποίηση της ολοκλήρωσης κατά τον προσήκοντα τρό¬ 
πο των παρασχεθέντων υπηρεσιών. Μετά την παραλαβή, 
την αποδοχή ή την απόρριψη αγαθών, συντάσσεται σχε¬ 
τικό πρωτόκολλο. Η διαδικασία παραλαβής μπορεί να διε¬ 
ξάγεται σε δύο φάσεις, ήτοι, προσωρινή παραλαβή και 
οριστική παραλαβή. Ο ποσοτικός και ποιοτικός έλεγχος 
μπορεί να ανατίθεται και σε φορέα διαφορετικό της ΕΠΑ¬ 
ΠΑ με απόφαση των οργάνων που είναι αρμόδια για τη σύ¬ 
σταση της ΕΠΑΠΑ. 

2. Οι Επιτροπές υπο 1β, Ιγκαι Ιδτουπαρόντος άρθρου 
συνιστώνται σε κάθε περίπτωση που η αξία των υπο προ¬ 
μήθεια αγαθών είναι ίση η υπερβαίνει το ποσό των 30.000 
Ευρώ. Σε περίπτωση αγαθών μικρότερης αξίας η σύστα¬ 
ση των ανωτέρω επιτροπών ανήκει στη διακριτική ευχέ¬ 
ρεια του Γενικού Διευθυντή. 

3. Σε κάθε άλλη περίπτωση τις αρμοδιότητες της Επι¬ 
τροπής Διενέργειας του Διαγωνισμού και της Επιτροπής 
Παραλαβής & Αποδοχής των Προμηθευομένων Αγαθών, 
ασκεί η Διεύθυνση Προμηθειώντης Εταιρείας ενώ εκείνες 
της Επιτροπής Τεχνικής Αξιολόγησης των Προσφορών 
ασκεί η Διεύθυνση της Εταιρείας για την οποία προορίζο¬ 
νται τα υπο προμήθεια αγαθά. Τα φυσικά πρόσωπα που 
θα διεξάγουν τις ανωτέρω εργασίες για λογαριασμό των 
ανωτέρω Διευθύνσεων της Εταιρείας θα ορίζονται με 
απόφαση του Γ ενικού Διευθυντή της Εταιρείας. 

4. Τις τεχνικές προδιαγραφές των υπό προμήθεια υλι¬ 


κών ή υπηρεσιών, συντάσσει η Διεύθυνση Προμηθειών 
της Εταιρείας. Τα πρόσωπα που συμμετέχουν στη σύντα¬ 
ξη των προδιαγραφών δεν θα είναι μέλη της ΕΔΔ και της 
ΕΤΑΠ. 

5. Όλες οι αποφάσεις των επιτροπών και οι αναφορές, 
συντάσσονται με βάση τη γνώμη της απλής πλειοψηφίας 
των μελών. Σε κάθε πάντως περίπτωση, αναφέρεται συ¬ 
νοπτικά η γνώμη των μελών που διαφώνησαν ή μειοψή¬ 
φησαν. 

6. Προς αποφυγή αμφιβολιών, οι κανόνες του Κοινοτι¬ 
κού Δικαίου για την αποτίμηση των έργων ή/και των αγα¬ 
θών ή/καιτων υπηρεσιών, συμπεριλαμβανομένωντων κα¬ 
νόνων αθροιστικής αποτίμησης, προκειμένου να προσ- 
διορισθεί από την Εταιρεία η ακολουθητέα διαδικασία 
κατακύρωσηςτης σύμβασης, σύμφωνα με τους κανόνες 
αυτούς για κάθε σύμβαση. 

7. Όλα τα αναφερόμενα στο παρόν άρθρο ποσά, δεν πε¬ 
ριλαμβάνουν τον Φ. Π ,Α. 

ΑΡΘΡΟ 4 

ΣΚΟΠΙΜΟΤΗΤΑ ΠΡΟΜΗΘΕΙΑΣ ΑΓΑΘΩΝ- 
ΑΠΟΦΑΣΗ ΕΠΙ ΤΩΝ ΔΙΑΔΙΚΑΣΙΩΝ 

1. Η σκοπιμότητα για την προμήθεια αγαθών για τα 
οποία απαιτείται δαπάνη την οποία δεν έχει εξουσιοδότη¬ 
ση να διενεργήσει μόνος του ο Γενικός Διευθυντής μπο¬ 
ρεί να αποφασίζεται από τα κάτωθι όργανα: 

α) Το Διοικητικό Συμβούλιο της Εταιρείας μετά από ει¬ 
σήγηση της αρμόδιας Διεύθυνσης ή του Συμβουλίου 
Προμηθειών ή του Γ ενικού Διευθυντή όταν η αξία των υπο 
προμήθεια υλικών υπερβαίνει τα 1.173.800 Ευρώ. 

β) Τον Γενικό Διευθυντή της Εταιρείας μετά από εισή¬ 
γηση της αρμόδιας Διεύθυνσης ή του Συμβουλίου Προ¬ 
μηθειών όταν η αξία των υπό προμήθεια αγαθών κυμαίνε¬ 
ται από 30.000 Ευρώ εως 1.173.800 Ευρώ. 

γ) Τον Διευθυντή της αρμόδιας Διεύθυνσης μετά από ει¬ 
σήγηση του αρμοδίου τμήματος όταν η αξία των υπο προ¬ 
μήθεια αγαθών είναι μικρότερη των 30.000 Ευρώ. 

Η εταιρεία μπορεί οποτεδήποτε να αποφασίζει την τρο¬ 
ποποίηση των ανωτέρω εσωτερικών διαδικασιών σύμφω¬ 
να με το καταστατικό και τη συμφωνία των μετόχων που 
αφορά την Εταιρεία. Στα ανωτέρω ποσά δεν περιλαμβά¬ 
νεται ο αναλογούν ΦΠΑ. 

2. Όταν η προμήθεια συγκεκριμένων αγαθών έχει εγκρι- 
θεί από το Δ.Σ. μέσω του ετησίου προϋπολογισμού ή δια 
εγκρίσεως άλλου μακροχρόνιου σχεδιασμού δεν απαιτεί¬ 
ται νέα απόφαση περί της σκοπιμότητας, σύμφωνα με το 
καταστατικό και τις τυχόν συμφωνίες των μετόχων ανα¬ 
φορικά με την Εταιρεία. 

3. Τα ποσά που αναφέρονται στην παρ. 1 του παρόντος 
μπορεί να μεταβληθούν κατόπιν αποφάσεως του Δ.Σ. της 
Εταιρείας σύμφωνα με τις διαδικασίες και εντός των 
ορίων που θέτει το καταστατικό, οποιαδήποτε Συμφωνία 
Μετόχων σχετική με την Εταιρεία και το Κοινοτικό Δίκαιο. 

4. Προκειμένου περί εγκεκριμένων προμηθειών, οι υπο- 
λοιπόμενες ενέργειες που σχετίζονται με την διαδικασία 
ανάδειξης προμηθευτή, ορισμού των εκτελεστικών οργά¬ 
νων του Άρθρου 3 παρ. Ιβ,ΐγ,ΐδ, υπογραφής της Σύμβα¬ 
σης και εκτέλεσης της συμβάσεως προμήθειας διενερ- 
γούνται από τα εξής όργανα: 

Α. Προκειμένου περί προμηθειών προϋπολογιζόμενης 
αξίας μεγαλύτερης των 1.173.800 Ευρώ, όλες οι διαδικα¬ 
σίες αποφασίζονται από τον Γ ενικό Διευθυντή, κατόπιν ει- 

σηγήσεωςτου ΣΠ ή από πρόσωπο εξουσιοδοτημένο από 
τοΣΠ. 

Β. Προκειμένου περί προμηθειών αξίας μικρότερηςτων 
1.173.800 Ευρώ, οι διαδικασίες αποφασίζονται από τον 
Γενικό Διευθυντή ή από πρόσωπα εξουσιοδοτημένα από 
τον Γενικό Διευθυντή, αλλά προκειμένου περί προμηθει¬ 
ών αξίας υπερβαίνουσας τα 469.500 Ευρώ, όπου ο προ¬ 
μηθευτής μπορεί να είναι Συνδεδεμένη Επιχείρηση, ο Γε¬ 
νικός Διευθυντής κατόπιν εισηγήσεως του Σ.Π. θα απο¬ 
φασίσει για τις σχετικές διαδικασίες. 

Γ. Προκειμένου περί προμηθειών προϋπολογιζόμενης 
αξίας μικρότερης των 30.000 Ευρώ, οι διαδικασίες απο- 
φασίζονται από τον Διευθυντή της αρμόδιας Διεύθυνσης 
που ενέκρινε την προμήθεια σύμφωνα μετηνπαρ. Ιγτου 
παρόντος άρθρου. 

5. Σε επείγουσες περιπτώσεις ή για την αποτροπή επι¬ 
κείμενου κινδύνου, ο Γ ενικός Διευθυντής μπορεί να απο¬ 
φασίζει την εκτέλεση προμηθειών για τις οποίες δεν 
υπάρχει εγγραφή στον προϋπολογισμό αξίας το πολύ 
1.173.800 Ευρώ. Στην περίπτωση αυτή, το όργανο που 
αποφασίζει την υλοποίηση της προμήθειας πρέπει να αι¬ 
τιολογεί πλήρως την αναγκαιότητά της και τον κατεπεί- 
γοντα χαρακτήρα της. 

ΑΡΘΡΟ 5 

ΠΡΟΔΙΚΑΣΙΑ ΠΡΟΜΗΘΕΙΑΣ ΑΓΑΘΩΝ 

1. Οι εισηγήσεις που αναφέρονται στις παραγράφους 
Ια, 1 β και Ιγτου Άρθρου 4 για την σκοπιμότητα των προ¬ 
μηθειών πρέπει να περιλαμβάνουν απαραιτήτως: 

α) Την σκοπιμότητα και την σαφή περιγραφή των προ- 
τεινομένων για προμήθεια αγαθών. 

β) Την ποσότητα και την εκτίμηση της αξίας των προτει- 
νομένων για προμήθεια αγαθών. 

γ) Το προβλεπόμενο χρονοδιάγραμμα παραλαβής των 
αγαθών. 

δ) Τον τρόπο διεξαγωγής της προμήθειας σύμφωνα με 
τις διακρίσεις του Άρθρου 6. 

ε) Τις τεχνικές προδιαγραφές και τα λοιπά ποιοτικά χα¬ 
ρακτηριστικά των προτεινομένων προς προμήθεια αγα¬ 
θών. 

ζ) Τα προσόντα των υποψηφίων προμηθευτών. 

η) Οποιοδήποτε άλλο στοιχείο είναι κατά την γνώμη του 
εισηγουμένου την προμήθεια χρήσιμο για την απόδειξη 
της σκοπιμότητας και την διενέργεια του διαγωνισμού. 

2. Το όργανο της Εταιρείας που έχει την εξουσία εγκρί- 
σεως της σκοπιμότητας δύναται να ζητά οποιοδήποτε 
πρόσθετο πληροφοριακό στοιχείο κρίνει αναγκαίο προ¬ 
κειμένου να λάβει απόφαση περί της προτεινόμενης προ¬ 
μήθειας. 

3. Μετά την έγκριση της σκοπιμότητας της προμήθειας, 
συντάσσεται προδιαγραφή με τα ακόλουθα στοιχεία: 

Α. Σκοπός και γενικό αντικείμενο. 

Β. Τεχνικά Χαρακτηριστικά. 

Γ. Συγγραφή υποχρεώσεων αναδόχου. 

Δ. Σχέδια, εφόσον απαιτείται από τη φύση της προμή¬ 
θειας. 

ΑΡΘΡΟ 6 

ΔΙΑΔΙΚΑΣΙΑ (ΤΡΟΠΟΣ) ΠΡΟΜΗΘΕΙΑΣ 

1. Για την ανάδειξη του πλέον κατάλληλου αναδόχου 
και την αξιολόγηση της πλέον συμφέρουσας προσφοράς 
θα εφαρμόζεται μία έκτων ακόλουθων διαδικασιών: 

α) Ανοικτή Διαδικασία 


αΐ) Κατά τη διαδικασία αυτή, διενεργείται διαγωνισμός 
με δημόσια προκήρυξη, περίληψη της οποίας δημοσιεύε¬ 
ται σε τρεις (3) ημερήσιες οικονομικές εφημερίδες και 
στην Τράπεζα Δεδομένων ΤΕΔ. Στις περιπτώσεις που 
προβλέπει το Κοινοτικό Δίκαιο, η περίληψη της προκήρυ¬ 
ξης δημοσιεύεται στην Εφημερίδα των Ευρωπαϊκών Κοι¬ 
νοτήτων (Ε.Κ.) πριν τη δημοσίευσή της στον Ελληνικό Τύ¬ 
πο. 

α2) Η Εταιρεία δέχεται αδιακρίτως τις προσφορές υπο¬ 
ψηφίων προμηθευτών προερχομένων από την Ευρωπαϊ¬ 
κή Ένωση, εφόσον διαθέτουν τα τυπικά και ουσιαστικά 
προσόντα που απαιτεί η διακήρυξη. 

α3) Τα πλήρη κείμενα της προκήρυξης του ανοικτού 
διαγωνισμού, διανέμονται στους ενδιαφερομένους προ¬ 
μηθευτές από τα γραφεία της Εταιρείας. Το όργανο της 
Εταιρείας που αποφάσισε για την διαδικασία προμήθει¬ 
ας, σύμφωνα με τα οριζόμενα στο Άρθρο 4, δύναται να 
ορίζει αντίτιμο για την χορήγηση της προκήρυξης στους 
ενδιαφερομένους προμηθευτές. Το αντίτιμο πρέπει να 
βρίσκεται σε αναλογία με τα έξοδα έκδοσης, εκτύπωσης 
και αναπαραγωγής της προκήρυξης. 

α4) Μετην επιφύλαξη των διατάξεωντου Κοινοτικού Δι¬ 
καίου, ο χρόνος που θα μεσολαβεί μεταξύ αποστολήςτης 
διακήρυξης για δημοσίευση στην εφημερίδα των Ε.Κ. και 
υποβολής προσφορών, θα είναι τουλάχιστον 52 ημέρες 
και εφόσον έχει προηγηθεί δημοσίευση στην ΕΕΚ 36 ημέ¬ 
ρες. Επί προμηθειών για τις οποίες έχει προηγηθεί ενδει¬ 
κτική προκήρυξη στην εφημερίδα των Ε.Κ ο ανωτέρω 
χρόνος συντέμνεται σε 36 ημέρες. 

β) Κλειστή Διαδικασία 

βΐ) Κατά τη διαδικασία αυτή, διενεργείται διαγωνισμός 
σε δύο φάσεις. Κατά την πρώτη φάση, η Εταιρεία δημοσι¬ 
εύει πρόσκληση εκδήλωσης ενδιαφέροντος, η οποία δη¬ 
μοσιεύεται σε τουλάχιστον δύο (2) οικονομικές εφημερί¬ 
δες πανελλήνιας κυκλοφορίας. Στις περιπτώσεις που 
προβλέπει το Κοινοτικό Δίκαιο, η πρόσκληση εκδήλωσης 
ενδιαφέροντος δημοσιεύεται και στην Εφημερίδα των 
Ευρωπαϊκών Κοινοτήτων (Ε.Κ.). Οι ενδιαφερόμενοι προ¬ 
μηθευτές ανταποκρίνονται στην πρόσκληση εκδήλωσης 
ενδιαφέροντος, υποβάλλοντας εγγράφως δήλωση συμ¬ 
μετοχής. Στη συνέχεια, η Εταιρεία βάσει των συγκεντρω- 
θέντων στοιχείων σχετικά με τα προσόντα των υποψη¬ 
φίων προμηθευτών και των πληροφοριών για την εκτίμη¬ 
ση των προϋποθέσεων που αυτοί πληρούν για την 
εκτέλεση της προμήθειας, επιλέγει τους υποψηφίους 
που κρίνει κατάλληλους και τους καλεί για την υποβολή 
προσφοράς (β' φάση). Οι μη προεπιλεγέντες προμηθευ¬ 
τές που υπέβαλαν δήλωση συμμετοχής, ενημερώνονται 
εγγράφως απάτην ΕΔΔήτηνΔ/νση Προμηθειών για τους 
λόγους του αποκλεισμού τους περιληπτικά. 

Εφόσον είναι επιτρεπτό από το Κοινοτικό Δίκαιο, κατά 
την πρώτη φάση μπορεί να παραλείπεται η Δημοσίευση 
της πρόσκλησης εκδήλωσης ενδιαφέροντος και η Εται¬ 
ρεία να καλεί προμηθευτές από πίνακα προμηθευτών που 
έχει καταρτισθεί σύμφωνα με τα οριζόμενα στο άρθρο 7. 
Η απόφαση για την διαδικασία λαμβάνεται από το όργανο 
της παραγράφου 4 του Άρθρου 4. 

β2) Η Εταιρεία δεν επιφυλάσσει οποιαδήποτε διακριτι¬ 
κή μεταχείριση σε οποιαδήποτε εκ των φάσεων της κλει¬ 
στής διαδικασίας σε υποψήφιους, προμηθευτές προερ¬ 
χόμενους από την Ευρωπαϊκή Ένωση, εφόσον διαθέτουν 
τα τυπικά και ουσιαστικά προσόντα που απαιτεί η διακή- 

ρυξη. 

β3) Μετά το πέρας της πρώτης φάσης, όπως ορίζεται 
στην παράγραφο βΐ του παρόντος, η Εταιρεία καλείτους 
προμηθευτές που έχουν επιλεγεί για την υποβολή προ¬ 
σφοράς για να παραλάβουντα πλήρη κείμενα της προκή¬ 
ρυξης. Το όργανο της Εταιρείας που αποφάσισε για την 
διαδικασία προμήθειας σύμφωνα με το Άρθρο 4, δύναται 
να ορίζει αντίτιμο για τη χορήγηση της προκήρυξης 
στους επιλεγέντες για υποβολή προσφοράς υποψηφίους 
προμηθευτές. Το αντίτιμο πρέπει να βρίσκεται σε αναλο¬ 
γία με τα έξοδα έκδοσης, εκτύπωσης και αναπαραγωγής 
της προκήρυξης. 

β4) Με την επιφύλαξη των διατάξεων του Κοινοτικού Δι¬ 
καίου, ο χρόνος που θα μεσολαβεί μεταξύ αποστολής της 
πρόσκλησης εκδήλωσης ενδιαφέροντος στην εφημερίδα 
των Ευρωπαϊκών Κοινοτήτων (Ε.Κ.) και παραλαβής από 
την Εταιρεία των δηλώσεων συμμετοχής (α' φάση) θα εί¬ 
ναι τουλάχιστον 37 ημέρες και σε επείγουσες περιπτώ¬ 
σεις 15 ημέρες. Η προθεσμία παραλαβής των προσφο¬ 
ρών θα είναι τουλάχιστον 40 ημέρες από την ημερομηνία 
αποστολής της έγγραφης πρόσκλησης της Εταιρείας 
στους επιλεγέντες υποψήφιους προμηθευτές και εφόσον 
έχει προηγηθεί δημοσίευση συνοπτικής προκήρυξης 
στην ΕΕΚ, η προθεσμία μειώνεται σε 26 ημέρες. Σε επεί¬ 
γουσες περιπτώσεις, η προθεσμία συντέμνεται σε 10 ημέ¬ 
ρες. 

γ) Διαδικασία Πρόχειρου Διαγωνισμού 

γΐ) Η διαδικασία του πρόχειρου διαγωνισμού, είναι δυ¬ 
νατόν να διενεργηθεί για προμήθειες αγαθών αξίας μι¬ 
κρότερης των 400.000 Ευρώ, με την επιφύλαξη των δια¬ 
τάξεων του Κοινοτικού Δικαίου. 

γ2) Πρόχειρος διαγωνισμός διενεργείται σε δύο φά¬ 
σεις. Κατά την πρώτη φάση, δημοσιεύεται πρόσκληση εκ¬ 
δήλωσης ενδιαφέροντος σε δύο οικονομικές εφημερίδες 
Πανελλαδικής κυκλοφορίας. Οι ενδιαφερόμενοι προμη¬ 
θευτές ανταποκρίνονται στην πρόσκληση εκδήλωσης εν¬ 
διαφέροντος υποβάλλοντας δήλωση συμμετοχής. Στη 
συνέχεια, η Εταιρεία βάσει των συγκεντρωθέντων στοι¬ 
χείων, επιλέγειτους υποψηφίους που κρίνει κατάλληλους 
και τους καλεί για την υποβολή ανοικτών προσφορών. 

Κατά την πρώτη φάση είναι δυνατόν, κατά την κρίση των 
οργάνωντης Εταιρείας που αποφάσισε τη διενέργεια της 
διαδικασίας, να παραλειφθεί η δημοσίευση της πρόσκλη¬ 
σης και η Εταιρεία να καλέσει προμηθευτές από πίνακα 
προμηθευτών που έχει καταρτισθεί σύμφωνα με τα ορι¬ 
ζόμενα στο Άρθρο 7. 

γ3) Η Εταιρεία δεν επιφυλάσσει οποιαδήποτε διακριτι¬ 
κή μεταχείριση σε οποιαδήποτε έκτων φάσεων της διαδι¬ 
κασίας πρόχειρου διαγωνισμού σε υποψήφιους, προμη¬ 
θευτές προερχόμενους από την Ευρωπαϊκή Ένωση, εφό¬ 
σον διαθέτουν τα τυπικά και ουσιαστικά προσόντα που 
απαιτεί η διακήρυξη. 

γ4) Μετά το πέρας της πρώτης φάσης, όπως ορίζεται 
στην παράγραφο γ2 του παρόντος, η Εταιρεία καλεί εγ- 
γράφως τους προμηθευτές που έχουν επιλεγεί για την 
υποβολή προσφοράς, προκειμένου να παραλάβουν τα 
πλήρη κείμενα της προκήρυξης. Τοόργανοτης Εταιρείας 
που αποφάσισε για την διαδικασία προμήθειας σύμφωνα 
με το Άρθρο 4, δύναται να ορίζει αντίτιμο για τη χορήγη¬ 
ση της προκήρυξης στους επιλεγέντες για υποβολή προ¬ 
σφοράς υποψηφίους προμηθευτές. Το αντίτιμο πρέπει να 
βρίσκεται σε αναλογία με τα έξοδα έκδοσης, εκτύπωσης 


και αναπαραγωγής της προκήρυξης. 

γ5) Η προθεσμία μεταξύ δημοσίευσης της πρόσκλησης 
εκδήλωσης ενδιαφέροντος και της υποβολής δήλωσης 
συμμετοχής, θα είναι πέντε (5) ημέρες από την τελευταία 
καταχώρηση. Η προθεσμία υποβολής προσφορών κατά 
τη δεύτερη φάση, θα είναι επτά (7) ημέρες από την ημε¬ 
ρομηνία αποστολής της έγγραφης πρόσκλησης της Εται¬ 
ρείας στους επιλεγέντες προμηθευτές. 

γ6) Πρόχειρος διαγωνισμός μπορεί να διενεργηθεί προ¬ 
κειμένου η εταιρεία να αποκτήσει δεδομένα σχετικά με το 
κόστος και το χρονοδιάγραμμα κάποιας προμήθειας για 
την σκοπιμότητα της οποίας δεν έχει ληφθεί οριστική 
απόφαση. 

δ) Διαδικασία με Διαπραγματεύσεις, 
δΐ) Η διαδικασία με διαπραγματεύσεις είναι εξαιρετική 
και η Εταιρεία προσφεύγει σε αυτήν όταν τούτο επιτρέ¬ 
πεται από τον παρόντα κανονισμό και το Κοινοτικό Δίκαιο. 
Η διαδικασία με διαπραγματεύσεις διεξάγεται είτε με 
προηγούμενη δημοσίευση σχετικής προκήρυξης είτε χω¬ 
ρίς δημοσίευση της προκήρυξης. 

δ2) Η διαδικασία της διαπραγμάτευσης με προηγούμε¬ 
νη δημοσίευση σχετικής περιληπτικής προκήρυξης ακο¬ 
λουθείται στις εξής περιπτώσεις. 

δ2.1) Σε περίπτωση που προηγήθηκε ανοικτή ή κλειστή 
διαδικασία η οποία κηρύχθηκε άγονη λόγω της αντικανο- 
νικότηταςτων υποβληθέντων προσφορών. Στην περίπτω¬ 
ση αυτή οιόροιτηςπροκήρυξηςτου άγονου διαγωνισμού 
δεν θα πρέπει να μεταβάλλονται ενόψει της διαδικασίας 
με διαπραγμάτευση. 

δ2.2) Σε περίπτωση υποβολής απαράδεκτων προσφο¬ 
ρών σε προηγηθείσα ανοικτή ή κλειστή διαδικασία ή σε 
περίπτωση ανυπαρξίας προσφορών με αποτέλεσμα την 
ματαίωση διεξαγωγής του διαγωνισμού. Στην περίπτωση 
αυτή οι όροι της προκήρυξης του ματαιωθέντος διαγωνι¬ 
σμού δεν θα πρέπει να μεταβάλλονται ενόψει της διαδι¬ 
κασίας με διαπραγμάτευση. 

δ3) Σε περίπτωση διαδικασίας διαπραγμάτευσης με 
προηγούμενη δημοσίευση διακήρυξης, η προθεσμία πα¬ 
ραλαβής των δηλώσεων συμμετοχής από τους ενδιαφε¬ 
ρομένους προμηθευτές θα είναι τουλάχιστον 37 ημέρες 
από την ημερομηνία αποστολής της περίληψης της Προ¬ 
κήρυξης στην εφημερίδα των Ευρωπαϊκών Κοινοτήτων 
(Ε.Κ.). 

Εαν υφίστανται ειδικώς αιτιολογημένοι λόγοι που καθι¬ 
στούν κατεπείγουσα τη διαδικασίαη ανωτέρω προθεσμία 
συντέμνενται σε 15 ημέρες. 

δ4) Διαδικασία διαπραγμάτευσης χωρίς δημοσίευση 
της προκήρυξης. 

Η διαδικασία αυτή εφαρμόζεται στις ακόλουθες περι¬ 
πτώσεις: 

δ4.1) Όταν τα υπό προμήθεια αγαθά λόγω της ιδιαιτε- 
ρότητάς τους έχουν μοναδικό προμηθευτή. 

δ4.2) Όταν κατά τη διενέργεια διαγωνισμού που προη¬ 
γήθηκε, τα αποτελέσματάτου ήταν ασύμφορα ή υποβλή¬ 
θηκαν αντικανονικές προσφορές και ως εκ τούτου κρίθη- 
κε άγονος ή υποβλήθηκαν απαράδεκτες προσφορές ή 
λόγω ανυπαρξίας προσφορών η διεξαγωγή του ματαιώ¬ 
θηκε. Στις περιπτώσεις αυτές, οι όροι της προκήρυξης 
του προηγηθέντος διαγωνισμού δεν θα μεταβάλλονται. 

δ4.3) Όταν συντρέχουν λόγοι κατεπείγοντος για την 
υλοποίηση της συγκεκριμένης προμήθειας και η χρονική 
καθυστέρηση για την διεξαγωγή ανοικτής, κλειστής ή δια- 

δικασίας διαπραγμάτευσης με δημοσίευση της προκήρυ¬ 
ξης θα εκθέσει σε κίνδυνο τα συμφέροντα της Εταιρείας. 

δ4.4) Όταν πρόκειται για συμπληρωματική προμήθεια 
αγαθών προοριζόμενη για μερική ανανέωση ή επαύξηση 
των ποσοτήτων ήδη προμηθευθέντων υλικών, μη συμβα¬ 
τών με αγαθά άλλου εκτός του αρχικού προμηθευτή. Η 
αξία της συμπληρωματικής προμήθειας δεν δύναται να 
υπερβαίνει το 50% του αρχικού προϋπολογισμού. 

δ4.5) Όταν η προμήθεια αφορά παροχή εντελώς εξειδι- 
κευμένων συμβουλευτικών υπηρεσιών μη δυναμένων να 
περιγράφουν εξαντλητικά στα πλαίσια μίας προκήρυξης. 

δ4.6) Όταν τα αγαθά προμηθεύονται στο πλαίσιο προ¬ 
γραμματικών συμφωνιών με προμηθευτές. 

δ4.7) Όταν η αξία των υπό προμήθεια αγαθών είναι μι¬ 
κρότερη των 30.000 Ευρώ. 

δ4.8) Όταν το εθνικό ή το Κοινοτικό Δίκαιο επιτρέπει ρη¬ 
τά τη διενέργεια της διαδικασίας διαπραγματεύσεων χω¬ 
ρίς δημοσίευση προκήρυξης. 

δ.5) Η Εταιρεία απευθύνει έγγραφη πρόσκληση στους 
προμηθευτές που προεπιλέγει για τη διεξαγωγή των δια¬ 
πραγματεύσεων. Η πρόσκληση περιλαμβάνει τουλάχι¬ 
στον την αναλυτική προκήρυξη και ειδικό έντυπο υποβο¬ 
λής προσφοράς, προκειμένου να συμπληρωθεί από τους 
ενδιαφερομένους προμηθευτές. Αρμόδιο όργανο για την 
επιλογή των υποψηφίων προμηθευτών και τη σύνταξη του 
εντύπου υποβολής προσφοράς είναι αυτό που αποφάσι¬ 
σε τη διαδικασία, σύμφωνα με τα οριζόμενα στο άρθρο 4 
παρ. 4. 

ε) Απευθείας Ανάθεση. 

Το όργανο που έχει την εξουσία διενέργειας της διαδι¬ 
κασίας για την ανάδειξη αναδόχου σύμφωνα με το Άρθρο 
4, παρ. 4. δύναται, σε εντελώς εξαιρετικές περιπτώσεις να 
αναθέτει σε συγκεκριμένο προμηθευτή την εκτέλεση του 
χωρίς την τήρηση κάποιας εκ των προηγουμένων διαδι¬ 
κασιών. 

Η απευθείας ανάθεση επιτρέπεται σε εξαιρετικά επεί¬ 
γουσες περιπτώσεις εκτέλεσης προμηθειών, για τα οποία 
η οποιαδήποτε καθυστέρησή τους προκειμένου να υπάρ¬ 
ξει αξιολόγηση περισσότερων του ενός υποψηφίων προ¬ 
μηθευτών ή η διεξαγωγή οποιοσδήποτε εκ των λοιπών ει¬ 
δικών διαδικασιών του παρόντος άρθρου, θα είχε ως απο¬ 
τέλεσμα την δυσανάλογα σημαντική βλάβη των 
συμφερόντων της Εταιρείας. 

2) Με την επιφύλαξη των διατάξεων του Κοινοτικού Δι¬ 
καίου, οιχρόνοιπου ορίζονται στην παράγραφο 1 του πα¬ 
ρόντος άρθρου, είναι δυνατόν να συντέμνονται περαιτέ¬ 
ρω όταν συντρέχει λόγος κατεπείγοντος όπου η οποια¬ 
δήποτε καθυστέρηση θα συνεπάγεται δυσανάλογα 
σημαντική βλάβη των συ μφερόντων της Εταιρείας. Το όρ¬ 
γανο που είναι αρμόδιο για την διαδικασία ανάδειξης 
προμηθευτή, σύμφωνα με την παράγραφο 4 του Άρθρου 
4, θα αποφασίζει για την ανωτέρω σύντμηση των προθε¬ 
σμιών. 

3) Για την ανάδειξη προμηθευτή με την εφαρμογή οποι¬ 
οσδήποτε διαδικασίας, το αρμόδιο όργανο της Εταιρεία 
για την ανάδειξη αναδόχου θα πρέπει να εξαντλήσει κάθε 
μέσο που έχει στη διάθεσή του έτσι ώστε να υπάρξει αντα¬ 
γωνισμός μεταξύ τουλάχιστον τριών (3) υποψηφίων προ¬ 
μηθευτών. 

4) Η εταιρεία γνωστοποιεί με ενδεικτική προκήρυξη που 
δημοσιεύεται το ταχύτερο δυνατόν μετά την έναρξη του 
Οικονομικού Έτους, όλες τις συμβάσεις προμηθειών που 


προτίθεται να συνάψει κατά τους 12 επόμενους μήνες κα¬ 
τά κατηγορίες προϊόντων, εφόσον η συνολικά προϋπολο- 
γιζόμενη αξία είναι η οριζόμενη στο Κοινοτικό Δίκαιο. 

ΑΡΘΡΟ 7 

ΠΙΝΑΚΕΣ- ΕΜΠΙΣΤΕΥΤΙΚΟΤΗΤΑ 
ΔΕΔΟΜΕΝΩΝ ΠΡΟΜΗΘΕΥΤΩΝ 

1) Η Εταιρεία δύναται να καταρτίζει πίνακες προμηθευ¬ 
τών για συγκεκριμένα αγαθά, προκειμένου να επιταχύνε¬ 
ται η προεπιλογή, ιδίως όταν πρόκειται κλειστή διαδικα¬ 
σία, διαδικασία διαπραγματεύσεων χωρίς δημοσίευση 
της προκήρυξης, ή πρόχειρο διαγωνισμό. 

2) Τα κριτήρια βάσει των οποίων εντάσσονται προμη¬ 
θευτές στους πίνακες της Εταιρείας και οι λοιπές διαδι¬ 
κασίες κατάρτισης των πινάκων, αποφασίζονται από το 
Γενικό Διευθυντή κατόπιν εισήγησης του Σ.Π. Οι πίνακες 
των προμηθευτών θα αναθεωρούνται ετησίως σύμφωνα 
με διαδικασία που θα ορίζει ο Γ ενικός Διευθυντής κατόπιν 
εισήγησης του Σ.Π. 

3) Τα στοιχεία που γνωστοποιούν οι προμηθευτές στην 
Εταιρεία, θεωρούνται εμπιστευτικά και δεν είναι ανακοι¬ 
νώσιμα σε τρίτους, εκτός εάν αυτό είναι αναγκαίο στα 
πλαίσια υλοποίησης της προμήθειας και γνωστό εκ των 
προτέρων στον προμηθευτή. Η εκ των προτέρων γνώση 
και έγκριση του προμηθευτή, τεκμαίρεται όταν η δημο¬ 
σιοποίηση των στοιχείων προκύπτει από το περιεχόμενα 
της προκήρυξης, όταν τα στοιχεία εκ της φύσεώς τους 
απευθύνονται στο ευρύ κοινό και όταν αυτό επιβάλλεται 
από την καλή πίστη ή τα συναλλακτικά ήθη. 

ΑΡΘΡΟ 8 

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 

1. Στις περιπτώσεις διεξαγωγής κλειστής διαδικασίας, 
ή όταν στα πλαίσια οποιοσδήποτε διαδικασίας απευθύνει 
την πρόσκληση σε προμηθευτές, το όργανο της εταιρεί¬ 
ας που αποφάσισε τη διεξαγωγή αυτή, σύμφωνα με την 
παρ. 4 του Άρθρου 4, δίνει οδηγίες και αναθέτει στη δ/νση 
Προμηθειών ή σε όποιον άλλο κρίνει κατάλληλο την ευ¬ 
θύνη σύνταξης της πρόσκλησης εκδήλωσης ενδιαφέρο¬ 
ντος. 

2. Η πρόσκληση πρέπει να έχει κατ’ ελάχιστο το ακό¬ 
λουθο περιεχόμενο: 

α) Ειδικό κωδικό έτσι ώστε να μη συγχέεται με προ¬ 
σκλήσεις άλλων προμηθειών και ρητή αναφορά στον 
αριθμό της προκήρυξης που αφορά. 

β) Τα πλήρη στοιχεία της Εταιρείας και της Διεύθυνσης 
που έχει την ευθύνη διενέργειας του Διαγωνισμού (Επω¬ 
νυμία, Τίτλο της Αρμόδιας Διεύθυνσης, Ταχυδρομική Δι¬ 
εύθυνση, Τηλέφωνα Επικοινωνίας, Φαξ, Ονοματεπώνυμο 
Αρμοδίου για Παροχή Διευκρινίσεων). 

γ) Περιγραφή των ποιοτικών χαρακτηριστικών και των 
ποσοτήτων των υπό προμήθεια αγαθών και των απαιτου- 
μένων προσόντων των προμηθευτών. 

δ) Μνεία της καταληκτικής ημερομηνίας υποβολής δή¬ 
λωσης συμμετοχής στο διαγωνισμό. 

ε) Μνεία του δικαιώματος των προμηθευτών για την 
υποβολή ενστάσεων κατά της πρόσκλησης, 
στ) Ενδεικτικά κριτήρια προεπιλογής προμηθευτών, 
ζ) Νόμισμα και προσδιορισμό αιτουμένωντιμών (σταθε¬ 
ρές και αμετάβλητες ή αναπροσαρμοζόμενες). 

η) Κάθε άλλο στοιχείο που κρίνεται αναγκαίο από το 
Όργανο που αποφάσισε τη διεξαγωγή της συγκεκριμέ¬ 
νης διαδικασίας, σύμφωνα με τη παρ. 4 του Άρθρου 4. 

ΑΡΘΡΟ 9 
ΠΡΟΚΗΡΥΞΗ 

1) Το Όργανο της εταιρείας που αποφασίζει επί του 
τρόπου διενέργειας της προμήθειας σύμφωνα με το άρ¬ 
θρο 4, δίνει οδηγίες και αναθέτει στη Δ/νση Προμηθειών 
ή σε όποιον άλλο κρίνει κατάλληλο την ευθύνη σύνταξης 
της σχετικής αναλυτικής προκήρυξης. Ως αναλυτική προ¬ 
κήρυξη νοείται το σύνολο των εγγράφων που αφορούν τη 
διενέργεια της προμήθειας και γνωστοποιούνται στους 
υποψήφιους προμηθευτές. 

2) Το τμήμα της αναλυτικής προκήρυξης που δημοσι¬ 
εύεται στην εφημερίδα των Ε.Κ και στον υπόλοιπο τύπο 
περιέχει κατ'ελάχιστον,αναλόγως με την ακολουθούμενη 
διαδικασία, τα ακόλουθα: 

2.1. ΑΝΟΙΚΤΗ ΔΙΑΔΙΚΑΣΙΑ 

1. Αριθμό και Κωδικοποίηση προκήρυξης. 

2. Το είδος της σύμβασης, αν δηλαδή αφορά σε προμή¬ 
θειες, υπηρεσίες ή ενδεχομένως, εάν πρόκειται για προ¬ 
γραμματική συμφωνία. 

3. Τα πλήρη στοιχεία της Εταιρείας και της Αρμόδιας Δι- 
ευθύνσεωςπου έχει επιληφθείτου διαγωνισμού (επωνυμία, 
ταχυδρομική διεύθυνση, τηλέφωνο, φαξ, Αρμόδια Διεύθυν¬ 
ση, Αρμόδιος Υπάλληλος για την παροχή πληροφοριών). 

4. Ημερομηνία και ώρα (χρονικό διάστημα) κατά την 
οποία θα υποβάλλονται οι προσφορές. 

5. Την ακολουθούμενη διαδικασία (ανοιχτή διαδικασία 
εν προκειμένω) διεξαγωγής της προμήθειας. 

6. Τα ποιοτικά χαρακτηριστικά που εξειδικεύουν τα υπό 
προμήθεια αγαθά και τις ποσότητες ή τη φύση και την 
έκταση των παρεχομένων υπηρεσιών (με τυχόν περιθώ¬ 
ρια αυξομείωσής τους-ορίίοπε). 

7. Τη δυνατότητα ή μη των προμηθευτών και των παρε- 
χόντων υπηρεσίες να υποβάλλουν προσφορά για μερικές 
μόνο ή/και για όλες τις προμήθειες που αναφέρονται στην 
προκήρυξη. 

Εφόσον η σύμβαση υποδιαιρείται σε τμήματα, την ανα¬ 
φορά τους κατά τάξη μεγέθους και τη διευκρίνιση για το 
εάν είναι δυνατή η υποβολή προσφοράς για ένα, περισ¬ 
σότερα ή και για όλα τα τμήματα. 

8. Δήλωση πρόθεσης αξιολόγησης εγκαταστάσεων και 
οργάνωσης Προμηθευτών πριν την ανάθεση της σύμβα¬ 
σης. 

9. Την ύπαρξη υποχρέωσης αποκλειστικής ανάθεσης 
της παροχής υπηρεσιών σε μια συγκεκριμένη επαγγελ¬ 
ματική τάξη εάν αυτό προβλέπεται από συγκεκριμένες 
νομοθετικές, κανονιστικές ή διοικητικές διατάξεις καθώς 
και τις διατάξεις που την προβλέπουν. 

10. Δήλωση ότι η εταιρεία δεν δεσμεύεται με την προ¬ 
κήρυξη για την ανάθεση της Σύμβασης, ότι διατηρείτο δι¬ 
καίωμα να μην δεχθεί τις υποβληθείσες προσφορές και 
ότι δεν θα κάνει καμμία πληρωμή πριν την ανάθεση της 
Σύμβασης. 

11. Τη διευκρίνισή του εάν τα νομικά πρόσωπα, υπο- 
χρεούνται να δηλώσουν τα ονόματα και τα επαγγελματι¬ 
κά προσόντα των στελεχών τους, που θα έχουν την ευθύ¬ 
νη για την παροχή των υπηρεσιών. 

12. Τη δυνατότητα για την υποβολή εναλλακτικών προ¬ 
σφορών. 

13. Την ύπαρξη παρέκκλισης από τις ευρωπαϊκές προ¬ 
διαγραφές εφόσον επιτρέπεται κάτι τέτοιο. 

14. Τη διάρκεια ή την προθεσμία παράδοσης ή εκτέλε¬ 
σης της σύμβασης υπηρεσιών. 


15. Συνοπτική περιγραφή του χρονοδιαγράμματος του 
τρόπου και του τόπου παροχής και παράδοσης των υπό 
προμήθεια αγαθών (Παραδόσεις Υλικών - Παροχή Υπη¬ 
ρεσιών). 

16. Τους φακέλλους των προσφορών και τον τρόπο σή¬ 
μανσης και σφράγισής τους (Φακέλλος Δικαιολογητικών, 
Φάκελλος Τεχνικών Στοιχείων Προσφοράς και Φάκελλος 
Οικονομικών Στοιχείων Προσφοράς). 

17. Την αρμόδια Επιτροπή ή Διεύθυνση για την παρα¬ 
λαβή των προσφορών. 

18. Την ημερομηνία λήξης της προθεσμίας για την πα¬ 
ραλαβή των προσφορών. 

19. Τη γλώσσα ή γλώσσες στις οποίες πρέπει να συντα¬ 
χθούν οι προσφορές. 

20. Την ημερομηνία, ώρα και τόπο αποσφράγισης και 
αξιολόγησης των επί μέρους στοιχείων των προσφορών 
(ενδεχομένως κατά στάδια) και το δικαίωμα παρουσίας 
των υποψηφίων προμηθευτών σε κάποια από αυτά. 

21 .Τις εγγυήσεις και λοιπές εξασφαλίσεις που ενδεχο¬ 
μένως απαιτούνται. 

22. Τους βασικούς όρους χρηματοδότησης και πληρω¬ 
μής με αναφορά στις σχετικές κανονιστικές διατάξεις και 
τον προϋπολογισμό της προμήθειας χωρίς ΦΠΑ. 

23. Τους ελάχιστους οικονομικούς, Υγιεινής, Ασφάλει¬ 
ας , Περιβαλοντικούς και τεχνικούς όρους τους οποίους 
πρέπει να πληροί ο προμηθευτής ή ο παρέχωντις υπηρε¬ 
σίες προκειμένου να του ανατεθεί η σύμβαση. 

24. Τη νομική μορφή την οποία θα πρέπει ενδεχομένως 
να περιβληθεί μια κοινοπραξία προμηθευτών ή παρεχό- 
ντων υπηρεσίες εφόσον τους ανατεθεί η σύμβαση. 

25. Την χρονική περίοδο κατά την οποία έχει υποχρέω¬ 
ση ο προσφέρων να διατηρεί την προσφορά του, σε ισχύ. 

26. Τα κριτήρια για την ανάθεση της σύμβασης εφόσον 
δεν περιέχονται στη συγγραφή υποχρεώσεων. Το κριτή¬ 
ριο της χαμηλότερης τιμής εφόσον εφαρμόζεται θα ανα- 
φέρεται ρητά σε κάθε περίπτωση. 

27. Λοιπά πληροφοριακά στοιχεία. 

28. Εφόσον πρόκειται για περιοδική προκήρυξη η οποία 
αναφέρειτη σύμβαση, τα στοιχεία της δημοσίευσης στην 
Επίσημη Εφημερίδα των Ευρωπαϊκών Κοινοτήτων. 

29. Την ημερομηνία αποστολής της προκήρυξης. 

30. Την επωνυμία και τη διεύθυνση της υπηρεσίας από 
την οποία μπορεί να προμηθευτεί κανείς τις συγγραφές 
υποχρεώσεων και τα λοιπά τεύχη της συμβάσης καθώς 
επίσης και το κόστος και τρόπο καταβολής για την από¬ 
κτηση των εγγράφων (τευχών) των γενικών και ειδικών 
όρων της προκήρυξης. 

31. Την ημερομηνία παραλαβής της προκήρυξης από 
την Υπηρεσία Επισήμων Εκδόσεων των Ευρωπαϊκών Κοι¬ 
νοτήτων όπως παρέχεται από την Υπηρεσία αυτή. 

32. Μνεία κατά πόσον η σύμβαση καλύπτεται από τη 
συμφωνία για τις δημόσιες συμβάσεις (ΟΑΤΤ). 

2.2. ΚΛΕΙΣΤΗ ΔΙΑΔΙΚΑΣΙΑ 

1. Αριθμό και Κωδικοποίηση προκήρυξης. 

2. Το είδος της σύμβασης, αν δηλαδή αφορά σε προμή¬ 
θειες, υπηρεσίες ή ενδεχομένως, εάν πρόκειται για προ¬ 
γραμματική συμφωνία. 

3. Ταπλήρη στοιχεία της Εταιρείας και της Αρμόδιας Δι- 
ευθύνσεως που έχει επιληφθεί του διαγωνισμού (επωνυ¬ 
μία, ταχυδρομική διεύθυνση, τηλέφωνο, φαξ, Αρμόδια Δι¬ 
εύθυνση, Αρμόδιος Υπάλληλος για την παροχή πληροφο¬ 
ριών) . 

4. Ημερομηνία και ώρα (χρονικό διάστημα) κατά την 
οποία θα υποβάλλονται οι προσφορές ή οι δηλώσεις συμ¬ 
μετοχής. 

5. Την ακολουθούμενη διαδικασία (κλειστή διαδικασία 
εν προκειμένω) διεξαγωγής της προμήθειας και αιτιολό¬ 
γηση για την προσφυγή σε αυτή. 

6. Τα ποιοτικά χαρακτηριστικά που εξειδικεύουν τα υπό 
προμήθεια αγαθά και τις ποσότητες ή τη φύση και την 
έκταση των παρεχομένων υπηρεσιών. 

7. Τη δυνατότητα ή μη των προμηθευτών και των παρο- 
χέων υπηρεσιών να υποβάλλουν προσφορά για μερικές 
μόνο ή/και για όλες τις προμήθειες που αναφέρονται στην 
προκήρυξη. 

Εφόσον η σύμβαση υποδιαιρείται σε τμήματα, την ανα¬ 
φορά τους κατά τάξη μεγέθους και τη διευκρίνιση για το 
εάν είναι δυνατή η υποβολή προσφοράς για ένα, περισ¬ 
σότερα ή και για όλα τα τμήματα. 

8. Την ύπαρξη υποχρέωσης αποκλειστικής ανάθεσης 
της παροχής υπηρεσιών σε μια συγκεκριμένη επαγγελ¬ 
ματική τάξη εάν αυτό προβλέπεται από συγκεκριμένες 
νομοθετικές, κανονιστικές ή διοικητικές διατάξεις καθώς 
και τις διατάξεις που την προβλέπουν. 

9. Τη διευκρίνιση του εάν τα νομικά πρόσωπα, υποχρε- 
ούνται να δηλώσουν τα ονόματα και τα επαγγελματικά 
προσόντα των στελεχών τους, που θα έχουν την ευθύνη 
για την παροχή των υπηρεσιών. 

10. Τη δυνατότητα για την υποβολή εναλλακτικών προ¬ 
σφορών. 

11. Την ύπαρξη παρέκκλισης από τις ευρωπαϊκές προ¬ 
διαγραφές εφόσον επιτρέπεται κάτι τέτοιο. 

12. Τη διάρκεια ή την προθεσμία παράδοσης ή εκτέλε¬ 
σης της σύμβασης υπηρεσιών. 

13. Συνοπτική περιγραφή του χρονοδιαγράμματος και 
του τόπου παροχής των υπό προμήθεια αγαθών (Παρα¬ 
δόσεις Υλικών - Παραδόσεις Υπηρεσιών). 

14. Τους φακέλλους των προσφορών και τον τρόπο σή¬ 
μανσης και σφράγισής τους (Φάκελλος Δικαιολογητικών, 
Φάκελλος Τεχνικών Στοιχείων Προσφοράς και Φάκελλος 
Οικονομικών Στοιχείων Προσφοράς). 

15. Τη Διεύθυνση στην οποία θα πρέπει να διαβιβα¬ 
στούν οι αιτήσεις συμμετοχής. 

16. Την ημερομηνία λήξης της προθεσμίας για την πα¬ 
ραλαβή των αιτήσεων συμμετοχής. 

17. Τη γλώσσα ή γλώσσες στις οποίες πρέπει να συντα¬ 
χθούν οι αιτήσεις συμμετοχής. 

18. Την ημερομηνία λήξης της προθεσμίας για την πα¬ 
ραλαβή των προσκλήσεων προς υποβολή προσφορών. 

19. Τις εγγυήσεις και λοιπές εξασφαλίσεις που ενδεχο¬ 
μένως απαιτούνται. 

20. Τους βασικούς όρους χρηματοδότησης και πληρω¬ 
μής με αναφορά στις σχετικές κανονιστικές διατάξεις. 

21. Τους ελάχιστους οικονομικούς και τεχνικούς όρους 
τους οποίους πρέπει να πληροί ο προμηθευτής ή ο παρέχων 
τις υπηρεσίες προκειμένου νατού ανατεθεί η σύμβαση. 

22. Τη νομική μορφή την οποία θα πρέπει ενδεχομένως 
να περιβληθεί μια κοινοπραξία προμηθευτών ή παροχέων 
υπηρεσιών εφόσοντους ανατεθεί η σύμβαση. 

23. Την χρονική περίοδο κατά την οποία έχει υποχρέω¬ 
ση ο προσφέρων να διατηρεί την προσφορά του, σε ισχύ. 

24. Τα κριτήρια για την ανάθεση της σύμβασης εφόσον 
δεν περιέχονται στην πρόσκληση υποβολής των προσφο¬ 
ρών. 

25. Λοιπά πληροφοριακά στοιχεία. 


26. Εφόσον πρόκειται για περιοδική προκήρυξη η οποία 
αναφέρει τη σύμβαση, τα στοιχεία της δημοσίευσης στην 
Επίσημη Εφημερίδα των Ευρωπαϊκών Κοινοτήτων. 

27. Την ημερομηνία αποστολής της προκήρυξης. 

28. Την ημερομηνία παραλαβής της προκήρυξης από 
την Υπηρεσία Επισήμων Εκδόσεων των Ευρωπαϊκών Κοι¬ 
νοτήτων όπως παρέχεται από την Υπηρεσία αυτή. 

29. Την ημερομηνία τελευταίας δημοσίευσης περίλη¬ 
ψης της προκήρυξης στον Ελληνικό Τύπο και στην Εφη¬ 
μερίδα των Ευρωπαϊκών Κοινοτήτων. 

2.3. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Αριθμό και Κωδικοποίηση προκήρυξης. 

2. Το είδος της σύμβασης, αν δηλαδή αφορά σε προμή¬ 
θειες, υπηρεσίες ή ενδεχομένως, εάν πρόκειται για συμ¬ 
φωνία πλαίσιο. 

3. Τα πλήρη στοιχεία της Εταιρείας και της Αρμόδιας Δι- 
ευθύνσεως που έχει επιληφθείτου διαγωνισμού (επωνυ¬ 
μία, ταχυδρομική διεύθυνση, τηλέφωνο, φαξ, ΑρμόδιαΔι- 
εύθυνση, Αρμόδιος Υπάλληλος για την παροχή πληροφο¬ 
ριών). 

4. Ημερομηνία και ώρα (χρονικό διάστημα) κατά την 
οποία θα υποβάλλονται οι προσφορές ή οι αιτήσεις συμ¬ 
μετοχής. 

5. Την ακολουθούμενη διαδικασία (διαδικασία με δια¬ 
πραγμάτευση εν προκειμένω) διεξαγωγής της προμήθειας. 

6. Τα ποιοτικά χαρακτηριστικά που εξειδικεύουν τα υπό 
προμήθεια αγαθά και τις ποσότητες ή τη φύση και την 
έκταση των παρεχομένων υπηρεσιών. 

7. Τη δυνατότητα ή μη των προμηθευτών και των παρο¬ 
χέων υπηρεσιών να υποβάλλουν προσφορά για μερικές 
μόνο ή/και για όλες τις προμήθειες που αναφέρονται στην 
προκήρυξη. 

Εφόσον η σύμβαση υποδιαιρείται σε τμήματα, την ανα¬ 
φορά τους κατά τάξη μεγέθους και τη διευκρίνιση για το 
εάν είναι δυνατή η υποβολή προσφοράς για ένα, περισ¬ 
σότερα ή και για όλα τα τμήματα. 

8. Την ύπαρξη υποχρέωσης αποκλειστικής ανάθεσης 
της παροχής υπηρεσιών σε μια συγκεκριμένη επαγγελ¬ 
ματική τάξη εάν αυτό προβλέπεται από συγκεκριμένες 
νομοθετικές, κανονιστικές ή διοικητικές διατάξεις καθώς 
και τις διατάξεις που την προβλέπουν. 

9. Τη διευκρίνιση του εάν τα νομικά πρόσωπα, υποχρε- 
ούνται να δηλώσουν τα ονόματα και τα επαγγελματικά 
προσόντα των στελεχών τους, που θα έχουν την ευθύνη 
για την παροχή των υπηρεσιών. 

10. Την ύπαρξη παρέκκλισης από τις ευρωπαϊκές προ¬ 
διαγραφές εφόσον επιτρέπεται κάτι τέτοιο. 

11. Τη διάρκεια ή την προθεσμία παράδοσης ή εκτέλε¬ 
σης της σύμβασης υπηρεσιών. 

12. Συνοπτική περιγραφή του χρονοδιαγράμματος και 
του τόπου παροχής των υπό προμήθεια αγαθών (Παρα¬ 
δόσεις Υλικών - Παροχή Υπηρεσιών). 

13. Τους φακέλλους των προσφορών και τον τρόπο σή¬ 
μανσης και σφράγισής τους (Φάκελλος Δικαιολογητικών, 
Φάκελλος Τεχνικών Στοιχείων Προσφοράς και Φάκελλος 
Οικονομικών Στοιχείων Προσφοράς). 

14. Τη Διεύθυνση στην οποία θα πρέπει να διαβιβα¬ 
στούν οι αιτήσεις συμμετοχής. 

15. Την ημερομηνία λήξης της προθεσμίας για την πα¬ 
ραλαβή των αιτήσεων συμμετοχής. 

16. Τη γλώσσα ή γλώσσες στις οποίες πρέπει να συντα¬ 
χθούν οι αιτήσεις συμμετοχής. 

17. Την ημερομηνία λήξης της προθεσμίας για την απο¬ 
στολή των προσκλήσεων προς υποβολή προσφορών. 

18. Τις εγγυήσεις και λοιπές εξασφαλίσεις που ενδεχο¬ 
μένως απαιτούνται. 

19. Τους βασικούς όρους χρηματοδότησης και πληρω¬ 
μής με αναφορά στις σχετικές κανονιστικές διατάξεις. 

20. Τους ελάχιστους οικονομικούς και τεχνικούς όρους 
τους οποίους πρέπει να πληροί ο προμηθευτής ή ο παρέ- 
χωντις υπηρεσίες προκειμένου νατού ανατεθεί η σύμβα¬ 
ση. 

21. Τη νομική μορφή την οποία θα πρέπει ενδεχομένως 
να περιβληθεί μια κοινοπραξία προμηθευτών ή παροχέων 
υπηρεσιών εφόσον τους ανατεθεί η σύμβαση. 

22. Την χρονική περίοδο κατά την οποία έχει υποχρέω¬ 
ση ο προσφέρων να διατηρεί την προσφορά του. 

23. Τα κριτήρια για την ανάθεση της σύμβασης εφόσον 
δεν περιέχονται στην πρόσκληση υποβολής των προσφο¬ 
ρών. 

24. Λοιπά πληροφοριακά στοιχεία. 

25. Εφόσον πρόκειται για περιοδική προκήρυξη η οποία 
αναφέρει τη σύμβαση, τα στοιχεία της δημοσίευσης στην 
Επίσημη Εφημερίδα των Ευρωπαϊκών Κοινοτήτων. 

26. Την ημερομηνία αποστολής της προκήρυξης από 
τους αναθέτοντες φορείς. 

27. Την ημερομηνία παραλαβής της προκήρυξης από 
την Υπηρεσία Επισήμων Εκδόσεων των Ευρωπαϊκών Κοι¬ 
νοτήτων όπως παρέχεται από την Υπηρεσία αυτή. 

28. Την ημερομηνία τελευταίας δημοσίευσης περίλη¬ 
ψης της προκήρυξης στον Ελληνικό Τύπο και στην Εφη¬ 
μερίδα των Ευρωπαϊκών Κοινοτήτων. 

2.4. ΠΕΡΙΟΔΙΚΗ ΠΡΟΚΗΡΥΞΗ ΓΙΑ ΤΙΣ ΣΥΜΒΑΣΕΙΣ 
ΠΡΟΜΗΘΕΙΩΝ ΥΛΙΚΩΝ 

1. Αριθμό και Κωδικοποίηση προκήρυξης. 

2. Το είδος και την ποσότητα ή την αξία των της παρο¬ 
χής των υπό προμήθεια ειδών. 

3. Την υπολογιζόμενη ημερομηνία έναρξης των διαδι¬ 
κασιών σύναψης της ή των συμβάσεων, εφόσον είναι γνω¬ 
στή. 

4. Τοντύπο της διαδικασίας σύναψης της προκηρυσσό- 
μενης σύμβασης. 

5. Τα ποιοτικά χαρακτηριστικά που εξειδικεύουντα υπό 
προμήθεια αγαθά και τις ποσότητες. 

6. Λοιπά πληροφοριακά στοιχεία (όπως η αναφορά του 
εάν θα δημοσιευθεί αργότερα προκήρυξη διαγωνισμού). 

7. Την ημερομηνία αποστολής της προκήρυξης. 

8. Τηνημερομηνίαπαραλαβήςτης προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων όπως παρέχεται από την Υπηρεσία αυτή. 

2.5. ΠΕΡΙΟΔΙΚΗ ΠΡΟΚΗΡΥΞΗ ΓΙΑΤΙΣ ΣΥΜΒΑΣΕΙΣ ΥΠΗ¬ 
ΡΕΣΙΩΝ 

1. Αριθμό και Κωδικοποίηση προκήρυξης. 

2. Το υπολογιζόμενο συνολικό κόστος καθεμίας από τις 
κατηγορίες υπηρεσιών. 

3. Την υπολογιζόμενη ημερομηνία έναρξης των διαδι¬ 
κασιών σύναψης της ή των συ μβάσεων, εφόσον είναι γνω¬ 
στή. 

4. Τοντύπο της διαδικασίας σύναψης της προκηρυσσό- 
μενης σύμβασης. 

5. Τα ποιοτικά χαρακτηριστικά που εξειδικεύουντα υπό 
προμήθεια αγαθά και τις ποσότητες ή τις υπηρεσίες. 

6. Λοιπά πληροφοριακά στοιχεία (όπως η αναφορά του 
εάν θα δημοσιευθεί αργότερα προκήρυξη διαγωνισμού). 


7. Την ημερομηνία αποστολής της προκήρυξης. 

8. Την ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων όπως παρέχεται από την Υπηρεσία αυτή. 

Τα ανωτέρω στοιχεία θα αποτελούν και ελάχιστο περιε¬ 
χόμενο της περίληψης της αναλυτικής προκήρυξης. 

3. Στην αναλυτική Προκήρυξη περιέχονται και τα έγ¬ 
γραφα (τεύχη) Γενικών και Ειδικών όρων της που θεω¬ 
ρούνται ενιαίο κείμενο και αποτελούν αναπόσπαστο τμή¬ 
μα της. 

α. Γενικοί Όροι Προκήρυξης. (Γ.Ο) 

Οι Γ.Ο ισχύουν σχεδόν με το ίδιο περιεχόμενο σε κάθε 
προκήρυξη και περιλαμβάνουν τα ακόλουθα στοιχεία: 

αΐ. Τα τυπικά προσόντα των προμηθευτών που έχουν 
δικαίωμα συμμετοχής (Εγγραφή σε Εμποροβιομηχανικό 
Επιμελητήριο, Βεβαίωση από αρμόδια αρχή περί της συ- 
στάσεως του νομικού προσώπου και της εκπροσωπήσε- 
ώς του κ.λ.π) 

α2. Τη γλώσσα στην οποία πρέπει να συνταχθούν οι 
προσφορές. 

α3. Τοτρόπο υποβολής των προσφορών (ταχυδρομικά, 
ιδιοχείρως κ.λ.π) και των δειγμάτων στις περιπτώσεις που 
αυτό απαιτείται. 

α4. Το χρόνο ισχύος των προσφορών. 
α5. Τοντρόπο κατάρτισης των προσφορών έτσι ώστε να 
αποφεύγονται αμφιβολίες περί του περιεχομένου τους 
(Εκτύπωση με μηχανικά μέσα, απουσία ξυσμάτων, συ¬ 
ντμήσεων και κενών δυναμένων να θέσουν σε αμφιβολία 
το ακριβές περιεχόμενό της). 

α6. Τον τρόπο αναγραφής των τιμών και των προσφε- 
ρομένων ποσοτήτων. 

α7. Μνεία προς τους προμηθευτές ότι υποχρεούνται να 
δηλώσουν στην προσφορά τους επί ποινή απαραδέκτου 
ότι έχουν λάβει γνώση της προκήρυξης και των Γενικών 
και Ειδικών όρων της όπως και του παρόντος Κανονισμού 
τους οποίους δέχονται ανεπιφύλακτα στο σύνολό τους. 

α8. Υπόδειγμα εγγυητικής επιστολής συμμετοχής στη 
διαδικασία. Η αξία της εγγυητικής επιστολής θα είναι του¬ 
λάχιστον ίση με το 5% των προσφερόμενων αγαθών και η 
χρονική ισχύς της τουλάχιστον ένα (1) μήνα μετά την πά¬ 
ροδο ισχύος της προσφοράς. Στον ανάδοχο θα επιστρέ- 
φεται η εγγυητική επιστολή συμμετοχής αφού προηγου¬ 
μένως υποβάλει εγγυητική επιστολή καλής εκτέλεσης 
της σύμβασης. 

α9. Οι τίτλοι των άρθρων της Σύμβασης που θα υπο¬ 
γράφει και οι γενικοί όροι της (Εφόσον πρόκειται να υπο¬ 
γράφει Σύμβαση). Εάν πρόκειται να δοθεί παραγγελία 
στον μειοδότη, θα αναφέρεται σχέδιο παραγγελίας. 
αΙΟ. Μνεία περίτου απαραδέκτου των αντιπροσφορών, 
αΐ 1. Τα μέγιστα ποσοστά προκαταβολών. 
α12. Τις Αρμόδιες Διευθύνσεις και Επιτροπές για την 
αξιολόγηση των προσφορών και την εξέταση των ενστά¬ 
σεων. 

α13. Τοντρόπο καιτις προθεσμίες υποβολής ενστάσεων. 
α14. Το δικαίωμα της ΕΔΔ ή της Διεύθυνσης Προμηθει¬ 
ών να προβαίνει σε διαπραγματεύσεις με τον μειοδοτή- 
σαντα προμηθευτή ή επί ισοδυνάμων προσφορών με 
όλους τους αντίστοιχους προμηθευτές. 
α15. Τη διαδικασία κατακύρωσης. 
α16. Τις ποινικές ρήτρες για τις τυχόν καθυστερήσεις 
στη παράδοση υλικών ή στην ολοκλήρωση παροχής υπη¬ 
ρεσιών. 

α17. Το εφαρμοστέο Δίκαιο και τα αρμόδια Διακστήρια 
για την επίλυση διαφορών. 

β. Ειδικοί όροι Προκήρυξης (Ε.Ο.). Οι Ε.Ο. θα περιλαμ¬ 
βάνουν τα ακόλουθα: 

βΐ. Περιγραφή του αντικειμένου της προμήθειας με 
όσο το δυνατόν λεπτομερέστερο τρόπο. 

β2. Τα ειδικά κριτήρια αξιολόγησης και τον μαθηματικό 
τρόπο για τον προσδιορισμό της ανηγμένης τιμής προ- 
κειμένου περί προμηθειών αξιολογουμένων με το κριτή¬ 
ριο της συμφερότερης προσφοράς. 

β3. Τις ακριβείς υπο προμήθεια ποσότητες ή τα ανώτα¬ 
τα και κατώτατα όρια αυτών. 

β4. Το Νόμισμα (ΕϋΒΟ, ΟΒΡ, υδϋ κλπ) και προσδιορι¬ 
σμός των προσφερομένων τιμών ως σταθερών και αμε¬ 
τάβλητων ή η δυνατότητα αναπροσαρμογής τους. Στη 
δεύτερη περίπτωση θα πρέπει να ορίζεται και ο τύπος 
αναπροσαρμογής τιμών. 

β5. Τον τρόπο καταβολής του τιμήματος και οι όροι τυ¬ 
χόν χρηματοδότησης. 

β6. Τα δικαιολογητικά έγγραφα και φορολογικά στοι¬ 
χεία για την διενέργεια των πληρωμών. 

β7. Τις τεχνικές προδιαγραφές των υπό προμήθεια αγα¬ 
θών με τον μέγιστο δυνατό βαθμό ανάλυσης. 

β8. Τους όρους που πρέπει να εκπληρωθούν και τα έγ¬ 
γραφα που πρέπει να συμπληρωθούν και υπογραφούν 
για να τεθεί σε ισχύ η σύμβαση ή η παραγγελία. 

β9. Εφόσον είναι δυνατόν ένα σχέδιο συμβάσεως που 
θα καταρτίσει η εταιρεία με τον προμηθευτή. 

4. Οι Γενικοί και Ειδικοί Όροι της Προκήρυξης και ιδίως 
τα ποιοτικά χαρακτηριστικά των υπό προμήθεια αγαθών 
πρέπει να επιτρέπουν τη συμμετοχή όσο δυνατόν περισ¬ 
σοτέρων υποψηφίων προμηθευτών. Για το σκοπό αυτό 
δεν επιτρέπεται να περιλαμβάνονται στις προδιαγραφές 
σήματα ή άλλα διακριτικά γνωρίσματα που να αποκλείουν 
την ανάπτυξη του ανταγωνισμού στα πλαίσια της προκη- 
ρυχθείσας διαδικασίας. 

5. Περιοδική Ενδεικτική Προκήρυξη 

Η Εταιρεία είναι υποχρεωμένη να γνωστοποιεί τουλάχι¬ 
στον μία φορά ετησίως στην Επιτροπή της Ευρωπαϊκής 
Ένωσης, μέσω περιοδικής ενδεικτικής προκήρυξης, το 
σύνολο των συμβάσεων ανά κατηγορία αγαθών, των 
οποίων το εκτιμώμενο κόστος είναι τουλάχιστον 750.000 
Ευρώ και οι οποίες προβλέπεται να καταρτισθούν εντός 
των επομένων δώδεκα (12) μηνών. 

ΑΡΘΡΟ 10 
ΠΡΟΣΦΟΡΕΣ 

1. Αρμόδια για την παραλαβή των προσφορών είναι η 
Επιτροπή Διεξαγωγής Διαγωνισμού (ΕΔΔ). Οι προσφο¬ 
ρές κατατίθενται από τους προμηθευτές στην ΕΔΔ ή στην 
Διεύθυνση Προμηθειώντης Εταιρείας, κατά τα οριζόμενα 
στο Άρθρο 3, ιδιοχείρως ή αποστέλλονται με συστημένη 
επιστολή επί αποδείξει παραλαβής στην Εταιρεία υπόψιν 
της ΕΔΔ ή της αρμόδιας Διεύθυνσης. Ως χρόνος υποβο¬ 
λής νοείται ο χρόνος άφιξης της προσφοράς στην Εται¬ 
ρεία. Οι προσφορές χωρίζονται σε τρεις τουλάχιστον φα- 
κέλλους που έκαστος περιέχει αντίστοιχα α) τα δικαιολο- 
γητικά που σχετίζονται με τα τυπικά προσόντα του 
προμηθευτή, β) τα τεχνικά στοιχεία και γ) τα οικονομικά 
στοιχεία. Κάθε φάκελλος φέρει στο εξωτερικό μέρος 
τουςτις ενδείξεις (α) Δικαιολογητικά Προμηθευτή, (β) Τε¬ 
χνικό Μέρος Προσφοράς και (γ) Οικονομικά Στοιχεία. 

2. Οι προσφορές είναι παραδεκτές και παραλαμβάνο- 


νται από την ΕΔΔ ή τη Διεύθυνση Προμηθειών μόνο εφό¬ 
σον έχουν υποβληθεί εμπροθέσμως κατά τα ειδικώς ορι¬ 
ζόμενα στην προκήρυξη. Απαράδεκτες θεωρούνται οι 
προσφορές που έχουν υποβληθεί εκπροθέσμως όπως 
και οι προσφορές που αν και έχουν παραδοθεί εμπροθέ¬ 
σμως, δεν είναι σε κλειστούς σφραγισμένους φακέλλους 
ή υποβάλονται από προμηθευτές που έχουν αποκλεισθεί 
από τις προμήθειες αγαθώντης Εταιρείας σύμφωνα μετά 
οριζόμενα στον παρόντα κανονισμό ή το εφαρμοστέο Δί¬ 
καιο ή υποβάλλονται από μη επιλεγέντες προμηθευτές 
στα πλαίσια κλειστού Διαγωνισμού. 

Οι κατά τα ανωτέρω απαράδεκτες προσφορές δεν απο¬ 
σφραγίζονται και οι προμηθευτές καλούνται να τις παρα¬ 
λάβουν μέχρι την ημερομηνία εκδόσεως των αποτελε¬ 
σμάτων της διαδικασίας. Εάν οι προμηθευτές δεν προ- 
σέλθουν, η ΕΔΔ ή η Διεύθυνση Προμηθειώντης Εταιρείας 
τις καταστρέφει συντάσσοντας σχετικό πρωτόκολλο. 

3. Η ΕΔΔ ή η Διεύθυνση Προμηθειών της Εταιρείας 
αφού παραλάβει τις παραδεκτά υποβληθείσες προσφο¬ 
ρές αποστέλειτο φάκελλο με τα τεχνικά στοιχεία της προ¬ 
σφοράς στην Επιτροπή Τεχνικής Αξιολόγησης Προσφο¬ 
ρών ή στην αρμόδια για την αξιολόγηση Διεύθυνση. Μετά 
το πέρας της Τεχνικής Αξιολόγησης και της βαθμολόγη¬ 
σης του τεχνικού μέρους των προσφορών οι τεχνικές 
προσφορές μαζί με τη βαθμολογία διαβιβάζονται στην 
ΕΔΔ ή στη Διεύθυνση Προμηθειών. Εαν κριτήριο κατακύ- 
ρωσης είναι η χαμηλότερη τιμή το έργο της ΕΤΑΠ ή της 
αρμόδιας για την αξιολόγηση Διεύθυνσης περιορίζεται 
στον έλεγχο της συμμόρφωσης των προσφορών με τους 
απαράβατους όρους που θέτει η προκήρυξη ως προς τα 
τεχνικά στοιχεία των προσφορών. 

Η ΕΔΔ ή η Διεύθυνση Προμηθειών αποσφραγίζει τους 
φακέλλους των οικονομικών προσφορών, συνδυάζει την 
τεχνική αξιολόγηση μετά οικονομικά στοιχεία και προτεί¬ 
νει τον ανάδοχο. 

Όταν κριτήριο ανάδειξης αναδόχου είναι η συμφερότε- 
ρη προσφορά η ΕΔΔεφαρμόζειτη μέθοδο της ανηγμένης 
τιμής για την ανάδειξη αναδόχου ενώ όταν κριτήριο είναι 
η χαμηλότερη τιμή ανάδοχος προτείνεται ο προμηθευτής 
που κρίθηκε ως συμμορφούμενος με τους τεχνικούς 
όρους από την ΕΤΑΠ και συγχρόνως προσφέρει την χα¬ 
μηλότερη τιμή. 

4. Στην προκήρυξη διευκρινίζονται τα στάδια διεξαγω¬ 
γής της διαδικασίας, το δικαίωμα παράστασης των υπο¬ 
ψηφίων προμηθευτών σε ορισμένα στάδια και η ανακοί¬ 
νωση των αποτελεσμάτων της τεχνικής αξιολόγησης, των 
οικονομικών στοιχείων και του αναδόχου. 

ΑΡΘΡΟ 11 

ΔΙΑΔΙΚΑΣΙΑ ΑΠΟΣΦΡΑΓΙΣΗΣ ΚΑΙ ΚΡΙΤΗΡΙΑ 
ΑΞΙΟΛΟΓΗΣΗΣ ΠΡΟΣΦΟΡΩΝ 

1. Οι φάκελλοι προσφοράς που παραδίδονται στην ΕΔΔ 
ή στην Διεύθυνση Προμηθειών της Εταιρείας από κάθε 
προμηθευτή, είναι τουλάχιστον τρεις, κατά τα οριζόμενα 
στο Άρθρο 9. Όλοι οι φάκελλοι θεωρούνται ως ενιαία προ¬ 
σφορά και λαμβάνουν ενιαίο αριθμό πρωτοκόλου αμέ¬ 
σως μόλις υποβληθούν. Στη συνέχεια ο φάκελλος που πε¬ 
ριέχει τα δικαιολογητικά του προμηθευτή αποσφραγίζε¬ 
ται από την ΕΔΔ ή την Διεύθυνση Προμηθειών κατά την 
ημέρα υποβολής των προσφορών ή σε άλλη ημερομηνία 
που αναφέρεται στην προκήρυξη. Κατά την αποσφράγι¬ 
ση δύνανται να παρίστανται οι υποψήφιοι προμηθευτές 
εκτός εάν η προκήρυξη ορίζει διαφορετικά. 

1.1. Η αποσφράγιση των φακέλλων που περιέχουν τα 
τεχνικά στοιχεία των προσφορών γίνεται από την ΕΤΑΠ ή 
την αρμόδια για την αξιολόγηση Διεύθυνση της Εταιρεί¬ 
ας, σύμφωνα με το Άρθρο 3. 

1.2. Η αποσφράγιση των οικονομικών προσφορών γίνε¬ 
ται μετά το πέρας της αποσφράγισης όλων των υπολοί¬ 
πων υποβληθέντων φακέλλων και εφόσον έχει ολοκλη¬ 
ρωθεί η τεχνική αξιολόγηση. Κατά την αποσφράγιση των 
οικονομικών προσφορών έχουν δικαίωμα να παρίστανται 
οι προμηθευτές που υπέβαλαν παραδεκτά προσφορές. 
Όταν διενεργείται πρόχειρος διαγωνισμός, οι τεχνικές 
και οικονομικές προσφορές υποβάλλονται και το περιε¬ 
χόμενό τους ανακοινώνεται ταυτόχρονα. Στις περιπτώ¬ 
σεις του Άρθρου 6.1 .δ (Διαδικασία με Διαπραγματεύσεις) 
οι υποψήφιοι προμηθευτές υποβάλλουν εγγράφως τις 
κατ’ αρχήν προσφορές τους, προκειμένου να αποτελέ- 
σουντη βάση της διαπραγμάτευσης. Η αποσφράγιση των 
τεχνικών και οικονομικών στοιχείων είναι δυνατόν να γίνε¬ 
ται ταυτόχρονα, εφόσον αυτό προβλέπεται από τη διακή¬ 
ρυξη, προκειμένου να επιταχυνθούν οι διαδικασίες των 
διαπραγματεύσεων. 

1.3. Εάν κάποια προσφορά έχει κριθεί κατά την τεχνική 
αξιολόγηση ακατάλληλη λόγω μη συμμόρφωσής της με 
απαράβατους όρους της προκήρυξης, τότε ο φάκελλος 
με τα οικονομικά στοιχεία της προσφοράς δεν αποσφρα¬ 
γίζεται και το σύνολο της προσφοράς κρίνεται απορρι- 
πτέο. Ο προμηθευτής που αποκλείστηκε λόγω τεχνικής 
ακαταλληλότητας, καλείται κατά την φάση αποσφράγι¬ 
σης των οικονομικών προσφορών, προκειμένου να του 
ανακοινωθεί ο αποκλεισμός του και να του επιστραφεί ο 
φάκελλος μετά οικονομικά στοιχεία του. Ο προμηθευτής 
που αποκλείστηκε κατά τα ανωτέρω, έχει δικαίωμα υπο¬ 
βολής ένστασης κατά του αποκλεισμού του και άρνησης 
παραλαβής του φακέλλου που περιλαμβάνει τα οικονομι¬ 
κά στοιχεία της προσφοράς του. Εάν η ένσταση γίνει δε¬ 
κτή, το τεχνικό μέρος της προσφοράς αξιολογείται και ο 
φάκελλος της οικονομικής προσφοράς αποσφραγίζεται 
σε νέα ημερομηνία, κατά την οποία καλούνται να παρα- 
στούν όλοι οι υποψήφιοι προμηθευτές. Εάν η ένσταση 
απορριφθεί, ο φάκελλος με τα οικονομικά στοιχεία της 
απορριφθείσας προσφοράς επιστρέφεται κατά την διαδι¬ 
κασία του Άρθρου 9 παρ. 2. 

2. Η αξιολόγηση των προσφορών γίνεται με τη χρήση 
ενός έκτων ακολούθων κριτηρίων: 

Α) της πλέον συμφέρουσας προσφοράς, δηλαδή συν¬ 
δυασμού τεχνικών και οικονομικών στοιχείων, 

Β) της χαμηλότερης τιμής. 

2.1. Όταν κριτήριο αξιολόγησης είναι η πλεόν συμφέ- 
ρουσα προσφορά, η προκήρυξη πρέπει να προβλέπει μέ¬ 
θοδο αξιολόγησης των ακόλουθων στοιχείων της προ¬ 
σφοράς. 

(α) Των προδιαγραφών και των επιδόσεων των προσφε- 
ρομένων αγαθών. 

(β) Τη συμβατότητα τωνπροσφερομένων αγαθών με τις 
υποδομές και τα υπάρχοντα υλικά της Εταιρείας. 

(γ) Την εγγύηση καλής λειτουργίας των προσφερομέ- 
νων αγαθών (νναιταηΐγ). 

(δ) Τους προσφερόμενους από τον υποψήφιο προμη¬ 
θευτή όρους αποπληρωμής. 

(ε) Τη δυνατότητα υποστήριξης των αγαθών μετά την 
πάροδο του συμβατικού χρόνου. 

(στ) Την αξιοπιστία και τα ειδικά προσόντα των προσώ¬ 
πων που παρέχουν τις υπηρεσίες. 


(ζ) Οι χρόνοι παράδοσης των υπό προμήθεια υλικών ή 
ολοκλήρωσης των υπηρεσιών. 

(η) Κάθε άλλο ποιοτικό στοιχείο δεκτικό αξιολόγησης. 

Η συνεκτίμηση των ανωτέρω στοιχείων θα πρέπει να εκ¬ 
φράζεται αριθμητικά με βαθμολόγηση. Το τελικό αποτέ¬ 
λεσμα της αξιολόγησης θα προκύπτει μετά την αποκάλυ¬ 
ψη των οικονομικών στοιχείων και της προτεινόμενης τι¬ 
μής. Ως πλέον συμφέρουσα νοείται η προσφορά της 
οποίας το κλάσμα με αριθμητή την προσφερόμενη τιμή και 
παρονομαστή το αποτέλεσμα της βαθμολόγησης έχει τη 
μικρότερη τιμή εν σχέσει προς το αντίστοιχο κλάσμα των 
υπολοίπων προσφορών (Μέθοδος Ανοιγμένης Τιμής). 

Ο ακριβής μαθηματικός τύπος για την εξαγωγή της 
ανοιγμένης τιμής θα ορίζεται από το όργανο της εταιρεί¬ 
ας που αποφασίζει τη διεξαγωγή της προμήθειας. 

Εκτός της μεθόδου της ανοιγμένης τιμής το αρμόδιο 
Όργανο για την διενέργεια του διαγωνισμού σύμφωνα με 
την παρ. 4 του Άρθρου 4, δύναται να θεσπίζει μέθοδο 
αξιολόγησης ανταποκρινόμενη στις ανάγκες του συγκε¬ 
κριμένου διαγωνισμού. 

2.2. Όταν κριτήριο αξιολόγησης είναι η χαμηλότερη τι¬ 
μή, ανάδοχος ορίζεται εκείνος που προσφέρει την χαμη¬ 
λότερη τιμή, χωρίς να λαμβάνονται υπόψη ποιοτικά χα¬ 
ρακτηριστικά. 

2.3. Εάν η φερόμενη ως βέλτιστη προσφορά σύμφωνα 
μετά ανωτέρω κριτήρια, είναι προδήλως ασυνήθιστα χα¬ 
μηλή, η εταιρεία έχει δικαίωμα αφού εξαντλήσει την έρευ¬ 
να σχετικά με την επάρκειά της να την απορρίψει εάν δεν 
πεισθεί περί της ακρίβειας των παρεχομένων στοιχείων 
και της δυνατότητας υλοποίησης της. 

2.4. Προϋπόθεση για την ανάδειξη αναδόχου με οποιο- 
δήποτε κριτήριο, είναι η αξιολογούμενη προσφορά να 
συμμορφώνεται με τους απαράβατους όρους που θέτει η 
προκήρυξη. Η τυχόν μη συμμόρφωση προσφοράς με 
οποιονδήποτε απαράβατο όρο της προκήρυξης, την κα¬ 
θιστά ανεπίδεκτη αξιολόγησης και απορριπτέα στο σύνο¬ 
λό της. 

2.5. Ανεπίδεκτες αξιολόγησης κρίνονται επίσης οι προ¬ 
σφορές που περιέχουν αιρέσεις εν σχέσει προς τη συμ¬ 
μόρφωση με απαράβατους όρους και ως εκ τούτου είναι 
απορριπτέες στο σύνολό τους. Εαν υφίστανται αιρέσεις 
σε σχέση με τη συμμόρφωση του υποψηφίου προμηθευ¬ 
τή προς επιθυμητούς όρους, τότε θεωρείται οτι η προ¬ 
σφορά αδυνατεί να τους εκπληρώσει και βαθμολογείται 
με μηδέν (0) για τους όρους αυτούς. 

2.6. Οι αντιπροσφορές είναι απαράδεκτες δεν εξετάζο¬ 
νται και επιστρέφονται ή καταστρέφονται κατά τη διαδι¬ 
κασία του Άρθρου 9 παρ. 2. Δεν θεωρούνται ως αντιπρο¬ 
σφορές πρόσθετα πληροφοριακά στοιχεία που τυχόν ζή¬ 
τησε η Εταιρεία. 

ΑΡΘΡΟ 12 

ΑΝΑΒΟΑΗ-ΜΑΤΑΙΩΣΗ-ΠΑΡΑΤΑΣΗ 
ΤΗΣ ΔΙΑΔΙΚΑΣΙΑΣ ΠΡΟΜΗΘΕΙΑΣ 

1. Το όργανο της Εταιρείας που είναι αρμόδιο για την 
διαδικασία ανάδειξης αναδόχου σύμφωνα με το άρθρο 4 
παρ. 4, δύναται να αναβάλει, επαναλάβει, ματαιώσει ή πα- 
ρατείνει την διαδικασία της προμήθειας με αιτιολογημένη 
απόφασή του. 

Ως λόγοι αναβολής, επανάληψης, ματαίωσης ή παρά¬ 
τασης θεωρούνται ενδεικτικά οι ακόλουθοι: 

α) Η ανυπαρξία συμμετοχής υποψηφίων προμηθευτών 
στα χρονικά όρια που έθεσε η προκήρυξη ή στην πρό- 

σκληση εκδήλωσης ενδιαφέροντος. 

β) Ο μικρός αριθμός συμμετοχής υποψηφίων προμη¬ 
θευτών στη διαδικασία. 

γ) Η ύπαρξη αποχρωσών ενδείξεων οτι οι συμμετέχο- 
ντες υποψήφιοι προμηθευτές έχουν εφαρμόσει εναρμο¬ 
νισμένη πρακτική στην υποβολή των προσφορών τους ή 
έχουν προβεί σε άλλες αθέμιτες πράξεις με αποτέλεσμα 
να περιορισθεί ο ανταγωνισμός επί ζημία της Εταιρείας. 

δ) Όταν η συνέχιση της διαδικασίας είναι πρόδηλο οτι 
θα αποβεί βλαπτική για την Εταιρεία κατά οποιονδήποτε 
τρόπο. 

2. Εάν η διαδικασία αναβληθεί, επαναληφθεί, ή ματαιω¬ 
θεί οι τυχόν ήδη υποβληθείσες προσφορές επιστρέφο- 
νται στους προμηθευτές μετά από πρόσκλησή τους. Εαν 
οι προμηθευτές δενπροσέλθουν γιατηνπαραλαβή εντός 
45 ημερών από την ημερομηνία αποστολής της πρόσκλη¬ 
σης οι προσφορές τους καταστρέφονται κατά τη διαδι¬ 
κασία που προβλέπεται στο άρθρο 9 παρ. 2. Το αυτό ισχύ¬ 
ει και σε περίπτωση επιστροφής κατατεθέντος δείγμα¬ 
τος. Εάν η διαδικασία παραταθεί και ταυτόχρονα ζητηθεί 
παράταση ισχύος των υποβαλλομένων προσφορών η 
εταιρεία ζητά έγγραφη δήλωση αποδοχής της παράτα¬ 
σης ισχύος των προσφορών απο τους προμηθευτές που 
ήδη έχουν υποβάλει προσφορές. Εάν οι προμηθευτές αρ- 
νηθούν να προβούν στη δήλωση αυτή, τότε τους επιστρέ- 
φονται οι φάκελλοι και το τυχόν δείγμα κατά τη διαδικα¬ 
σία που ακολουθείται επί αναβολής ή ματαιώσεως. 

3. Ο ελάχιστος χρόνος παράτασης της προθεσμίας 
υποβολής προσφορών ή δηλώσεων συμμετοχής είναι 
επτά (7) ημέρες. 

ΑΡΘΡΟ 13 
ΕΝΣΤΑΣΕΙΣ 

1. Κάθε προμηθευτής που έχει έννομο συμφέρον δύνα- 
ται να υποβάλει ενστάσεις κατά της διαδικασίας διενέρ¬ 
γειας της προμήθειας και κατά του αποτελέσματος της. 

2. Οι ενστάσεις υποβάλλονται παραδεκτά και εξετάζο¬ 
νται από τα αρμόδια όργανα εφόσον οι υποβάλλοντες 
πληρούν τις προϋποθέσεις και τηρούν τις διαδικασίες 
που ορίζονται στο παρόν άρθρο. 

3. Οι ενστάσεις υποβάλλονται εγγράφως στο πρωτό¬ 
κολλο της εταιρείας και αφορούν αποκλειστικά: 

α) Την προκήρυξη 

β) την πρόσκληση εκδήλωσης ενδιαφέροντος και τα 
αποτελέσματα της προεπιλογής 
γ) τη διαδικασία υποβολής προσφορών 
δ) Τα αποτελέσματα της Τεχνικής Αξιολόγησης 
ε) Τα αποτελέσματα του Διαγωνισμού 
στ) Τον χαρακτηρισμό προσφορών ως απαραδέκτων 
η) Την εκτέλεση, την ερμηνεία ή τη λύση της σύμβασης 

4. Ενστάσεις κατά της προκήρυξης υποβάλλονται το 
αργότερο μετά πάροδο του ημίσεως του χρόνου που με¬ 
σολαβεί μεταξύ της δημοσίευσής της για τελευταία φορά 
και της καταληκτικής ημερομηνίας υποβολής προσφο¬ 
ρών. Η ΕΔΔ ή η Διεύθυνση Προμηθειών έχει την υποχρέ¬ 
ωση λήψεως αποφάσεως επί των ενστάσεων κατά της 
διακήρυξης το αργότερο μέχρι την καταληκτική ημερο¬ 
μηνία υποβολής προσφορών. 

5. Ενστάσεις κατά την πρόσκλησης εκδήλωσης ενδια¬ 
φέροντος υποβάλλονται το αργότερο μετά πάροδο του 
ημίσεως του χρόνου που μεσολαβεί μεταξύ της δημοσί¬ 
ευσής της για τελευταία φορά και της καταληκτικής ημε¬ 
ρομηνίας υποβολής δηλώσεων συμμετοχής. Ενστάσεις 


κατά της προεπιλογής στην οποία προβαίνει η Εταιρεία 
μετά την λήψη των δηλώσεων συμμετοχής, υποβάλλονται 
εντός του ημίσεως του χρόνου που μεσολαβεί μεταξύ της 
καταληκτικής ημερομηνίας υποβολής δήλωσης συμμετο¬ 
χής και της καταληκτικής ημερομηνίας υποβολής προ¬ 
σφοράς από τους προεπιλεγέντες. Οι ενστάσεις κατά των 
αποτελεσμάτων της προεπιλογής εξετάζονται από το Δ.Σ 
ή από όργανο ειδικά προς τούτο οριζόμενο από το Δ.Σ. Η 
ΕΔΔ ή η Διεύθυνση Προμηθειών έχει την υποχρέωση λή¬ 
ψεως αποφάσεως επί των ενστάσεων κατά της πρόσκλη¬ 
σης ενδιαφέροντος το αργότερο μέχρι την καταληκτική 
ημερομηνία υποβολής δηλώσεων συμμετοχής και επί των 
ενστάσεων κατά της προεπιλογής το αργότερο μέχρι την 
καταληκτική ημερομηνία υποβολής προσφορών. 

6. Ενστάσεις κατά της διαδικασίας υποβολής προσφο¬ 
ρών, υποβάλλονται το αργότερο εντός των πέντε (5) επο¬ 
μένων ημερών και εντός του ωραρίου εργασίας της Εται¬ 
ρείας, μετά την καταληκτική ημερομηνία υποβολής προ¬ 
σφορών. Η ΕΔΔ ή η Διεύθυνση Προμηθειών έχει την 
υποχρέωση λήψεως αποφάσεως επί των ενστάσεων το 
αργότερο μέχρι την διαβίβαση του τεχνικού μέρους των 
προσφορών στην ΕΤΑΠ. 

7. Ενστάσεις κατά του αποτελέσματος της Τεχνικής 
Αξιολόγησης υποβάλλονται το αργότερο εντός των πέντε 
(5) επομένων ημερών από της γνωστοποιήσεως των απο¬ 
τελεσμάτων αυτών στον ενιστάμενο προμηθευτή και 
εντός του ωραρίου εργασίας της Εταιρείας. Η ΕΔΔ ή η Δι¬ 
εύθυνση Προμηθειών έχει την υποχρέωση λήψεως απο¬ 
φάσεως επί των ενστάσεων το αργότερο μέχρι την ημε¬ 
ρομηνία αποσφράγισης των οικονομικών στοιχείων των 
προσφορών. Εάν ο χρόνος αποσφράγισης των οικονομι¬ 
κών προσφορών δεν απέχει τουλάχιστον πέντε ημέρες 
από την ημερομηνία ανακοίνωσης των αποτελεσμάτων 
της Τεχνικής Αξιολόγησης, οι ανωτέρω αποφάσεις θα 
λαμβάνονται εντός πέντε (5) ημερών από την αποσφράγι¬ 
ση των οικονομικών προσφορών. 

8. Ενστάσεις κατά του Αποτελέσματος του Διαγωνι¬ 
σμού υποβάλλονται το αργότερο εντός πέντε (5) ημερών 
από της ανακοινώσεώς του και εντός του ωραρίου εργα¬ 
σίας της Εταιρείας. Οι ενστάσεις εξετάζονται από την 
ΕΔΔ ή την Διεύθυνση Προμηθειών η οποία εισηγείται στο 
αρμόδιο για την ανάδειξη αναδόχου όργανο της Εταιρεί¬ 
ας, σύμφωνα με το Άρθρο 4 παρ. 4, το οποίο αποφαίνεται 
οριστικά επί των ενστάσεων αυτών. 

9. Ενστάσεις κατά του χαρακτηρισμού προσφορών ως 
απαραδέκτων υποβάλλονται το αργότερο εντός πέντε (5) 
ημερών και εντός του ωραρίου εργασίας της Εταιρείας 
απάτης γνωστοποιήσεως στον προμηθευτή του αποκλει- 
σμούτου. Η ΕΔΔή η αρμόδια Διεύθυνση Προμηθειών έχει 
την υποχρέωση λήψης απόφασης επί των ενστάσεων το 
αργότερο εντός δύο (2) ημερών απότηςλήξεωςτης προ¬ 
θεσμίας υποβολής τους. 

10. Ενστάσεις σχετικά με την ερμηνεία, την εκτέλεση ή 
την λύση της Σύμβασης υποβάλλονται εντός πέντε (5) 
ημερών από την ημερομηνία που έλαβε χώρα το γεγονός 
που τις προκάλεσε. Οι ενστάσεις αυτές εξετάζονται από 
το όργανο που έχει την αρμοδιότητα εκτέλεσης της σύμ¬ 
βασης σύμφωνα με το Άρθρο 4 παρ. 4. 

11. Οι ενστάσεις υποβάλλονται παραδεκτά εφόσον τη¬ 
ρούνται οι προθεσμίες που τίθενται με το παρόν άρθρο. 
Προϋπόθεση του παραδεκτού των ενστάσεων είναι η 
αναγραφή του αριθμού και της κωδικοποίησης της προ¬ 
μήθειας στην οποία αναφέρονται και του σταδίου της δια- 

δικασίας στην οποία αναφέρονται. 

12. Οι αποφάσεις επί των ενστάσεων που υποβλήθηκαν 
παραδεκτά πρέπει να είναι αιτιολογημένες και να αναφέ- 
ρονται στο σύνολο των αιτιάσεων του ενιστάμενου προ¬ 
μηθευτή. Η υποβολή ενστάσεων δεν αναστέλει οποιαδή¬ 
ποτε διαδικασία προμήθειας. Η αποδοχή ενστάσεως από 
το αρμόδιο όργανο της Εταιρείας θα πρέπει να αναφέρε- 
ται στην αντικανονικότητα που έλαβε χώρα και να συνο¬ 
δεύεται από πρόταση επί των αναγκαίων μέτρων που θα 
ληφθούν για την αποκατάσταση της κανονικότητας της 
διαδικασίας και την αποτροπή οποιοσδήποτε δυσμενούς 
επίπτωσης σε βάρους του ενισταμένου προμηθευτή. Η 
αναβολή, η παράταση, η ματαίωση ή η επανάληψη του 
διαγωνισμού ως αποτέλεσμα αποδοχής κάποιας ένστα¬ 
σης, θα πρέπει να αποφασίζονται μόνο όταν δεν υπάρχει 
άλλος τρόπος για την άρση της αντικανονικότητας που 
έλαβε χώρα. Οι αποφάσεις επί των ενστάσεων κοινοποι¬ 
ούνται τηλεομοιοτυπικά στους προμηθευτές που τις υπέ¬ 
βαλαν εντός πέντε (5) ημερών από της εκδόσεώς τους. 

13. Οι αποφάσεις επί των ενστάσεων είναι τελεσίδικες 
και οποιαδήποτε διαμαρτυρία ή νέα ένσταση επίτων απο¬ 
φάσεων αυτών είναι απαράδεκτη και δενλαμβάνεται υπό- 
ψιν από την Εταιρεία και τα όργανα διενέργειας της προ¬ 
μήθειας. 

14. Στην έννοια των ενστάσεων του παρόντος Άρθρου 
περιλαμβάνονται και οι προσφυγές του άρθρου 3 του Ν. 
2522/97. Όταν συντρέχουν οι όροι εφαρμογής των διατά¬ 
ξεων του Ν. 2522/97, οι προσφυγές που προβλέπονται 
στο Νόμο ως προϋπόθεση παροχής προσωρινής δικαστι¬ 
κής προστασίας, θα αποτελούν το αποκλειστικό μέσο 
προσβολής των διαδικασιών επιλογής προμηθευτή και 
οποιαδήποτε άλλη ένσταση ή προσφυγή θα είναι απαρά¬ 
δεκτη. 

ΑΡΘΡΟ 14 

ΔΙΑΠΡΑΓΜΑΤΕΥΣΕΙΣ ΜΕΤΑ ΤΗΝ ΑΞΙΟΛΟΓΗΣΗ 

1) Μετά το πέρας της διαδικασίας της τεχνικής αξιολό¬ 
γησης και το άνοιγμα των οικονομικών προσφορών, η 
ΕΔΔ ή η Διεύθυνση Προμηθειών είναι δυνατόν να διενερ¬ 
γούν διαπραγματεύσεις με τον μειοδοτήσαντα προμη¬ 
θευτή ή με τους κριθέντες ως απολύτως ισοδύναμους 
προμηθευτές, αποκλειστικά στις ακόλουθες περιπτώσεις 
και εφόσον αυτό προβλέπεται στην προκήρυξη: 

α) Με τον πρώτο επιλαχόντα μειοδότη εφόσον ο αρχι¬ 
κός δεν αποδεχθεί την κατακύρωση ή ανακαλέσει την 
προσφορά του ή υπάρχει αντικειμενικά οριστική αδυνα¬ 
μία του να προβεί σε κατάρτιση σύμβασης. Στις περιπτώ¬ 
σεις αυτές, απαιτείται έγκριση του Οργάνου που έχει την 
εξουσία κατακύρωσης. 

β) Σε περίπτωση ισοδυνάμων μειοδοτικών προσφορών, 
οι διαπραγματεύσεις διεξάγονται μεταξύ των αντίστοι¬ 
χων προμηθευτών. 

2) Εφόσον το Όργανο που έχει την εξουσία κατακύρω¬ 
σης κρίνει τα αποτελέσματα της διαδικασίας προμήθειας 
ασύμφορα για την Εταιρεία, δύναται να πραγγέλει στην 
ΕΔΔ ή στη Διεύθυνση Προμηθειών τη διενέργεια δια¬ 
πραγματεύσεων, προκειμένου να αποφευχθεί η αναβολή 
ή η ματαίωση της προμήθειας. Προϋπόθεση για την διε¬ 
νέργεια των διαπραγματεύσεων είναι να μην έχει εξα¬ 
ντληθεί ο χρόνος ισχύος των προσφορών σύμφωνα με τα 
οριζόμενα στην προκήρυξη. 

3) Επί ισοδυνάμων προσφορών που αφορούν παροχή, 
μη δεκτική επιμερισμού ή εάν οι προμηθευτές αρνούνται 


τον επιμερισμό της κατακύρωσης, η απόφαση για το μει¬ 
οδότη μπορεί να ληφθεί κατόπιν κληρώσεως. 

4) Εάν η διαδικασία προμήθειας είναι αυτή του άρθρου 
6.1 .δ (διαδικασία με διαπραγματεύσεις) η εφαρμογή της 
παραγράφου 1 .β. του παρόντος αποκλείεται. 

ΑΡΘΡΟ 15 

ΚΑΤΑΚΥΡΩΣΗ-ΑΝΑΘΕΣΗ ΠΡΟΜΗΘΕΙΑΣ 

1) Το Όργανο της Εταιρείας που έχει την αρμοδιότητα 
ανάδειξης αναδόχου σύμφωνα με το Άρθρο 4 παρ. 4, κα¬ 
ταρτίζει έκθεση με τα αποτελέσματα της διαδικασίας 
ανάδειξης προμηθευτή. Προκειμένου περί προμηθειών 
αξίας υπερβαίνουσαςτα 1.173.800 Ευρώ, η ανωτέρω έκ¬ 
θεση μετά αποτελέσματα υποβάλλεται προς έγκριση στο 
Διοικητικό Συμβούλιο, το οποίο αποφασίζει με πλειοψη- 
φίατων 5/7των μελώντου. Η ίδια έγκριση του Διοικητικού 
Συμβουλίου απαιτείται και για προμήθειες αξίας μεγαλύ¬ 
τερης των 469.500 Ευρώ, όταν ο προτεινόμενος προμη¬ 
θευτής είναι μέτοχος της Εταιρείας ή εταιρεία συνδεδε- 
μένη με αυτήν. Στη συνέχεια η Δ/νση Προμηθειών ή πρό¬ 
σωπο οριζόμενο από το όργανο της εταιρείας που είναι 
αρμόδια για την ανάδειξη αναδόχου, ανακοινώνει στο μει¬ 
οδότη το αποτέλεσμα και τον καλεί για την κατάρτιση 
σύμβασης ή για την λήψη παραγγελίας. Η Σύμβαση θα 
υπογράφεται απάτη Δ/νση Προμηθειών εκτός εάντο Όρ¬ 
γανο της Εταιρείας που έχει την αρμοδιότητα ανάδειξης 
αναδόχου σύμφωνα με το Άρθρο 4 παρ. 4 εξουσιοδοτή¬ 
σει άλλο πρόσωπο για την υπογραφή της σύμβασης ή της 
εντολής παραγγελίας, αγαθών για λογαριασμό της Εται¬ 
ρείας. Επί ισοδυνάμων προσφορών, η κατακύρωση μπο¬ 
ρεί να αφορά περισσότερους προμηθευτές και επιμερι- 
σμό της προμήθειας. Είναι επίσης δυνατό η κατακύρωση 
να γίνεται για τμήμα της προμήθειας στους επόμενους 
του πρώτου μειοδότες για την ελαχιστοποίηση του κινδύ¬ 
νου από την ύπαρξη ενός μόνο προμηθευτή ή για λόγους 
γενικότερου συμφέροντος της Εταιρείας. Γιατην υλοποί¬ 
ηση αυτής της δυνατότητας, οι σχετικοί όροι πρέπει να τί¬ 
θενται στην προκήρυξη. 

2) Η ανακοίνωση των αποτελεσμάτων στο μειοδότη δεν 
αποτελεί σύμβαση ή παραγγελία. Προκειμένου να τεθεί 
σε ισχύ σύμβαση ή παραγγελία θα πρέπει να υπογράφει 
σχετικό έγγραφο και να εκπληρωθούν οι λοιποί όροι που 
θέτει η προκήρυξη. 

3) Η ανακοίνωση των αποτελεσμάτων της διαδικασίας 
προς τον μειοδότη, γίνεται με έγγραφο κοινοποιούμενο 
με συστημένη επιστολή, με τηλεομοιοτυπία (ίαχ), με ηλε¬ 
κτρονικό ταχυδρομείο ή με επιστολή δια ιδιωτικής εται¬ 
ρείας ταχυμεταφορών επί αποδείξει παραλαβής. Η ανα¬ 
κοίνωση περιέχει επίσης πρόσκληση για την υπογραφή 
σύμβασης ή τη λήψη εντολής προμήθειας, για την υπο¬ 
βολή εγγυητικής επιστολής καλής εκτέλεσης και τυχόν 
προκαταβολής και γενικά για την υποβολή οποιουδήποτε 
άλλου εγγράφου απαιτεί η προκήρυξη. Μαζί με την ανα¬ 
κοίνωση κοινοποιείται Σχέδιο της υπό κατάρτιση Σύμβα¬ 
σης. Η πρόσκληση ορίζει επίσης την προθεσμία προσέ- 
λευσηςτου μειοδότη για την υπογραφή της Σύμβασης και 
υποβολής των ανωτέρω εγγράφων. Η προθεσμία αυτή 
δεν μπορεί να είναι μικρότερη των 5 ημερών από της ανα- 
κοινώσεως των αποτελεσμάτων του Διαγωνισμού. 

4) Οι Συμβάσεις θα έχουν ισχύ μέχρι την ολοκήρωση 
των παραδόσεων των αγαθών/υπηρεσιών, την αποδοχή 
και πληρωμή τους από την Εταιρία. Για παροχή προγραμ¬ 
ματισμένων υπηρεσιών ή αγαθών συνεχούς ζήτησης, οι 

Συμβάσεις δεν θα έχουν διάρκεια μεγαλύτερη των τριών 
(3) ετών με δικαίωμα επέκτασης δύο χρονικών περιόδων 
διάρκειας ενός έτους εκάστης. 

ΑΡΘΡΟ 16 

ΚΑΤΑΡΤΙΣΗ ΣΥΜΒΑΣΗΣ-ΥΠΟΓΡΑΦΗ ΠΑΡΑΓΓΕΛΙΑΣ 

1) Η σύμβαση που θα καταρτισθεί με το μειοδότη προ- 
τείνεται με τη μορφή Σχεδίου Συμβάσεως από την Εται¬ 
ρεία. Η ΕΔΔ ή η Διεύθυνση Προμηθειών έχει την ευθύνη 
σύνταξης του Σχεδίου Συμβάσεως μόλις λάβει σχετική 
εντολή από το Όργανο που έχει την ευθύνη της κατακύ- 
ρωσης σύμφωνα με το Άρθρο 4 παρ. 4. Το Σχέδιο Σύμβα¬ 
σης πρέπει να έχει ενσωματώσει σε μορφή συμβατικού 
κειμένου το σύνολο των όρων της κατακυρωτικής από¬ 
φασης, των απαράβατων όρων της προκήρυξης, το σύ¬ 
νολο των επιθυμητών όρων της προκήρυξης που ικανο¬ 
ποιεί η προσφορά του Προμηθευτή και τα οικονομικά 
στοιχεία που περιέχει η οικονομική προσφορά του Προ¬ 
μηθευτή. Κατά τα λοιπά, εφαρμόζονται οι διατάξεις του 
παρόντος κανονισμού. 

2) Το Σχέδιο Σύμβασης δεν επιδέχεται διαπραγμάτευ¬ 
σης, εν σχέσει προς τα στοιχεία της παραγράφου 1 του 
παρόντος άρθρου. Επομένως, ο μειοδότης μπορεί να ζη¬ 
τά μόνο διευκρίνιση, μεταβολή των διατυπώσεων που πε- 
ριέχονται στη σύμβαση, ή συμπλήρωση του προτεινόμε- 
νου συμβατικού κειμένου, ώστε να είναι πλήρες υπό την 
ανωτέρω έννοια. Προκειμένου περί παραγγελίας, το σχε¬ 
τικό έγγραφο συντάσσεται από την Εταιρεία και προσυ¬ 
πογράφεται από τον μειοδότη. 

3) Εάν ο προσκληθείς μειοδότης δεν προσέλθει για την 
κατάρτιση της Σύμβασης, σχέδιο της οποίας του έχει 
προταθεί με την πληρότητα που ορίζεται στο παρόν άρ¬ 
θρο, η Εταιρεία έχει δικαίωμα να εισπράξει την εγγυητική 
επιστολή συμμετοχής και να αναζητήσει κάθε θετική ή 
αποθετική ζημία που υπέστη εξαιτίας της παρακώλυσης 
της προμήθειας. Οι ίδιες συνέπειες επέρχονται όταν ο 
μειοδότης αρνείται να συναινέσει στη λήψη παραγγελίας. 

4) Αφού τεθεί σε ισχύ η σύμβαση ή η παραγγελία, το 
υπογραφέν τελικό συμβατικό κείμενο υπερισχύει κάθε 
άλλου εγγράφου επί του οποίου βασίζεται. 

5) Εφόσον ματαιωθεί η θέση σε ισχύ της σύμβασης ή 
της παραγγελίας, το Όργανο που έχει την ευθύνη κατα- 
κύρωσης, δύναταινα κατακυρώσει στον επόμενο μειοδό¬ 
τη ή να αναβάλει, επαναλάβει, ματαιώσει την προμήθεια, 
σύμφωνα μετά οριζόμενα στο Άρθρο 12. Γιατην κατακύ- 
ρωση σε άλλο μειοδότη θα πρέπει να τηρείται η διαδικα¬ 
σία της παρ. 1 του Άρθρου 15του παρόντος Κανονισμού. 

6) Εφόσον η προκήρυξη της προμήθειας έχει δημοσι- 
ευθεί στην Εφημερίδα των Ε.Κ. οι συμβάσεις ή οι παραγ¬ 
γελίες που τίθενται σε ισχύ, θα κοινοποιούνται στην Επι¬ 
τροπή της Ευρωπαϊκής Ένωσης σύμφωνα με το Κοινοτι¬ 
κό Δίκαιο. 

ΑΡΘΡΟ 17 

ΠΡΟΓΡΑΜΜΑΤΙΚΕΣ ΣΥΜΒΑΣΕΙΣ 
(ΣΥΜΦΩΝΙΕΣ ΠΛΑΙΣΙΟ) 

1) Οι συμφωνίες αυτές καταρτίζονται άμεσα μετά από 
ανοικτή διαδικασία, κλειστή διαδικασία ή διαδικασία δια¬ 
πραγματεύσεων. Κατά τα λοιπά, ισχύουν οι διατάξεις του 
παρόντος εν σχέσει προς την διαδικασία ανάδειξης μειο¬ 
δότη, κατακύρωσης και θέσης της σύμβασης σε ισχύ. 

2) Οι συμφωνίες πλαίσιο δεν πρέπει να νοθεύουν ή να 
παρακωλύουν τον ανταγωνισμό. 


ΑΡΘΡΟ 18 

ΥΛΟΠΟΙΗΣΗ ΚΑΙ ΔΙΑΧΕΙΡΙΣΗ ΣΥΜΒΑΣΕΩΝ 
ΠΑΡΑΛΑΒΗ-ΑΠΟΔΟΧΗ ΑΓΑΘΩΝ 

1) Αρμόδια για την παραλαβή των υλικών και τη διαπί¬ 
στωση της ολοκλήρωσης των υπηρεσιών είναι η ΕΠΑΠΑ ή 
η διεύθυνση Προμηθειών σύμφωνα με τα οριζόμενα στο 
Άρθρο 3 του παρόντος Κανονισμού. Η παραλαβή των 
αγαθών μπορεί να γίνεται με την επιφύλαξη της αποδο¬ 
χής τους σε μεταγενέστερο χρόνο μη δυνάμενο να υπερ- 
βεί τις επτά (7) εργάσιμες ημέρες. Στην περίπτωση αυτή 
η κυριότητα των αγαθών παραμένει στον προμηθευτή 
ενώ ο κίνδυνος απώλειας η ζημίας μετατίθεται στην Εται¬ 
ρεία. Εάν η Εταιρεία αποδεχθεί τα αγαθά ή εφόσον πα- 
ρέλθει το ανωτέρο χρονικό διάστημα χωρίς ρητή δήλωση 
της Εταιρείας περί μη αποδοχής των παραληφθέντων, η 
κυριότητα των αγαθών περιέχεται στην Εταιρεία που δια¬ 
τηρεί αξιώσεις για τυχόν κρυφά ελαττώματα ή δυσλει¬ 
τουργίες των αγαθών, σύμφωνα με τις γενικές διατάξεις 
του δικαίου και την εγγύηση καλής λειτουργίας (νναπαη- 
Ιγ) που παρέχει ο Προμηθευτής. Εάν Εταιρεία απορρίψει 
τα παραληφθέντα αγαθά τότε υποβάλει εγγράφως σχετι¬ 
κή δήλωση στον Προμηθευτή και εφαρμόζει τις διατάξεις 
των Άρθρων 20 και 24. 

2) Η ΕΠΑΠΑ ή η Διεύθυνση Προμηθειών συντάσσουν 
πρωτόκολλο παραλαβής, αποδοχής ή απόρριψης των 
αγαθών τα οποία και υποβάλλουν στο όργανο που έχει 
την ευθύνη της κατακύρωσης. 

3) Σε περίπτωση απόρριψης αγαθών ο Προμηθευτής 
αμέσως μετά την έγγραφη ενημέρωσή του πρέπει να προ- 
βεί στις αναγκαίες ενέργειες για την εξάλειψη των ελατ¬ 
τωμάτων και τη διασφάλιση της προσήκουσας εκπλήρω¬ 
σης της Σύμβασης ή της εκτέλεσης της παραγγελίας. Οι 
διαδικασίες αποκατάστασης των ελαττωμάτων ή της λει¬ 
τουργίας των αγαθών ορίζονται στη Σύμβαση ή προκει¬ 
μένου περί παραγγελιών στην προκήρυξη. 

4) Η διαχείριση των Συμβάσεων μέχρι την ολοκλήρωσή 
τους θα γίνεται από τη Δνση Προμηθειών ή από πρόσωπα 
που ορίζονται από τα όργανα της παρ. 4 του Άρθρου 4 σε 
συνεργασία με τη Δνση για την οποία προορίζονται τα 
συμβατικά αγαθά ή υπηρεσίες. 

4α) Η διαχείριση μιας Σύμβασης αρχίζει με την υπογρα¬ 
φή της από τους δύο συμβαλλόμενους και πρέπει να δια¬ 
σφαλίζει: 

- τη σωστή εφαρμογή των συμβατικών υποχρεώσεων 
μέσα στα συμβατικά χρονικά διαστήματα 

- ότι η ποιότητα των υλικών/υπηρεσίων είναι σύμφωνη 
με τους Ποιοτικούς όρους της Σύμβασης 

- ότι ο τρόπος παράδοσης και μεταφοράς είναι σύμφω¬ 
νος με τη Σύμβαση 

- ότι τυχόν ασυμφωνίες και αποκλίσεις από τη Σύμβαση 
εντοπίζονται έγκαιρα και να διευθετούνται 

-τη βεβαίωση και προώθηση τιμολογίων προς πληρωμή 

4β) Ο υπεύθυνος για τη διαχείρηση της Σύμβασης θα: 

- διατηρεί και ενημερώνει φάκελο με όλα τα στοιχεία 
που είναι σχετικά με τη Σύμβαση (προκήρυξη, πρωτόκολ¬ 
λα ανάθεσης κ.λ.π.) 

- ελέγχει τις συμβατικές ημερομηνίες παράδοσης και 
ενεργοποιεί τη διαδικασία επιβολής ποινικών ρητρών ή 
λύσης της Σύμβασης εάν απαιτηθεί 

- παρακολουθεί την υλοποιήση της Σύμβασης και συμ¬ 
μετέχει σε συσκέψεις με τον Ανάδοχο για τη πληρέστερη 

ενημέρωσή του 

- διατηρεί αρχείο με Συμβάσεις για περίοδο τριών (3) 
ετών μετά τη λήξη τους 

4γ) Η διαχείριση της Σύμβασης ολοκληρώνεται με την 
αποδοχή και πληρωμή των παραδοτέων αγαθών ή/και 
υπηρεσιών και αφού πραγματοποιηθεί από τη Διεύθυνση 
Προμηθειών ή από άλλο πρόσωπο ορισθέν από το αρμό¬ 
διο όργανο της Εταιρείας, σύμφωνα με το Άρθρο 4 παρ. 
4, αξιολόγηση της απόδοσης του Αναδόχου. 

ΑΡΘΡΟ 19 

ΠΑΡΟΧΗ ΕΓΓΥΗΣΕΩΝ 

1) Για τη συμμετοχή των προμηθευτών στη διαδικασία 
προμηθειών πρέπει επί ποινή αποκλεισμού να υποβάλλε¬ 
ται μαζί μετά οικονομικκά στοιχεία και εντός του σχετικού 
φακέλλου, εγγυητική επιστολή συμμετοχής στη διαδικα¬ 
σία, εφόσον αυτό απαιτείται από τη διακήρυξη. Η εγγυη¬ 
τική επιστολή αυτή πρέπει να έχει εκδοθεί από Τράπεζα 
που λειτουργεί νόμιμα εντός της Ευρωπαϊκής Ένωσης 
και να ισχύει για ένα (1) επιπλέον μήνα μετά την λήξη 
ισχύος της προσφοράς. Η αξία της εγγυητικής επιστολής 
συμμετοχής θα ορίζεται στη διακήρυξη ως ποσοστό της 
προσφερόμενης συμβατικής αξίας. Η εγγύηση αυτή εφό¬ 
σον είναι δυνατόν θα είναι πρώτης ζήτησης, η εγγυήτρια 
Τράπεζα θα παρατείται της ένστασης δίζησης και διαίρε¬ 
σης και θα θέτει στη διάθεση της Εταιρείας το ποσό της 
εγγύησης εντός το πολύ τριών (3) ημερών από της λήψε- 
ως της σχετικής αίτησης από την Εταιρεία και η εγγυήτρια 
θα παραιτείταιτου δικαιώματος υποβολής οποιοσδήποτε 
αντίρρησης ή εξέτασης της βασιμότητας του λόγου που 
θα έχει ως αποτέλεσμα την κατάπτωση της εγγύησεως. 

Η εγγυητική επιστολή συμμετοχής θα επιστρέφεται 
στον ανάδοχο αμέσως μόλις υποβάλει εγγυητική επιστο¬ 
λή καλής εκτέλεσης της προμήθειας. Οι λοιποί προμη¬ 
θευτές θα λαμβάνουν τις εγγυητικές επιστολές συμμετο¬ 
χής, το αργότερο εντός (1) μηνάς από την ημερομηνία κα- 
τακύρωσης της προμήθειας. 

2) Εφόσον έχει περιληφθεί στους όρους της διακήρυ¬ 
ξης, για την καλή εκτέλεση της Σύμβασης ή της Παραγ¬ 
γελίας ο ανάδοχος υποχρεούται κατά την ημέρα υπογρα¬ 
φής της Σύμβασης ή λήψης της Παραγγελίας να υποβά¬ 
λει εγγυητική επιστολή καλής εκτέλεσης. Η προκήρυξη 
θα ορίζει χρόνο υποβολής της εγγυητικής επιστολής κα¬ 
λής εκτέλεσης μεταγενέστερο εν σχέσει προς την ημερο¬ 
μηνία υπογραφής της Σύμβασης ή λήψης της Παραγγε¬ 
λίας. Στην περίπτωση αυτή η Σύμβαση προμήθειας ή η 
Παραγγελία θα τίθενται σε ισχύ μόνο μετά την παράδοση 
της εγγυητικής επιστολής καλής εκτέλεσης στην Εται¬ 
ρεία. Η εγγύηση αυτή θα είναι κατά προτίμηση πρώτης ζή¬ 
τησης, η εγγυήτρια Τ ράπεζα θα πρέπει να παραιτείται της 
ένστασης δίζησης και διαίρεσης και θα θέτει στη διάθεση 
της Εταιρείας το ποσό της εγγύησης το πολύ εντός τριών 
(3) ημερών από της λήψεωςτης σχετικής αίτησης από την 
Εταιρεία. Επίσης η εγγυήτρια θα παραιτείταιτου δικαιώ¬ 
ματος υποβολής οποιοσδήποτε αντίρρησης ή εξέτασης 
της βασιμότητας του λόγου που θα έχει ως αποτέλεσμα 
την κατάπτωση της εγγυήσεως. 

Η εγγυητική επιστολή καλής εκτέλεσης θα ισχύει και για 
τέσσερις (4) τουλάχιστον μήνες επιπλέοντου συμβατικού 
χρόνου. 

Η Σύμβαση μπορεί να προβλέπει τη δυνατότητα μείω¬ 
σης της αξίας της εγγυητικής επιστολής καλής εκτέλεσης 


έτσι ώστε το υπολοιπόμενο ποσό αυτής να ισούται του¬ 
λάχιστον με ποσοστό της αξίας του ανεκτέλεστου μέρους 
της σύμβασης. 

3) Η Εταιρεία έχει δικαίωμα να ζητά εγγυητική επιστολή 
ισόποση των τυχόν προκαταβολών προς τον Προμηθευ¬ 
τή. Ως προκαταβολή νοείται η τυχόν θετική διαφορά με¬ 
ταξύ των συνολικών καταβολών της Εταιρείας στον Προ¬ 
μηθευτή και της αξίας των υλικών που έχουν παραδοθεί 
και έχουν γίνει αποδεκτά από την Εταιρεία ως καιτων υπη¬ 
ρεσιών που έχουν παρασχεθεί. 

Τ ο ποσό της εγγυητικής επιστολής προκαταβολής μπο¬ 
ρεί να αυξάνεται και να μειώνεται εις τρόπον ώστε να κα¬ 
λύπτει κατά τη διάρκεια εκτέλεσης της σύμβασης την 
ανωτέρω διαφορά. Η εγγύηση αυτή θα είναι κατά προτί¬ 
μηση πρώτης ζήτησης, η εγγυήτρια Τράπεζα θα πρέπει 
να παραιτείται της ένστασης δίζησης και διαίρεσης και να 
θέτει στη διάθεση της Εταιρείας το ποσό της εγγύησης 
εντός τριών (3) ημερών από της λήψεως της σχετικής αί¬ 
τησης από την Εταιρεία. Επίσης η εγγυήτρια θα παραιτεί- 
ται του δικαιώματος υποβολής οποιοσδήποτε αντίρρη¬ 
σης ή εξέτασης της βασιμότητας του λόγου που θα έχει 
ως αποτέλεσμα την κατάπτωση της εγγύησεως. 

4) Εάν τα ζητήματα των εγγυήσεων δεν έχουν ορισθεί 
στην προκήρυξη, το όργανο της Εταιρείας που είναι αρ¬ 
μόδιο για την διαδικασία ανάδειξης αναδόχου, σύμφωνα 
με την παρ. 4 του Άρθρου 4, μπορεί να τροποποιεί κατά 
περίπτωση τους όρους χορήγησης των εγγυήσεων ή να 
απαλλάσσει τους προμηθευτές από την παροχή τους. 

ΑΡΘΡΟ 20 

ΠΟΙΝΙΚΕΣ ΡΗΤΡΕΣ - ΑΠΟΖΗΜΙΩΣΕΙΣ 

1) Όταν ο ανάδοχος δεν εκπληρώνει εμπρόθεσμα τις 
συμβατικές του υποχρεώσεις ή όταν τα εμπροθέσμως 
προσφερόμενα αγαθά δεν γίνονται αποδεκτά από την 
εταιρεία λόγω μη συμμόρφωσής τους με τα συμφωνημέ- 
να χαρακτηριστικά ή τις συμφωνημένες ιδιότητες ή λόγω 
ελαττωμάτων, η εταιρεία έχει δικαίωμα επιβολής ποινικής 
ρήτρας σε βάρος του αναδόχου. 

2) Εφόσον έχει προβλεφθεί στη Σύμβαση η επιβολή και 
το ύψος τους, οι ποινικές ρήτρες υπολογίζονται επί της 
συμβατικής αξίας του αγαθού που καθυστερεί ή που δεν 
γίνεται αποδεκτό και της αξίας των συμβατικών αγαθών 
που αν και παραδόθηκαν εμπροθέσμως και προσηκό- 
ντως, δεν μπορούν να λειτουργήσουν ή να χρησιμοποιη¬ 
θούν λόγω των καθυστερουμένων ή μη αποδεκτών. 

3) Για κάθε ημέρα καθυστέρησης, οι επιβαλόμενες ποι¬ 
νικές ρήτρες ανέρχονται σε ποσοστό υπολογιζόμενο επί 
της συμβατικής αξίας των αγαθών που ορίζονται στην πα¬ 
ράγραφο 2 του παρόντος. 

4) Η Εταιρεία επιπλέον της επιβολής των ποινικών ρη¬ 
τρών, έχει δικαίωμα να ζητήσει την αποζημίωσή της για 
κάθε θετική και αποθετική ζημία που υπέστη εξαιτίαςτης 
επέλευσης οποιουδήποτε εκ των γεγονότων της παρα¬ 
γράφου 1 του παρόντος. 

5) Εάν η καθυστέρηση εκπλήρωσης των συμβατικών 
υποχρεώσεων του αναδόχου, υπό την έννοια της παρα¬ 
γράφου 1 του παρόντος, διαρκεί περισσότερο από 3 μή¬ 
νες ή εάν ανεξαρτήτως του χρόνου διάρκειας, η Εταιρεία 
δεν έχει ωφέλεια από την διατήρηση της σύμβασης σε 
ισχύ, η Εταιρεία έχει, σωρρευτικά με τα δικαιώματά της 
των παραγράφων 3 και 4 του παρόντος άρθρου, δικαίωμα 
να καταγγείλει τη Σύμβαση, η οποία λύεται άμεσα με την 

περιέλευση της καταγγελίας σε γνώση του αναδόχου. 
Στην περίπτωση αυτή, εφαρμόζονται οι διατάξεις του Άρ¬ 
θρου 21 παρ. 1 του παρόντος κανονισμού. 

Το όργανο που είναι αρμόδιο για την κατάρτιση της 
Σύμβασης σύμφωνα με το Άρθρο 4 παρ. 4, δύναται να 
συμφωνεί με τον ανάδοχο διαφορετικά προς τα ανωτέρω 
χρονικά διαστήματα εφόσον αυτό κρίνεται αναγκαίο. 

6) Ο ανάδοχος απαλάσσεται των συνεπειών των παρα¬ 
γράφων 3,4 και 5 του παρόντος άρθρου όταν η καθυστε- 
ρούμενη ή η μη προσήκουσα εκπλήρωση των συμβατικών 
υποχρεώσεών του οφείλεται σε γεγονός ανωτέρας βίας. 
Ο ανάδοχος έχει το βάρος απόδειξης τόσο του γεγονό¬ 
τος ανωτέρας βίας, όσο και της επιρροής που αυτό άσκη¬ 
σε στην ομαλή εκτέλεση της σύμβασης. Επιπλέον ο ανά¬ 
δοχος έχει την υποχρέωση γνωστοποίησης του γεγονό¬ 
τος ανωτέρας βίας στην Εταιρεία το αργότερο εντός 
δέκα (10) ημερών από της επελεύσεώςτου ή εντός άλλου 
χρονικού διαστήματος οριζομένου συμβατικά. Μετά την 
πάροδο της ανωτέρω προθεσμίας, η επίκληση του λόγου 
ανωτέρας βίας είναι απαράδεκτη. Εάν η εκπλήρωση των 
συμβατικών υποχρεώσεων του αναδόχου εκλογών ανω¬ 
τέρας βίας διαρκεί περισσότερο από 3 μήνες ή εάν ανε¬ 
ξαρτήτως του χρόνου διάρκειας η Εταιρεία δεν έχει ωφέ¬ 
λεια από τη διατήρηση της σύμβασης σε ισχύ, η Εταιρεία 
έχει το δικαίωμα καταγγελίας της σύμβασης, η οποίαλύε- 
ται άμεσα με την περιέλευση της καταγγελίας σε γνώση 
του αναδόχου. Στην περίπτωση αυτή, εφαρμόζονται οι 
διατάξεις του Άρθρου 21 παρ. 3 του παρόντος κανονι¬ 
σμού. 

7) Η είσπραξη των ποινικών ρητρών και των αποζημιώ¬ 
σεων που προβλέπονται στο παρόν άρθρο μπορεί να γί¬ 
νεται και με κατάπτωση των αντίστοιχων ποσών της εγ¬ 
γυητικής επιστολής καλής εκτέλεσης. 

8) Οι διατάξεις του παρόντος άρθρου εφαρμόζονται 
αναλογικά και επί παραγγελιών για τη συμβατική σχέση 
που αναπτύσσεται μετά τη λήψη της παραγγελίας σύμ¬ 
φωνα με τις διατάξεις του Άρθρου 16 του παρόντος. 

ΑΡΘΡΟ 21 

ΛΥΣΗ ΤΗΣ ΣΥΜΒΑΣΗΣ 

1) Λύση της Σύμβασης με υπαιτιότητα του αναδόχου. 

1.1. Όταν η Σύμβαση λύεται με υπαιτιότητα του αναδό¬ 
χου κατά τα οριζόμενα στην παράγραφο 5 του Άρθρου 
20, η Εταιρεία έχει τα ακόλουθα δικαιώματα: 

(α) Δύναται να υπαναχωρήσει από το σύνολο της σύμ¬ 
βασης, να επιστρέφει τα τυχόν παραληφθέντα αγαθά και 
να απαιτήσει την έντοκη επιστροφή όλων των ποσών που 
είχε καταβάλει στον ανάδοχο. Επίσης η Εταιρεία δικαιού¬ 
ται να απαιτήσει την αποκατάσταση κάθε θετικής και απο¬ 
θετικής ζημίας που υπέστη εξαιτίας της λύσης της σύμ¬ 
βασης επιπλέον των τυχόν αξιώσεων της κατ’ εφαρμογή 
του Άρθρου 20 παρ. 4. Η εγγυητική επιστολή καλής εκτέ¬ 
λεσης καταπίπτει ως ποινική ρήτρα για την λύση της σύμ¬ 
βασης ανεξαρτήτως της επιβολής των ποινών του Άρ¬ 
θρου 20 παρ. 3. 

(β) Δύναται να υπαναχωρήσει από το ανεκτέλεστο μέ¬ 
ρος της σύμβασης και να απαιτήσει την έντοκη επιστρο¬ 
φή των ποσών που τυχόν είχαν καταβληθεί στον ανάδοχο 
έναντι του μέρουςαυτού. Επίσης η Εταιρεία δικαιούται να 
απαιτήσει την αποκατάσταση κάθε θετικής και αποθετι¬ 
κής ζημίας που υπέστη εξαιτίας της λύσης της σύμβασης 


επιπλέον των τυχόν αξιώσεων κατ' εφαρμογή του Άρ¬ 
θρου 20 παρ. 4. Το ποσοστό της εγγυητικής επιστολής 
καλής εκτέλεσης που αντιστοιχεί στο ανεκτέλεστο τμήμα 
καταπίπτει ως ποινική ρήτρα για τη λύση της σύμβασης 
ανεξαρτήτως της επιβολής των ποινών του Άρθρου 20 
παρ. 3. 

1.2. Στην έννοια της ζημίας που αναφέρεται στις παρα¬ 
γράφους 1.1α και 1.1 β του παρόντος άρθρου, περιέχο- 
νται ενδεικτικά, η δαπάνη της Εταιρείας για την επαναδιε- 
ξαγωγή της διαδικασίας προμήθειας, η διαφορά της συμ¬ 
βατικής αξίας για την προμήθεια των αγαθών από άλλο 
προμηθευτή, τα χρηματοοικονομικά έξοδα στα οποία 
υπεβλήθη η Εταιρεία για τη διενέργεια της ματαιωθείσας 
προμήθειας και κάθε αποζημίωση πληρωτέα από την 
Εταιρεία σε τρίτους λόγω αδυναμίας εκπλήρωσης υπο¬ 
χρεώσεων της Εταιρείας οφειλόμενης στη λυθείσα σύμ¬ 
βαση. 

2) Λύση της σύμβασης με υπαιτιότητα της Εταιρείας. 

Οι συνέπειες της λύσης της σύ μβασης εξ’ υπαιτιότητας 

της Εταιρείας ρυθμίζονται σύμφωνα με τις διατάξεις του 
Αστικού Κώδικα. 

3) Λύση της Σύμβασης για Λόγους Ανωτέρας Βίας. 

1.1. Όταν συντρέχει λόγος ανωτέρας βίας που αφορά 
τον Προμηθευτή σύμφωνα μετά οριζόμενα στο Άρθρο 20 
παρ. 6του παρόντος, η Εταιρεία διατηρείτο ακόλουθα δι¬ 
καιώματα. 

α. Υπαναχώρηση από το σύνολο της σύμβασης και 
έντοκη επιστροφή τωντυχό καταβληθέντων ποσών. Στην 
περίπτωση αυτή η Εταιρεία θα επιστρέφει τα τυχόν ήδη 
παραληφθέντα αγαθά. 

β. Υπαναχώρηση από το ανεκτέλεστστο τμήμα της σύμ¬ 
βασης και έντοκη επιστροφή των ποσών που τυχόν έχουν 
καταβληθεί έναντι αυτού του μέρους της σύμβασης. Στην 
περίπτωση αυτή η Εταιρεία διατηρεί στην κυριότητά της 
τα προσηκόντως παραδοθέντα αγαθά. 

3.2. Διευκρινίζεται οτι εφόσον ο λόγος ανωτέρας βίας 
συντρέχει στο πρόσωπο του Προμηθευτή η Εταιρεία δεν 
ευθύνεται για τις δυσμενείς συνέπειες που θα υποστεί ο 
Προμηθευτής έναντι τρίτων εξ’ αιτίας της λύσης της Σύμ¬ 
βασης. 

3.3. Όταν συντρέχει λόγος ανωτέρας βίας στο πρόσω¬ 
πο της Εταιρείας με συνέπεια την αδυναμία εκπλήρωσης 
των υποχρεώσεων της έναντι του Προμηθευτή, ο τελευ¬ 
ταίος έχει δικαίωμα να λύσει την Σύμβαση εφόσον η αδυ¬ 
ναμία διαρκεί πέραν των τριών (3) μηνών. Η λύση επέρχε¬ 
ται για το ανεκτέλεστο τμήμα της Σύμβασης μόλις πε- 
ριέλθει η έγγραφη καταγγελία σε γνώση της Εταιρειάς. 
Κατάτα λοιπά εφαρμόζονται οι διατάξεις του Αστικού Κώ¬ 
δικα. 

4) Οι διατάξεις του παρόντος Άρθρου εφαρμόζονται 
αναλογικά και στην περίπτωση λύσης της σύμβατικής 
σχέσης που αναπτύσσεται με τη λήψη παραγγελίας σύμ¬ 
φωνα με το Άρθρο 16. 

5) Αρμόδιο όργανο για τη λύση της Σύμβασης είναι αυ¬ 
τό που είχε την εξουσία κατακύρωσηςτης προμήθειας. 

Για τη λύση Σύμβασης αξίας μεγαλύτερης των 
1.173.800 Ευρώ, απαιτείται εγκριτική απόφαση του Διοι¬ 
κητικού Συμβουλίου λαμβανόμενη με πλειοψηφίατων 5/7 
των μελών του. 

ΑΡΘΡΟ 22 

1. Οι Συμβάσεις Προμηθειών είναι ανεκχώρητες. Κατ’ 
εξαίρεση οι προμηθευτές δύνανται να εκχωρούν τις χρη¬ 
ματικές απαιτήσεις που έχουν έναντι της Εταιρείας προ- 
κειμένου να λάβουν χρηματοδότηση απο Τράπεζα ή άλλο 
χρηματοπιστωτικό οργανισμό που λειτουργεί νόμιμα 
εντός των ορίων της Ευρωπαϊκής Ένωσης. Προϋπόθεση 
για την εκχώρηση αυτή είναι να υπάρχει πρόβλεψη στην 
προκήρυξη και στην σχετική σύμβαση. 

2. Οι Συμβάσεις προμηθειών και οι παραγγελίες τροπο¬ 
ποιούνται εγγράφως. Ως τροποποίηση νοείται και η επαύ- 
ξηση των ποσοτήτων των αγαθών της υφισταμένης σύμ¬ 
βασης. Η Εταιρεία διατηρεί το δικαίωμα προαίρεσης να 
επαυξάνει τις ποσότητες των συμβατικών αγαθών μέχρι 
ενός ποσοστού που προβλέπεται στη Σύμβαση ή προκει- 
μένου περί παραγγελιών στην προκήρυξη. 

Προκειμένου περί προμηθειών αξίας μεγαλύτερης των 
1.173.800 Ευρώ, για την σημαντική τροποποίηση της Σύμ¬ 
βασης απαιτείται εγκριτική απόφαση του Διοικητικού 
Συμβουλίου λαμβανόμενη με πλειοψηφίατων 5/7 των με¬ 
λών του. Η ίδια διαδικασία και πλειοψηφία απαιτείται και 
για σημαντική τροποποίηση Συμβάσεων της Εταιρείας 
αξίας μεγαλύτερης των 469.500 Ευρώ που έχουν καταρ- 
τισθεί με μετόχους της ή συνδεδεμένες με αυτή επιχειρή¬ 
σεις. 

ΑΡΘΡΟ 23 

ΕΦΑΡΜΟΣΤΕΟ ΔΙΚΑΙΟ 

1. Ο παρόν Κανονισμός ισχύει με την επιφύλαξη αντιθέ¬ 
των διατάξεων του Κοινοτικού Δικαίου. 

2. Οι διαφορές που αφορούν την ερμηνεία και την εκτέ¬ 
λεση των συμβάσεων με τους προμηθευτές μπορεί να 
λύονται με προσφυγή σε διαιτησία εφόσον η σχετική ρή¬ 
τρα έχει περιληφθεί στο κείμενο της Σύμβασης. Επί πα¬ 
ραγγελιών η διαιτητική ρήτρα πρέπει να έχει περιληφθεί 
στην προκήρυξη. Προϋπόθεση για την προσφυγή του 
προμηθευτή στη διαιτησία είναι η προηγούμενη υποβολή 
ενστάσεως σύμφωνα με τα οριζόμενα στο Άρθρο 13 παρ. 
11 του παρόντος. Η προσφυγή στη διαιτησία δεν αναστέ- 
λει την εκτέλεση της Σύμβασης ή της παραγγελίας. 

3. Εφόσον δεν προβλέπεται διαιτητική ρήτρα, αρμόδια 
για την επίλυση διαφορών μεταξύ Εταιρείας και προμη¬ 
θευτών είναι τα Δικαστήρια των Αθηνών και εφαρμοστέο 
το Ελληνικό Δίκαιο. 

ΑΡΘΡΟ 24 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οι προμήθειες για τις οποίες έχουν ήδη υπογράφει συμ¬ 
βάσεις ή έχει ήδη προκηρυχθεί η διαδικασία για την ανά¬ 
θεσή τους, ρυθμίζονται από τους όρους της σύμβασης ή 
της προκήρυξης και τις διατάξεις του Κοινοτικού και Εθνι¬ 
κού Δικαίου. 

ΑΡΘΡΟ 25 
ΙΣΧΥΣ ΚΑΝΟΝΙΣΜΟΥ 

Ο παρόν Κανονισμός τίθεται σε ισχύ από της Δημοσιεύ- 
σεώςτου στην Εφημερίδα της Κυβερνήσεως. 

ΚΕΦΑΛΑΙΟ II 

ΚΑΝΟΝΙΣΜΟΣ ΑΝΑΘΕΣΗΣ ΚΑΙ ΕΚΤΕΛΕΣΗΣ 
ΤΕΧΝΙΚΩΝ ΕΡΓΩΝ 


ΤΗΣ ΕΤΑΙΡΕΙΑΣ ΠΑΡΟΧΗΣ ΑΕΡΙΟΥ ΑΤΤΙΚΗΣ Α.Ε. 

ΑΡΘΡΟ 1 

ΠΕΔΙΟ ΕΦΑΡΜΟΓΗΣ 

1. Με τον παρόντα Κανονισμό, καθορίζονται οι διαδικα¬ 
σίες ανάδειξης αναδοχών και κατάρτισης συμβάσεων με 
αναδόχους στους οποίους ανατίθεται η εκτέλεση τεχνι¬ 
κών έργων από την Εταιρεία Παροχής Αερίου Αττικής. 
Στην έννοια των τεχνικών έργων περιλαμβάνεται η ανέ¬ 
γερση, κατασκευή, επέκταση, συντήρηση, εκσυγχρονι¬ 
σμός και επισκευή κτιρίων, δικτύων φυσικού αερίου και 
εγκαταστάσεων της Εταιρείας Παροχής Αερίου Αττικής 
Α.Ε. 

2. Προκειμένου περί έργων προϋπολογισμού ίσου ή με- 
γαλυτέρου των 5.000.000 Ευρώ ο παρόν κανονισμός 
εφαρμόζεται μόνο συμπληρωματικά προς τις διατάξεις 
του Κοινοτικού Δικαίου. 

3. Ο παρόν Κανονισμός δεν εφαρμόζεται σε έργα εκτε- 
λούμεναδιά αυτεπιστασίας της Εταιρείας Παροχής Αερί¬ 
ου Αττικής Α.Ε. 

ΑΡΘΡΟ 2 

ΟΡΙΣΜΟΙ 

Στον κανονισμό αυτό, οι κάτωθι αναφερόμενοι όροι 
έχουν εφεξήςτην έννοια που αποδίδεται στο παρόν άρθρο: 

Εταιρεία: Η Εταιρεία Παροχής Αερίου Αττικής Α.Ε. 

Τεχνικό Έργο ή Έργο: Το αποτέλεσμα ενός συνόλου τε¬ 
χνικών εργασιών για τη δημιουργία νέων κατασκευών ή 
την επέκταση ή επισκευή ή συντήρηση παλαιότερων, που 
προορίζεται να εκπληρώνει αυτό καθαυτό μία οικονομική 
ή τεχνική λειτουργία. Στην έννοια αυτή, περιλαμβάνονται 
ιδίως η ανέγερση, κατασκευή, επέκταση, συντήρηση, εκ¬ 
συγχρονισμός, και επισκευή κτιρίων, δικτύων φυσικού αε¬ 
ρίου και εγκαταστάσεων. 

Εργολήπτης: Κάθε φυσικό ή νομικό πρόσωπο, ένωση 
προσώπων, κοινοπραξία, που βάσει των ικανοτήτων και 
της εμπειρίας του, δύναται να εκτελεί τεχνικά έργα και να 
υποβάλει σχετική προσφορά στα πλαίσια του παρόντος 
Κανονισμού για τη σύναψη σύμβασης με την Εταιρεία. 

Ανάδοχος: Κάθε φυσικό ή νομικό πρόσωπο ή ένωση 
προσώπων, κοινοπραξία που θα επιλεγεί από την Εται¬ 
ρεία για την εκτέλεση συγκεκριμένου τεχνικού έργου. 

Προσφορά: Το σύνολο των εγγράφων που υποβάλει ο 
υποψήφιος Ανάδοχος ενόψει της ανάθεσης σε αυτόν έρ¬ 
γου, βάσει των όρων του παρόντος Κανονισμού. 

Απαράβατος Όρος: Κάθε όρος της προκήρυξης η μη 
συμμόρφωση προς τον οποίο καθιστά άνευ χρησιμότη¬ 
τας το προτεινόμενο έργο και απορριπτέα τη σχετική 
προσφορά. 

Επιθυμητός Όρος: Κάθε όρος της προκήρυξης που δεν 
είναι απαράβατος. 

Διαγωνισμός: Η διαδικασία που κατατείνει στην ανάδει¬ 
ξη του αναδόχου και στη σύναψη της σχετικής με την προ¬ 
κήρυξη σύμβασης εκτέλεσης τεχνικού έργου. 

Συνδεδεμένες Επιχειρήσεις: Τα νομικά Πρόσωπα που 
ορίζονται σύμφωνα με το άρθρο 42ε του Κ.Ν 2190/1920. 

Σύμβαση : Κάθε συμφωνία εξ'επαχθούς αιτίας που κα¬ 
ταρτίζεται εγγράφως μεταξύ αναδόχου και Εταιρείας για 
την εκπλήρωση του σκοπού της προκήρυξης. 

Προγραμματικές Συμφωνίες/Συμφωνίες Πλαίσιο: Είναι 
σύμβαση μεταξύ της Εταιρείας και Αναδόχου που απο¬ 
σκοπεί στον καθορισμό των όρων, κυρίως εν σχέσει προς 
τις τιμές και όποτε απαιτείται, σχετικά με τις ποσότητες 

που θα αναφέρονται στις συμβάσεις οι οποίες θα ανατί¬ 
θενται σε συγκεκριμένες χρονικές περιόδους. 

Συμβάσεις Περιόδου: Συμβάσεις τεχνικών έργων σύμ¬ 
φωνα με τους όρους των οποίων δίδονται επιμέρους ειδι¬ 
κές εντολές κατασκευαστικών εργασιών σε τακτά δια¬ 
στήματα δημιουργώντας έτσι ροή εκτέλεσης εργασιών 
για μία συμβατικά καθορισμένη χρονική περίοδο, προκει- 
μένου να υλοποιείται το πρόγραμμα και οι στόχοι εμπορι¬ 
κής ανάπτυξης της Εταιρείας, με την επιφύλαξη μέγιστων 
αποκλίσεων, και σύμφωνα με τις οποίες (συμβάσεις πε¬ 
ριόδου) τα έργα εκτελούνται με βάση ένα συμβατικό πί¬ 
νακα τιμών. 

Ανοικτή διαδικασία: Ο διαγωνισμός στον οποίο έχει δι¬ 
καίωμα συμμετοχής οποιοσδήποτε υποψήφιος εργολή¬ 
πτης, υποβάλλοντας ενσφράγιστη προσφορά. 

Κλειστή διαδικασία: Ο διαγωνισμός στον οποίο έχουν 
τελικώς δικαίωμα συμμετοχής μόνο οι ειδικώς προσκλη- 
θέντες από την Εταιρεία εργολήπτες, υποβάλλοντας εν¬ 
σφράγιστες προσφορές. 

Πρόχειρος διαγωνισμός: Ο διαγωνισμός στον οποίο 
συμμετέχουν οι προσκληθέντες από την Εταιρεία, υπο¬ 
βάλλοντας ανοικτές προσφορές. 

Διαδικασία Διαπραγμάτευσης: Ο διαγωνισμός στον 
οποίο συμμετέχουν εργολήπτες προσκληθέντες από την 
Εταιρεία, προκειμένου να διαβουλευθούν και να δια- 
πραγματευθούν τους όρους της σύμβασης, ανάθεσης 
και εκτέλεσης ενός έργου με ένα ή περισσότερους από 
αυτούς. 

Κοινοτικό Δίκαιο: Το σύνολο των Συνθηκών, οδηγιών και 
κανονισμών που ισχύουν στα κράτη μέλη της Ευρωπαϊκής 
Ένωσης. 

ΑΡΘΡΟ 3 

ΟΡΓΑΝΑ ΠΡΟΚΗΡΥΞΗΣ ΚΑΙ ΕΚΤΕΛΕΣΗΣ ΕΡΓΩΝ 

1. Προκειμένου να εφαρμοσθούν οι διατάξεις του πα¬ 
ρόντος Κανονισμού, συνιστώνται τα κάτωθι Όργανα: 

α) Το Συμβούλιο Προμηθειών (Σ.Π.): Το Σ.Π. αποτελεί- 
ται από 5 Μέλη, ανώτερα στελέχη της Εταιρείας και ορι¬ 
ζόμενα από τον Γενικό Διευθυντή. Το Σ.Π. εισηγείται γιά 
τη σύσταση των επιτροπών που αναφέρονται στις παρα¬ 
γράφους 1 β, 1γ και 1δ παρόντος και έχει τις αρμοδιότη¬ 
τες που ορίζονται στο άρθρο 4 παρ. 4. 

β) Επιτροπή Διεξαγωγής Διαγωνισμού (ΕΔΔ). 

Η ΕΔΔ συγκροτείται με απόφαση του Γενικού Διευθυ¬ 
ντή, κατόπιν εισηγήσεως του Σ.Π. ή προσώπου εξουσιο¬ 
δοτημένου από το Σ.Π. προκειμένου περί έργων αξίας 
υπερβαίνουσας το 1.173.800 Ευρώ και με απόφαση του 
Γενικού Διευθυντή ή προσώπου εξουσιοδοτημένου από 
τον Γενικό Διευθυντή για έργα μικρότερης αξίας. Η Ε.Δ.Δ. 
αποτελείται από τρία (3) ή πέντε (5) μέλη, προερχόμενα 
από την υπηρεσιακή ιεραρχία της Εταιρείας. 

Η ΕΔΔ έχει την ευθύνη για την παραλαβή των προσφο¬ 
ρών, την παροχή διευκρινήσεων προς τους εργολήπτες 
και την υποβολή ερωτημάτων σε αυτούς στο μέτρο που 
αυτό προβλέπεται από την προκήρυξη, το άνοιγμα των 
οικονομικών προσφορών, την αξιολόγηση του συνόλου 
των προσφορών και την σύνταξη της τελικής εισήγησης 
για τα αποτελέσματα του διαγωνισμού προς το όργανο 
που είναι αρμόδιο για την κατακύρωση. Επίσης η ΕΔΔ 
αποφασίζει τελεσίδικα επί των ενστάσεων που υποβάλο- 
νται κατά τη διάρκεια του διαγωνισμού και αφορούν την 
προκήρυξη, την πρόσκληση εκδήλωσης ενδιαφέροντος, 
και τις πράξεις και αποφάσεις της Επιτροπής Τεχνικής 


Αξιολόγησης Προσφορών που ορίζεται στην παρ. Ιγτου 
παρόντος Άρθρου. Η ΕΔΔ συντάσσει πρακτικό για την 
υποβολή των προσφορών, συντάσσει πρακτικό για το 
άνοιγμα των οικονομικών προσφορών και εκδίδει εγγρά- 
φως αποφάσεις επί των ενστάσεων. Επίσης, η ΕΔΔ υπο¬ 
βάλει το τελικό πρακτικό αξιολόγησης των προσφορών 
που περιλαμβάνει την κρίση της για τον μειοδότη στο αρ¬ 
μόδιο όργανο για την κατακύρωση και στο Σ.Π. Η ΕΔΔ συ- 
νυποβάλει και όλα τα λοιπά πρακτικά που τήρησε κατά τη 
διαδικασία μαζί με τις ενστάσεις και τις επ’ αυτών αποφά¬ 
σεις. 

γ) Επιτροπή Τεχνικής Αξιολόγησης Προσφορών 
(ΕΤΑΠ). Η ΕΤΑΠ συγκροτείται με απόφαση του Γενικού 
Διευθυντή, κατόπιν εισηγήσεως του Σ.Π. ή προσώπου 
εξουσιοδοτημένου από το Σ.Π., προκειμένου περί έργων 
αξίας υπερβαίνουσαςτα 1.173.800 Ευρώ και με απόφαση 
του Γενικού Διευθυντή, ή προσώπου εξουσιοδοτημένου 
από τον Γενικό Διευθυντή, προκειμένου περί έργων μι¬ 
κρότερης αξίας. Η ΕΤΑΠ αποτελείται απο 3 ή 5 μέλη. Η 
ΕΤΑΠ αποσφραγίζει του φακέλλους των τεχνικών προ¬ 
σφορών και προβαίνει στο έλεγχο συμμόρφωσης του τε¬ 
χνικού μέρους των προσφορών με τους απαράβατους 
όρους της προκήρυξης. Επίσης η ΕΤΑΠ διενεργεί την τε¬ 
χνική αξιολόγηση και βαθμολογεί τις υποβληθείσες προ¬ 
σφορές. Στην Επιτροπή δύνανται να συμμετέχουν δύο (2) 
τουλάχιστον εμπειρογνώμονες ως συμβουλευτικά μέλη 
χωρίς δικαίωμα ψήφου. Οι εμπειρογνώμονες αυτοί είναι 
δυνατόν να μην έχουν εργασιακή ή άλλη σχέση με την 
Εταιρεία και να απασχοληθούν για περιορισμένο χρόνο 
μόνο για την Τεχνική Αξιολόγηση του Έργου. 

Τα πορίσματα της ΕΤΑΠ υποβάλλονται εγγράφως στην 
ΕΔΔ για την έκδοση των αποτελεσμάτων του διαγωνι¬ 
σμού. 

δ) Επιτροπή Παρακολούθησης & Αποδοχής Τεχνικών 
Έργων (ΕΠΑΤΕ). Η ΕΠΑΤΕ συγκροτείται με απόφαση του 
Γενικού Διευθυντή, κατόπιν εισηγήσεως του Σ.Π. της 
Εταιρείας ή προσώπου εξουσιοδοτημένου από το Σ.Π. 
για έργα ύψους τουλάχιστον 1.173.800 Ευρώ, ή του Γ ενι¬ 
κού Διευθυντή ή προσώπου εξουσιοδοτημένου από τον 
Γενικό Διευθυντή για έργα αξίας μικρότερης των 
1.173.800 Ευρώ και αποτελείται από 3 εως 5 μέλη. Η ΕΠΑ¬ 
ΤΕ είναι αρμόδια για την παρακολούθηση εκτέλεσης και 
την πιστοποίηση της ολοκλήρωσης του Έργου. Η ΕΠΑΤΕ 
έχει συμβουλευτικό χαρακτήρα και η τελική κρίση για την 
αποδοχή ή την απόρριψη του Έργου ανήκει στην αρμο¬ 
διότητα του οργάνου που έχει την αρμοδιότητα ανάδει¬ 
ξης αναδόχου. Τα καθήκοντα παρακολούθησης του Ερ¬ 
γου μπορεί να ασκεί ένα μόνο πρόσωπο διοριζόμενο από 
το όργανο που έχει την εξουσία συγκρότησης της ΕΠΑΤΕ. 
Στην περίπτωση αυτή, τα καθήκοντα της ΕΠΑΤΕ περιορί¬ 
ζονται στην αποδοχή του Έργου. 

2. Οι Επιτροπές υπό 1 β, 1 γ και 1 δ του παρόντος άρθρου 
συνιστώνται σε κάθε περίπτωση που η αξία των υπό εκτέ¬ 
λεση έργων είναι ίση ή υπερβαίνει το ποσό των 30.000 Ευ¬ 
ρώ. Σε περίπτωση έργων μικρότερης αξίας η σύσταση 
των ανωτέρω επιτροπών ανήκει στη διακριτική ευχέρεια 
του Γ ενικού Διευθυντή. 

3. Σε κάθε άλλη περίπτωση τις αρμοδιότητες των υπό 
1 β, 1 γ και 1 δ επιτροπών, ασκεί η Διεύθυνση Τεχνικών Υπη¬ 
ρεσιών της Εταιρείας. Τα φυσικά πρόσωπα που θα διεξά¬ 
γουν τις ανωτέρω εργασίες για λογαριασμό της Διεύθυν¬ 
σης Τεχνικών Υπηρεσιών της Εταιρείας, θα ορίζονται με 
απόφαση του Γενικού Διευθυντή της Εταιρείας ή του Δι- 

ευθυντή Τεχνικών Υπηρεσιών κατόπιν εξουσιοδότησης 
του πρώτου. 

4. Όλες οι αποφάσεις των επιτροπών λαμβάνονται με 
βάση τη γνώμη της απλής πλειοψηφίας των μελών. Σε κά¬ 
θε πάντως περίπτωση, αναφέρεται συνοπτικά η γνώμη 
των μελών που διαφώνησαν ή μειοψήφησαν. 

5. Προς αποφυγή αμφιβολιών, οι κανόνες του Κοινοτι¬ 
κού Δικαίου για την αποτίμηση των έργων ή/και των αγα¬ 
θών ή/καιτων υπηρεσιών, συμπεριλαμβανομένωντων κα¬ 
νόνων αθροιστικής αποτίμησης, προκειμένου να προσ- 
διορισθεί από την Εταιρεία η ακολουθητέα διαδικασία 
κατακύρωσηςτης σύμβασης, σύμφωνα με τους κανόνες 
αυτούς για κάθε σύμβαση. 

6. Όλα τα αναφερόμενα στον παρόντα Κανονισμό ποσά 
δεν περιλαμβάνουν τον αναλογούντα Φ.Π.Α. 

ΑΡΘΡΟ 4 

ΣΚΟΠΙΜΟΤΗΤΑ ΕΚΤΕΛΕΣΗΣ ΕΡΓΩΝ-ΑΠΟΦΑΣΗ 
ΕΠΙ ΤΩΝ ΔΙΑΔΙΚΑΣΙΩΝ 

1. Η σκοπιμότητα των έργων για τα οποία απαιτείται δα¬ 
πάνη την οποία δεν έχει εξουσιοδότηση να διενεργήσει 
μόνος του ο Γενικός Διευθυντής, μπορεί να αποφασίζεται 
από τα κάτωθι όργανα: 

α) Το Διοικητικό Συμβούλιο της Εταιρείας μετά από ει¬ 
σήγηση της αρμόδιας Διεύθυνσης ή του Συμβουλίου Έρ¬ 
γων ή του Γενικού Διευθυντή όταν η αξία των υπο εκτέλε¬ 
ση έργων υπερβαίνει τα 1.173.800 Ευρώ. 

β) Τον Γενικό Διευθυντή της Εταιρείας μετά από εισή¬ 
γηση της αρμόδιας Διεύθυνσης ή του Συμβουλίου Προ¬ 
μηθειών όταν η αξία των υπό εκτέλεση έργων κυμαίνεται 
από30.000 Ευρώεως 1.173.800 Ευρώ. 

γ) Τον Διευθυντή της αρμόδιας Διεύθυνσης μετά από ει¬ 
σήγηση του αρμοδίου τμήματος όταν η αξίατων υπό εκτέ¬ 
λεση έργων είναι μικρότερη των 30.000 Ευρώ. 

Γιατην εκτέλεση κάθε εγκριθέντος έργου είναι απαραί¬ 
τητη η εγγραφή του στον προϋπολογισμό της Εταιρείας. 

Διευκρινίζεται ότι στα παραπάνω ποσά δεν περιλαμβά¬ 
νεται ο ΦΠΑ. 

Η Εταιρεία μπορεί οποτεδήποτε να αποφασίζει την τρο¬ 
ποποίηση των ανωτέρω εσωτερικών διαδικασιών, σύμ¬ 
φωνα με το καταστατικό και τις τυχόν συμφωνίες των με¬ 
τόχων αναφορικά με την Εταιρεία. 

2. Όταν η εκτέλεση συγκεκριμένων έργων έχει εγκριθεί 
από το Δ.Σ. δια της ένταξής τους στον ετήσιο προϋπολο¬ 
γισμό ή δια εγκρίσεως άλλου μακροχρόνιου σχεδιασμού 
δεν απαιτείται νέα ειδική απόφαση περί της σκοπιμότη¬ 
τας, παρά το γεγονός ότι αυτά τα έργα ενδεχομένως να 
μην αποτελούν Εγκεκριμένη Δαπάνη, όπως ορίζεται στη 
Σύμβαση Μετόχων. 

3. Τα ποσά που αναφέρονταιστηνπαρ. 1 του παρόντος 
μπορεί να μεταβληθούν κατόπιν αποφάσεως του Δ.Σ. της 
Εταιρείας σε συμφωνία με τις διαδικασίες και εντός των 
ορίων που θέτει το καταστατικό, η οποιαδήποτε συμφω¬ 
νία μετόχων αναφορικά με την Εταιρεία και το Κοινοτικό 
Δίκαιο. 

4. Προκειμένου περί εγκεκριμένων έργων, οι υπολοιπό- 
μενες ενέργειες που σχετίζονται με την διαδικασία ανά¬ 
δειξης αναδόχου, ορισμού των εκτελεστικών οργάνων 
του Άρθρου 3 παρ. 1 β, 1 γ, 1 δ, υπογραφής της Σύμβασης 
και εκτέλεσης του έργου, διενεργούνται από τα εξής όρ¬ 
γανα: 

Α. Προκειμένου περί έργων προϋπολογιζόμενης αξίας 
μεγαλύτερης των 1.173.800 Ευρώ, όλες οι διαδικασίες 


αποφασίζονται από τον Γενικό Διευθυντή, κατόπιν ειση- 
γήσεως του Σ.Π. ή από πρόσωπο εξουσιοδοτημένο από 
τοΣ.Π. 

Β. Προκειμένου περί έργων προϋπολογιζόμενης αξίας 
μικρότερης των 1.173.800 Ευρώ, οι διαδικασίες αποφασί- 
ζονται από τον Γενικό Διευθυντή ή από πρόσωπα εξου¬ 
σιοδοτημένα από τον Γενικό Διευθυντή, αλλά προκειμέ¬ 
νου περί προκηρύξεων αξίας υπερβαίνουσας τα 469.500 
Ευρώ, όπου οανάδοχος μπορεί να είναι Συνδεδεμένη Επι¬ 
χείρηση, ο Γενικός Διευθυντής κατόπιν εισηγήσεως του 
Σ.Π. θα αποφασίσει για τις σχετικές διαδικασίες. 

Γ. Προκειμένου περί έργων προϋπολογιζόμενης αξίας 
μικρότερης των 30.000 Ευρώ, οι διαδικασίες αποφασίζο- 
νται από τον Διευθυντή της αρμόδιας Διεύθυνσης που 
ενέκρινε το έργο. 

5. Σε επείγουσες περιπτώσεις ή γιά την αποτροπή επι¬ 
κείμενου κινδύνου ο Γενικός Διευθυντής μπορεί να απο¬ 
φασίζει την εκτέλεση έργων γιά τα οποία απαιτείται δα¬ 
πάνη μή εγγεγραμμένη στον προϋπολογισμό και μέχρι 
του ποσού του 1.173.800 Ευρώ. Στην περίπτωση αυτή το 
όργανο που αποφασίζειτην άμεση εκτέλεση πρέπει να αι¬ 
τιολογεί πλήρως τους λόγους εκτέλεσης του έργου. 

ΑΡΘΡΟ 5 

ΠΡΟΔΙΚΑΣΙΑ ΕΚΤΕΛΕΣΗΣ ΕΡΓΩΝ 

1. Οι εισηγήσεις που αναφέρονται στις παραγράφους 
1 α, 1 β και 1 γ του Άρθρου 4 για την σκοπιμότητα των έρ¬ 
γων πρέπει να περιλαμβάνουν απαραιτήτως: 

α) Την χρησιμότητα, την αναμενόμενη ωφέλεια και την 
σαφή περιγραφή των προτεινομένων έργων, 
β) Τον προϋπολογισμό των έργων, 
γ) Το προβλεπόμενο χρονοδιάγραμμα ολοκλήρωσης 
των έργων. 

δ) Τις τεχνικές προδιαγραφές και τα λοιπά ποιοτικά χα¬ 
ρακτηριστικά των προτεινομένων προς εκτέλεση έργων, 
ε) Τα προσόντα των υποψηφίων εργοληπτών, 
στ) Οποιοδήποτε άλλο στοιχείο είναι κατά την γνώμη 
του εισηγουμένου την εκτέλεση του έργου, χρήσιμο για 
την απόδειξη της σκοπιμότητας και την διενέργεια του 
διαγωνισμού, καθώς και το ενδεχόμενο πραγματοποίη¬ 
σης του έργου υπό τους όρους μίας Σύμβασης Περιόδου. 

ζ) Το προβλεπόμενο σύστημα (διαδικασία) ανάθεσης 
της εκτέλεσης του έργου. 

2. Μετά την έγκριση σκοπιμότητας του έργου συντάσ- 
σεται προδιαγραφή του έργου που περιλαμβάνει τα κά¬ 
τωθι στοιχεία: 

Α. Σκοπό και γενικό αντικείμενο 
Β. Τεχνική περιγραφή. 

Γ. Συγγραφή υποχρεώσεων Αναδόχου. 

Δ. Σχέδια και διαγράμματα 

3. Το όργανο της Εταιρείας που έχει την εξουσία εγκρί- 
σεως της σκοπιμότητας δύναται να ζητά οποιοδήποτε 
πρόσθετο πληροφοριακό στοιχείο κρίνει αναγκαίο προ¬ 
κειμένου να λάβει απόφαση περί του προτεινόμενου έρ¬ 
γου. 

ΑΡΘΡΟ 6 

ΔΙΑΔΙΚΑΣΙΑ (ΤΡΟΠΟΣ) ΑΝΑΔΕΙΞΗΣ ΑΝΑΔΟΧΟΥ 

1. Για την ανάδειξη του πλέον κατάλληλου αναδόχου 
και την αξιολόγηση της πλέον συμφέρουσας προσφοράς 
θα εφαρμόζεται μία έκτων ακόλουθων διαδικασιών: 
α) Ανοικτή Διαδικασία 

αΐ) Κατά τη διαδικασία αυτή, διενεργείται διαγωνισμός 

με δημόσια προκήρυξη, περίληψη της οποίας δημοσιεύε¬ 
ται σε τουλάχιστον δύο (2) οικονομικές εφημερίδες και σε 
μία (1) ημερήσια πανελλαδικής κυκλοφορίας. Στις περι¬ 
πτώσεις που προβλέπει το Κοινοτικό Δίκαιο, η περίληψη 
της προκήρυξης δημοσιεύεται στην Εφημερίδα των Ευ¬ 
ρωπαϊκών Κοινοτήτων, πριν τη δημοσίευσή της στον Ελ¬ 
ληνικό Τύπο. 

α2) Η Εταιρεία δέχεται αδιακρίτως τις προσφορές υπο¬ 
ψηφίων εργοληπτών προερχομένων από την Ευρωπαϊκή 
Ένωση, εφόσον διαθέτουν τα τυπικά και ουσιαστικά προ¬ 
σόντα που απαιτεί η διακήρυξη. 

α3) Τα πλήρη κείμενα της προκήρυξης του ανοικτού 
διαγωνισμού, διανέμονται στους ενδιαφερομένους εργο¬ 
λήπτες από τα γραφεία της Εταιρείας. Το όργανο της 
Εταιρείας που αποφάσισε για την διαδικασία ανάδειξης 
αναδόχου, σύμφωνα μετά οριζόμενα στο Άρθρο 4, δύνα- 
ται να ορίζει αντίτιμο για την χορήγηση των τεύχων της 
προκήρυξης στους ενδιαφερομένους εργολήπτες. Το 
αντίτιμο πρέπει να βρίσκεται σε αναλογία με τα έξοδα έκ¬ 
δοσης, εκτύπωσης και αναπαραγωγής των τεύχων της 
προκήρυξης. 

α4) Με την επιφύλαξη των διατάξεων του Κοινοτικού Δι¬ 
καίου, ο χρόνος που θα μεσολαβεί μεταξύ αποστολής της 
προκήρυξης για δημοσίευση στην εφημερίδα των Ε.Κ. 
εάν αυτό απαιτείται και υποβολής προσφορών, θα είναι 
τουλάχιστον 52 ημέρες. Επί διαδικασιών για τις οποίες 
έχει προηγηθεί ενδεικτική προκήρυξη στην εφημερίδα 
των Ε.Κ ο ανωτέρω χρόνος συντέμνεται σε 37 ημέρες. 
Εάν η Εταιρεία έχει αποστείλει ενδεικτική προκήρυξη 
προς δημοσίευση στην ΕΕΚτουλάχιστον 52 ημέρες καιτο 
πολύ 12 μήνες πριν την ημερομηνία αποστολής της συνο¬ 
πτικής προκήρυξης στην ΕΕΚ, τότε η προθεσμία υποβο¬ 
λής προσφορών μπορεί να περιορισθεί σε τουλάχιστον 
22 ημέρες από την ημερομηνία αποστολής της συνοπτι¬ 
κής προκήρυξης. 

Εάν δεν υφίσταται υποχρέωση δημοσίευσης στην εφη¬ 
μερίδα των Ε.Κ. οι χρόνοι δημοσίευσης στα λοιπά έντυπα 
της παραγράφου α.1 θα αποφασίζονται από το όργανο 
που είναι αρμόδιο για την διαδικασία ανάδειξης αναδό¬ 
χου, σύμφωνα μετηνπαρ. 4 του Άρθρου 4. 

β) Κλειστή Διαδικασία 

βΐ) Κατά τη διαδικασία αυτή, διενεργείται διαγωνισμός 
σε δύο φάσεις. Κατάτηνπρώτη φάση, η Εταιρεία δημοσι¬ 
εύει πρόσκληση εκδήλωσης ενδιαφέροντος, η οποία δη¬ 
μοσιεύεται σε τουλάχιστον δύο (2) οικονομικές εφημερί¬ 
δες και σε μία (1) ημερήσια πανελλαδικής κυκλοφορίας. 
Στις περιπτώσεις που προβλέπει το Κοινοτικό Δίκαιο, η 
πρόσκληση εκδήλωσης ενδιαφέροντος δημοσιεύεται και 
στην Εφημερίδα των Ευρωπαϊκών Κοινοτήτων πριν τη δη¬ 
μοσίευσή της στον Ελληνικό Τύπο. Οι ενδιαφερόμενοι ερ¬ 
γολήπτες ανταποκρίνονται στην πρόσκληση εκδήλωσης 
ενδιαφέροντος, υποβάλλοντας εγγράφως δήλωση συμ¬ 
μετοχής. Στη συνέχεια, η Εταιρεία βάσει των συγκεντρω- 
θέντων στοιχείων σχετικά με τα προσόντα των υποψη¬ 
φίων εργοληπτών και των πληροφοριών για την εκτίμηση 
των προϋποθέσεων που αυτοί πληρούν για την εκτέλεση 
των έργων, επιλέγει τους υποψηφίους που κρίνει κατάλ¬ 
ληλους και τους καλεί για την υποβολή προσφοράς (β' 
φάση). Οι μη προεπιλεγέντες εργολήπτες που υπέβαλαν 
δήλωση συμμετοχής, ενημερώνονται εγγράφως από την 
ΕΔΔ ή την Διεύθυνση Τεχνικών Υπηρεσιών για τους λό¬ 
γους του αποκλεισμού τους περιληπτικά. 


Εφόσον είναι επιτρεπτό από το Κοινοτικό Δίκαιο, κατά 
την πρώτη φάση μπορεί να παραλείπεται η Δημοσίευση 
της πρόσκλησης εκδήλωσης ενδιαφέροντος και η Εται¬ 
ρεία να καλεί τους υποψήφιους αναδόχους από πίνακα 
εργοληπτών που έχει καταρτισθεί σύμφωνα με τα οριζό¬ 
μενα στο άρθρο 7. 

β2) Η Εταιρεία δεν επιφυλάσσει οποιαδήποτε διακριτι¬ 
κή μεταχείριση σε οποιαδήποτε εκ των φάσεων της κλει¬ 
στής διαδικασίας σε υποψήφιους, εργολήπτες προερχό¬ 
μενους απότην Ευρωπαϊκή Ένωση, εφόσον διαθέτουν τα 
τυπικά και ουσιαστικά προσόντα που απαιτεί η προκήρυ¬ 
ξη· 

β3) Μετά το πέρας της πρώτης φάσης, όπως ορίζεται 
στηνπαράγραφο βΐ του παρόντος, η Εταιρεία καλείτους 
εργολήπτες που έχουν επιλεγεί για την υποβολή προ¬ 
σφοράς για να παραλάβουντα πλήρη κείμενα της προκή¬ 
ρυξης. Το όργανο της Εταιρείας που αποφάσισε για την 
διαδικασία εκτέλεσηςτου έργου σύμφωνα με το Άρθρο 4, 
παρ. 4, δύναται να ορίζει αντίτιμο για τη χορήγηση της 
προκήρυξης στους επιλεγέντες για υποβολή προσφοράς 
υποψηφίους εργολήπτες. Το αντίτιμο πρέπει να βρίσκε¬ 
ται σε αναλογία μετά έξοδα έκδοσης, εκτύπωσης και ανα¬ 
παραγωγής της προκήρυξης. 

β4) Με την επιφύλαξη των διατάξεωντου Κοινοτικού Δι¬ 
καίου, ο χρόνος που θα μεσολαβεί μεταξύ αποστολήςτης 
πρόσκλησης εκδήλωσης ενδιαφέροντος στην Εφημερί¬ 
δα των Ευρωπαϊκών Κοινοτήτων όταν αυτό απαιτείται και 
παραλαβής απότην Εταιρεία των δηλώσεων συμμετοχής 
(α' φάση) θα είναι τουλάχιστον 37 ημέρες και σε επείγου¬ 
σες περιπτώσεις δύναται να μειωθεί σε 15 ημέρες. Η προ¬ 
θεσμία παραλαβής των προσφορών θα είναι τουλάχιστον 
22 ημέρες από την ημερομηνία αποστολήςτης έγγραφης 
πρόσκλησης της Εταιρείας στους επιλεγέντες υποψήφι¬ 
ους εργολήπτες. 

Εαν δεν υφίσταται υποχρέωση δημοσίευσης στην Εφη¬ 
μερίδα των Ε.Κ., οι χρόνοι δημοσίευσης στα λοιπά έντυπα 
της παραγράφου β.1 θα αποφασίζονται από το όργανο 
που έχειτην αρμοδιότητα για την επιλογή της διαδικασίας 
ανάδειξης αναδόχου, σύμφωνα μετηνπαρ. 4του Άρθρου 
4. 

γ) Διαδικασία Πρόχειρου Διαγωνισμού 

γΐ) Η διαδικασία του πρόχειρου διαγωνισμού, είναι δυ¬ 
νατόν να διενεργηθεί, με την επιφύλαξη των διατάξεων 
του Κοινοτικού Δικαίου. 

γ2) Πρόχειρος διαγωνισμός διενεργείται σε δύο φά¬ 
σεις. Κατάτηνπρώτη φάση, δημοσιεύεται πρόσκληση εκ¬ 
δήλωσης ενδιαφέροντος σε δύο οικονομικές εφημερίδες 
Πανελλαδικής κυκλοφορίας. Οι ενδιαφερόμενοι εργολή¬ 
πτες ανταποκρίνονται στην πρόσκληση εκδήλωσης εν¬ 
διαφέροντος υποβάλλοντας δήλωση συμμετοχής. Στη 
συνέχεια, η Εταιρεία βάσει των συγκεντρωθέντων στοι¬ 
χείων, επιλέγειτους υποψηφίους που κρίνει κατάλληλους 
και τους καλεί για την υποβολή ανοικτών προσφορών. 

Κατάτηνπρώτη φάση είναι δυνατόν, κατάτην κρίση των 
οργάνων της Εταιρείας που είναι αρμόδια για τη διενέρ¬ 
γεια της διαδικασίας, σύμφωνα μετηνπαρ. 4του Άρθρου 
4, να παραλειφθεί η δημοσίευση της πρόσκλησης και η 
Εταιρεία να καλέσει εργολήπτες από πίνακα εργοληπτών 
που έχει καταρτισθεί σύμφωνα με τα οριζόμενα στο Άρ¬ 
θρο 7. 

γ3) Η Εταιρεία δεν επιφυλάσσει οποιαδήποτε διακριτι¬ 
κή μεταχείριση σε οποιαδήποτε έκτων φάσεων της διαδι- 

κασίας πρόχειρου διαγωνισμού σε υποψήφιους εργολή¬ 
πτες προερχόμενους από την Ευρωπαϊκή Ένωση, εφό¬ 
σον διαθέτουν τα τυπικά και ουσιαστικά προσόντα που 
απαιτεί η προκήρυξη. 

γ4) Μετά το πέρας της πρώτης φάσης, όπως ορίζεται 
στην παράγραφο γ2 του παρόντος, η Εταιρεία καλεί εγ- 
γράφως τους εργολήπτες που έχουν επιλεγεί για την υπο¬ 
βολή προσφοράς, προκειμένου να παραλάβουντα πλήρη 
κείμενα της προκήρυξης. Το όργανο της Εταιρείας που εί¬ 
ναι αρμόδιο για την διαδικασία ανάδειξης αναδόχου, 
σύμφωνα με το Άρθρο 4 παρ. 4, δύναται να ορίζει αντίτι¬ 
μο για τη χορήγηση της προκήρυξης στους επιλεγέντες 
για υποβολή προσφοράς υποψηφίους εργολήπτες. Το 
αντίτιμο πρέπει να βρίσκεται σε αναλογία με τα έξοδα έκ¬ 
δοσης, εκτύπωσης και αναπαραγωγής της προκήρυξης. 

γ5) Η προθεσμία μεταξύ δημοσίευσης της πρόσκλησης 
εκδήλωσης ενδιαφέροντος και της υποβολής δήλωσης 
συμμετοχής, θα είναι τουλάχιστον πέντε (5) ημέρες από 
την τελευταία καταχώρηση. Η προθεσμία υποβολής προ¬ 
σφορών κατά τη δεύτερη φάση, θα είναι τουλάχιστον 
επτά (7) ημέρες από την ημερομηνία αποστολής της έγ¬ 
γραφης πρόσκλησης της Εταιρείας στους επιλεγέντες 
εργολήπτες. 

δ) Διαδικασία με Διαπραγματεύσεις, 
δΐ) Η διαδικασία με διαπραγματεύσεις είναι εξαιρετική 
και η Εταιρεία προσφεύγει σε αυτήν όταν τούτο επιτρέ¬ 
πεται από τον παρόντα κανονισμό και το Κοινοτικό Δίκαιο. 
Η διαδικασία με διαπραγματεύσεις διεξάγεται είτε με 
προηγούμενη δημοσίευση σχετικής προκήρυξης είτε χω¬ 
ρίς δημοσίευση της προκήρυξης. 

δ2) Η διαδικασία της διαπραγμάτευσης με προηγούμε¬ 
νη δημοσίευση σχετικής περιληπτικής προκήρυξης ακο¬ 
λουθείται στις εξής περιπτώσεις. 

δ2.1) Σε περίπτωση που προηγήθηκε ανοικτή ή κλειστή 
διαδικασία η οποία κηρύχθηκε άγονη λόγω της αντικανο- 
νικότηταςτων υποβληθέντων προσφορών. Στην περίπτω¬ 
ση αυτή οιόροιτηςπροκήρυξηςτου άγονου διαγωνισμού 
δεν θα πρέπει να μεταβάλλονται ενόψει της διαδικασίας 
με διαπραγμάτευση. 

δ2.2) Σε περίπτωση υποβολής απαράδεκτων προσφο¬ 
ρών σε προηγηθείσα ανοικτή ή κλειστή διαδικασία ή σε 
περίπτωση ανυπαρξίας προσφορών με αποτέλεσμα την 
ματαίωση διεξαγωγής του διαγωνισμού. Στην περίπτωση 
αυτή οι όροι της προκήρυξης του ματαιωθέντος διαγωνι¬ 
σμού δεν θα πρέπει να μεταβάλλονται ενόψει της διαδι¬ 
κασίας με διαπραγμάτευση. 

δ3) Σε περίπτωση διαδικασίας διαπραγμάτευσης με 
προηγούμενη δημοσίευση διακήρυξης, η προθεσμία πα¬ 
ραλαβής των δηλώσεων συμμετοχής από τους ενδιαφε¬ 
ρομένους εργολήπτες θα είναι τουλάχιστον 36 ημέρες 
από την ημερομηνία αποστολής της περίληψης της Προ¬ 
κήρυξης στην Εφημερίδα των Ευρωπαϊκών Κοινοτήτων. 

Εάν υφίστανται ειδικώς αιτιολογημένοι λόγοι που καθι¬ 
στούν κατεπείγουσα τη διαδικασία η ανωτέρω προθεσμία 
συντέμνενται σε 15 ημέρες. 

δ4) Διαδικασία διαπραγμάτευσης χωρίς δημοσίευση 
της προκήρυξης. 

Η διαδικασία αυτή εφαρμόζεται με την επιφύλαξη των 
διατάξεων του Κοινοτικού Δικαίου, στις ακόλουθες περι¬ 
πτώσεις: 

δ4.1) Όταν τα υπό εκτέλεση έργα λόγω της ιδιαιτερό- 
τητάς τους μπορούν αποδεδειγμένα να εκτελεσθούν από 


μοναδικό εργολήπτη. 

δ4.2) Όταν κατά τη διενέργεια διαγωνισμού που προη¬ 
γήθηκε, τα αποτελέσματάτου ήταν ασύμφορα ή υποβλή¬ 
θηκαν αντικανονικές προσφορές και ως εκ τούτου κρίθη- 
κε άγονος ή υποβλήθηκαν απαράδεκτες προσφορές ή 
λόγω ανυπαρξίας προσφορών η διεξαγωγή του ματαιώ¬ 
θηκε. Στις περιπτώσεις αυτές, οι όροι της προκήρυξης 
του προηγηθέντος διαγωνισμού δεν θα μεταβάλλονται. 

δ4.3) Όταν συντρέχουν λόγοι κατεπείγοντος για την 
εκτέλεση του συγκεκριμένου έργου και η χρονική καθυ¬ 
στέρηση για την διεξαγωγή ανοικτής, κλειστής ή διαδικα¬ 
σίας διαπραγμάτευσης με δημοσίευση της προκήρυξης 
θα εκθέσει σε κίνδυνο τα συμφέροντα της Εταιρείας. 

δ4.4) Όταν πρόκειται για συμπληρωματική εκτέλεση 
έργου προοριζόμενη για μερική επέκταση, ή επισκευή ή 
βελτίωση ήδη εκτελεσθέντων έργων μη δυναμένων να 
υλοποιηθούν από άλλο εργολήπτη, εφόσον η αξία του δεν 
υπερβαίνει το 50% του αρχικού προϋπολογισμού. 

δ4.5) Όταν τα έργα εκτελούνται στο πλαίσιο προγραμ¬ 
ματικών συμφωνιών με εργολήπτες. 

δ.5) Η Εταιρεία απευθύνει έγγραφη πρόσκληση στους 
εργολήπτες που προεπιλέγει για τη διεξαγωγή των δια¬ 
πραγματεύσεων. Η πρόσκληση περιλαμβάνει τουλάχι¬ 
στον την αναλυτική προκήρυξη και ειδικό έντυπο υποβο¬ 
λής προσφοράς, προκειμένου να συμπληρωθεί από τους 
ενδιαφερομένους εργολήπτες. Αρμόδιο όργανο για την 
επιλογή των υποψηφίων εργοληπτών και τη σύνταξη του 
εντύπου υποβολής προσφοράς είναι αυτό που αποφάσι¬ 
σε τη διαδικασία, σύμφωνα με τα οριζόμενα στο άρθρο 4 
παρ. 4. 

ε) Απευθείας Ανάθεση. 

Το όργανο που έχει την εξουσία διενέργειας της διαδι¬ 
κασίας για την ανάδειξη αναδόχου σύμφωνα με το Άρθρο 
4, παρ. 4. δύναται, σε εντελώς εξαιρετικές περιπτώσεις να 
αναθέτει σε συγκεκριμένο εργολήπτη την εκτέλεση του 
χωρίς την τήρηση κάποιας εκ των προηγουμένων διαδι¬ 
κασιών. 

Η απευθείας ανάθεση επιτρέπεται σε εξαιρετικά επεί¬ 
γουσες περιπτώσεις εκτέλεσης έργων, για τα οποία η 
οποιαδήποτε καθυστέρησή τους προκειμένου να υπάρξει 
αξιολόγηση περισσότερων του ενός υποψηφίων εργολη¬ 
πτών ή η διεξαγωγή οποιοσδήποτε εκ των λοιπών ειδικών 
διαδικασιών του παρόντος άρθρου, θα είχε ως αποτέλε¬ 
σμα την δυσανάλογα σημαντική βλάβη των συμφερόντων 
της Εταιρείας. 

2. Σε όλες τις διαδικασίες ανάδειξης αναδόχου, πλην 
εκείνης της παρ. 1 (ε), του παρόντος άρθρου, θα πρέπει να 
καταβάλλεται προσπάθεια ώστε η επιλογή να διενεργεί- 
ται μεταξύ τουλάχιστον τριών (3) υποψηφίων. 

ΑΡΘΡΟ 7 

ΠΙΝΑΚΕΣ-ΑΠΟΚΛΕΙΣΜΟΣ-ΕΜΠΙΣΤΕΥΤΙΚΟΤΗΤΑ 
ΔΕΔΟΜΕΝΩΝ ΕΡΓΟΛΗΠΤΩΝ 

1) Η Εταιρεία δύναται να καταρτίζει πίνακες εργολη¬ 
πτών για συγκεκριμένα έργα, προκειμένου να επιταχύνε¬ 
ται η προεπιλογή, ιδίως όταν πρόκειται κλειστή διαδικα¬ 
σία, διαδικασία διαπραγματεύσεων χωρίς δημοσίευση 
της προκήρυξης, ή πρόχειρος διαγωνισμός. 

2) Τα κριτήρια βάσει των οποίων εντάσσονται εργολή¬ 
πτες στους πίνακες της Εταιρείας, οι εισηγήσεις και οι 
λοιπές διαδικασίες κατάρτισης των πινάκων, αποφασίζο- 
νται από τον Γενικό Διευθυντή κατόπιν εισήγησης του 

Σ.Π. 

Οι Πίνακες Εργοληπτικών επιχειρήσεων (Π.Ε.Ε.) θα 
ανανεώνονται ετησίως με διαδικασία που ορίζει ο Γενικός 
Διευθυντής κατόπιν εισήγησης του Σ.Π. Οι Π.Ε.Ε. θα κα¬ 
ταρτίζονται ξεχωριστά για τις διάφορες κατηγορίες έρ¬ 
γων. Ενδεικτικά αναφέρονται ομάδες έργων για τις οποί¬ 
ες θα καταρτισθούν αντίστοιχοι Π.Ε.Ε. 

Οικοδομικές Εργασίες / Έργα 
Δεξαμενές & Υδραυλικές Εργασίες / Έργα 
Ηλεκτρολογικές Εργασίες / Έργα 
Μηχανολογικές Εργασίες / Έργα 
Εργασίες Μηχανολογικού Εξοπλισμού 
Εγκαταστάσεις 
Σωληνουργικά 

Καθαρισμός ή Συντήρηση Εγκαταστάσεων 

Σιδηροκατασκευές 

Βαφές 

Χωματουργικά 

Μονώσεις 

3) Τα στοιχεία που γνωστοποιούν οι εργολήπτες στην 
Εταιρεία, θεωρούνται εμπιστευτικά και δεν είναι ανακοι¬ 
νώσιμα σε τρίτους, εκτός εάν αυτό είναι αναγκαίο στα 
πλαίσια εκτέλεσης του έργου και γνωστό εκ των προτέ- 
ρων στον εργολήπτη. Η εκ των προτέρων γνώση και 
έγκριση του εργολήπτη, τεκμαίρεται όταν η δημοσιοποί¬ 
ηση των στοιχείων προκύπτει από το περιεχόμενα της 
προκήρυξης, όταν τα στοιχεία εκ της φύσεώς τους απευ¬ 
θύνονται στο ευρύ κοινό και όταν αυτό επιβάλλεται από 
την καλή πίστη ή τα συναλλακτικά ήθη. 

ΑΡΘΡΟ 8 

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ 

1. Στις περιπτώσεις διεξαγωγής κλειστής διαδικασίας, 
ή διαγωνισμού με διαπραγμάτευση το όργανο της εται¬ 
ρείας που αποφάσισε τη διεξαγωγή αυτή, σύμφωνα με 
την παρ. 4 του Άρθρου 4, έχει την ευθύνη σύνταξης της 
πρόσκλησης εκδήλωσης ενδιαφέροντος. 

2. Η πρόσκληση πρέπει να έχει κατ’ ελάχιστο το ακό¬ 
λουθο περιεχόμενο: 

α) Ειδικό κωδικό έτσι ώστε να μη συγχέεται με προ¬ 
σκλήσεις άλλων έργων και ρητή αναφορά στον αριθμό 
της προκήρυξης που αφορά. 

β) Τα πλήρη στοιχεία της Εταιρείας και της Διεύθυνσης 
που έχει την ευθύνη διενέργειας του Διαγωνισμού (Επω¬ 
νυμία, Τίτλο της Αρμόδιας Διεύθυνσης, Ταχυδρομική Δι¬ 
εύθυνση, Τηλέφωνα Επικοινωνίας, Φαξ, Ονοματεπώνυμο 
Αρμοδίου για Παροχή Διευκρινίσεων). 

γ) Περιγραφή του σκοπού της προεπιλογής και των ποι- 
οτικώνχαρακτηριστικώντων υπό εκτέλεση έργων και των 
απαιτουμένων προσόντων των εργοληπτών. 

δ) Μνεία της καταληκτικής ημερομηνίας υποβολής δή¬ 
λωσης συμμετοχής στο διαγωνισμό. 

ε) Μνεία του δικαιώματος των εργοληπτών για την υπο¬ 
βολή ενστάσεων κατά της πρόσκλησης, 
στ) Ενδεικτικά κριτήρια προεπιλογής εργοληπτών, 
ζ) Κάθε άλλο στοιχείο που κρίνεται αναγκαίο από το Όρ¬ 
γανο που αποφάσισε τη διεξαγωγή της συγκεκριμένης 
διαδικασίας, σύμφωνα με τη παρ. 4 του Άρθρου 4. 

ΑΡΘΡΟ 9 
ΠΡΟΚΗΡΥΞΗ 

1) Το Όργανο της εταιρείας που αποφασίζει επί του 
τρόπου εκτέλεσης του έργου σύμφωνα με το άρθρο 4, 


παρ. 4., έχει την ευθύνη σύνταξης της σχετικής αναλυτι¬ 
κής προκήρυξης. Ως αναλυτική προκήρυξη νοείται το σύ¬ 
νολο των εγγράφων που αφορούν την ανάδειξη αναδό- 
χου και γνωστοποιούνται στους υποψήφιους εργολή¬ 
πτες. 

2) Το τμήμα της αναλυτικής προκήρυξης που δημοσι¬ 
εύεται, όταν αυτό απαιτείται, στην εφημερίδα των Ε.Κ και 
στον υπόλοιπο τύπο περιέχει κατ’ ελάχιστον, αναλόγως 
με την ακολουθούμενη διαδικασία, τα ακόλουθα: 

2.1. ΑΝΟΙΚΤΗ ΔΙΑΔΙΚΑΣΙΑ 

1. Αριθμό και Κωδικοποίηση προκήρυξης. 

2. Το είδος της σύμβασης, αν δηλαδή αφορά σε εκτέλε¬ 
ση έργου ή εάν καταρτίζεται στα πλαίσια προγραμματι¬ 
κής συμφωνίας. 

3. Τα πλήρη στοιχεία της Εταιρείας και της Αρμόδιας Δι- 
ευθύνσεως που έχει επιληφθείτου διαγωνισμού (επωνυ¬ 
μία, ταχυδρομική διεύθυνση, τηλέφωνο, φαξ, ΑρμόδιαΔι- 
εύθυνση, Αρμόδιος Υπάλληλος για την παροχή πληροφο¬ 
ριών). 

4. Ημερομηνία και ώρα (χρονικό διάστημα) κατά την 
οποία θα υποβάλλονται οι προσφορές και την καταληκτι¬ 
κή ημέρα και ώρα παραλαβής τους. 

5. Την ακολουθούμενη διαδικασία (ανοιχτή διαδικασία 
εν προκειμένω) για την ανάδειξη αναδόχου. 

6. Τα ποιοτικά χαρακτηριστικά που εξειδικεύουν τα υπό 
εκτέλεση έργα. 

7. Τη δυνατότητα ή μη των εργοληπτών να υποβάλλουν 
προσφορά για μερικά μόνο ή/και για άλατα έργα που ανα- 
φέρονται στην προκήρυξη. 

Εφόσον η σύμβαση υποδιαιρείται σε τμήματα, την ανα¬ 
φορά τους κατά τάξη μεγέθους και τη διευκρίνιση για το 
εάν είναι δυνατή η υποβολή προσφοράς για ένα, περισ¬ 
σότερα ή και για όλα τα τμήματα. 

8. Την ύπαρξη υποχρέωσης αποκλειστικής ανάθεσης 
του έργου σε μια συγκεκριμένη επαγγελματική τάξη εάν 
αυτό προβλέπεται από συγκεκριμένες νομοθετικές, κα¬ 
νονιστικές ή διοικητικές διατάξεις καθώς και τις διατάξεις 
που την προβλέπουν. 

9. Τη διευκρίνιση του εάν τα νομικά πρόσωπα, υποχρε- 
ούνται να δηλώσουν τα ονόματα και τα επαγγελματικά 
προσόντα των στελεχών τους, που θα έχουν την ευθύνη 
για την εκτέλεση του έργου. 

10. Τη δυνατότητα για την υποβολή εναλλακτικών προ¬ 
σφορών. 

11. Την ύπαρξη παρέκκλισης από τις ευρωπαϊκές προ¬ 
διαγραφές εφόσον επιτρέπεται κάτι τέτοιο. 

12. Τη διάρκεια ή την προθεσμία παράδοσης ή εκτέλε¬ 
σης της σύμβασης. 

13. Συνοπτική περιγραφή του χρονοδιαγράμματος και 
του τόπου εκτέλεσης του έργου. 

14. Τους φακέλλους των προσφορών και τον τρόπο σή¬ 
μανσης και σφράγισής τους (Φακέλλος Δικαιολογητικών, 
Φάκελλος Τεχνικών Στοιχείων Προσφοράς και Φάκελλος 
Οικονομικών Στοιχείων Προσφοράς). 

15. Την αρμόδια Επιτροπή ή Διεύθυνση για την παραλα¬ 
βή των προσφορών. 

16. Τη γλώσσα ή γλώσσες στις οποίες πρέπει να συντα¬ 
χθούν οι προσφορές. 

17. Την ημερομηνία, ώρα και τόπο αποσφράγισης και 
αξιολόγησης των επί μέρους στοιχείων των προσφορών 
(ενδεχομένως κατά στάδια) και το δικαίωμα παρουσίας 
των υποψηφίων εργοληπτών σε κάποια από αυτά. 

18. Τις εγγυήσεις και λοιπές εξασφαλίσεις που ενδεχο¬ 
μένως απαιτούνται. 

19. Τους βασικούς όρους χρηματοδότησης και πληρω¬ 
μής με αναφορά στις σχετικές κανονιστικές διατάξεις. 

20. Τους ελάχιστους οικονομικούς, τεχνικούς, Υγιεινής, 
Ασφάλειας και Περιβαλλοντικούς όρους τους οποίους 
πρέπει να πληροί ο εργολήπτης προκειμένου να του ανα¬ 
τεθεί η σύμβαση. 

21. Τη νομική μορφή την οποία θα πρέπει ενδεχομένως 
να περιβληθεί μια κοινοπραξία εργοληπτών εφόσον τους 
ανατεθεί η σύμβαση. 

22. Την χρονική περίοδο κατά την οποία έχει υποχρέω¬ 
ση ο υποψήφιος εργολήπτης να διατηρεί την προσφορά 
του, σε ισχύ. 

23. Τα κριτήρια για την ανάθεση της σύμβασης εφόσον 
δεν περιέχονται στη συγγραφή υποχρεώσεων. Το κριτή¬ 
ριο της χαμηλότερης τιμής εφόσον εφαρμόζεται, θα πρέ¬ 
πει να μνημονεύεται ρητά. 

24. Λοιπά πληροφοριακά στοιχεία. 

25. Την ημερομηνία αποστολής της προκήρυξης στον 
Τύπο. 

26. Την επωνυμία και τη διεύθυνση της υπηρεσίας από 
την οποία μπορεί να προμηθευτεί κανείς τις συγγραφές 
υποχρεώσεων και τα λοιπά τεύχη της σύμβασης καθώς 
επίσης και το κόστος και τρόπο καταβολής για την από¬ 
κτηση των εγγράφων (τευχών) των γενικών και ειδικών 
όρων της προκήρυξης. 

27. Την ημερομηνία αποστολής και δημοσίευσης της 
προκήρυξης από την Υπηρεσία Επισήμων Εκδόσεων των 
Ευρωπαϊκών Κοινοτήτων όπως παρέχεται από την Υπη¬ 
ρεσία αυτή (στις περιπτώσεις που απαιτείται δημοσίευση 
στην Εφημερίδα των Ε.Κ.). 

28. Μνεία του κατά πόσον η σύμβαση καλύπτεται από τη 
συμφωνία για τις δημόσιες συμβάσεις (ΘΑΤΤ). 

2.2. ΚΛΕΙΣΤΗ ΔΙΑΔΙΚΑΣΙΑ 

1. Αριθμό και Κωδικοποίηση προκήρυξης. 

2. Το είδος της σύμβασης, αν δηλαδή αφορά εκτέλεση 
έργου ή εάν καταρτίζεται στα πλαίσια προγραμματικής 
συμφωνίας. 

3. Τα πλήρη στοιχεία της Εταιρείας και της Αρμόδιας Δι- 
ευθύνσεως που έχει επιληφθείτου διαγωνισμού (επωνυ¬ 
μία, ταχυδρομική διεύθυνση, τηλέφωνο, φαξ, ΑρμόδιαΔι- 
εύθυνση, Αρμόδιος Υπάλληλος για την παροχή πληροφο¬ 
ριών). 

4. Ημερομηνία και ώρα (χρονικό διάστημα) κατά την 
οποία θα υποβάλλονται οι προσφορές ή οι δηλώσεις συμ¬ 
μετοχής. 

5. Την ακολουθούμενη διαδικασία (κλειστή διαδικασία 
ενπροκειμένω) ανάδειξης αναδόχου και αιτιολόγηση για 
την επιλογή της. 

6. Τα ποιοτικά χαρακτηριστικά που εξειδικεύουν τα υπό 
εκτέλεση έργα. 

7. Τη δυνατότητα ή μη των εργοληπτών να υποβάλλουν 
προσφορά για μερικά μόνο ή/και για όλα τα έργα που ανα- 
φέρονται στην προκήρυξη. 

Εφόσον η σύμβαση υποδιαιρείται σε τμήματα, την ανα¬ 
φορά τους κατά τάξη μεγέθους και τη διευκρίνιση για το 
εάν είναι δυνατή η υποβολή προσφοράς για ένα, περισ¬ 
σότερα ή και για όλα τα τμήματα. 

8. Την ύπαρξη υποχρέωσης αποκλειστικής ανάθεσης 
του έργου σε μια συγκεκριμένη επαγγελματική τάξη εάν 
αυτό προβλέπεται από συγκεκριμένες νομοθετικές, κα¬ 
νονιστικές ή διοικητικές διατάξεις καθώς και τις διατάξεις 


που την προβλέπουν. 

9. Τη διευκρίνιση του εάν τα νομικά πρόσωπα, υποχρε- 
ούνται να δηλώσουν τα ονόματα και τα επαγγελματικά 
προσόντα των στελεχών τους, που θα έχουν την ευθύνη 
για την εκτέλεση του έργου. 

10. Τη δυνατότητα για την υποβολή εναλλακτικών προ¬ 
σφορών. 

11. Την ύπαρξη παρέκκλισης από τις ευρωπαϊκές προ¬ 
διαγραφές εφόσον επιτρέπεται κάτι τέτοιο. 

12. Τη διάρκεια ή την προθεσμία ολοκλήρωσης ή εκτέ¬ 
λεσης σύμβασης. 

13. Συνοπτική περιγραφή του χρονοδιαγράμματος και 
του τόπου εκτέλεσης του έργου. 

14. Τους φακέλλους των προσφορών και τον τρόπο σή¬ 
μανσης και σφράγισής τους (Φακέλλος Δικαιολογητικών, 
Φάκελλος Τεχνικών Στοιχείων Προσφοράς και Φάκελλος 
Οικονομικών Στοιχείων Προσφοράς). 

15. Τη Διεύθυνση στην οποία θα πρέπει να διαβιβα¬ 
στούν οι αιτήσεις συμμετοχής. 

16. Την ημερομηνία λήξης της προθεσμίας για την πα¬ 
ραλαβή των αιτήσεων συμμετοχής. 

17. Τη γλώσσα ή γλώσσες στις οποίες πρέπει να συντα¬ 
χθούν οι αιτήσεις συμμετοχής. 

18. Την ημερομηνία λήξης της προθεσμίας για την απο¬ 
στολή των προσκλήσεων προς υποβολή προσφορών. 

19. Τις εγγυήσεις και λοιπές εξασφαλίσεις που ενδεχο¬ 
μένως απαιτούνται. 

20. Τους βασικούς όρους χρηματοδότησης και πληρω¬ 
μής με αναφορά στις σχετικές κανονιστικές διατάξεις. 

21. Τους ελάχιστους οικονομικούς καιτεχνικούς όρους 
τους οποίους πρέπει να πληροί ο εργολήπτης προκειμέ¬ 
νου να του ανατεθεί η σύμβαση. 

22. Τη νομική μορφή την οποία θα πρέπει ενδεχομένως 
να περιβληθεί μια κοινοπραξία εργοληπτών εφόσον τους 
ανατεθεί η σύμβαση. 

23. Την χρονική περίοδο κατά την οποία έχει υποχρέω¬ 
ση ο υποψήφιος εργολήπτης να διατηρεί την προσφορά 
του, σε ισχύ. 

24. Τα κριτήρια για την ανάθεση της σύμβασης εφόσον 
δεν περιέχονται στην πρόσκληση υποβολής των προσφο¬ 
ρών. 

25. Λοιπά πληροφοριακά στοιχεία. 

26. Την ημερομηνία αποστολής της προκήρυξης από 
τους αναθέτοντες φορείς. 

27. Την ημερομηνία αποστολής και δημοσίευσης της 
προκήρυξης από την Υπηρεσία Επισήμων Εκδόσεων των 
Ευρωπαϊκών Κοινοτήτων όπως παρέχεται από την Υπη¬ 
ρεσία αυτή. (Όταν έχει προηγηθεί Δημοσίευση στην Εφη¬ 
μερίδα των Ε.Κ.). 

28. Μνεία του κατά πόσον η σύμβαση καλύπτεται απότη 
συμφωνία για τις δημόσιες συμβάσεις (ΘΑΤΤ). 

2.3. ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Αριθμό και Κωδικοποίηση προκήρυξης. 

2. Το είδος της σύμβασης, αν δηλαδή αφορά σε εκτέλε¬ 
ση έργου ή εάν καταρτίζεται στα πλαίσια προγραμματι¬ 
κής συμφωνίας. 

3. Ταπλήρη στοιχεία της Εταιρείας και της Αρμόδιας Δι- 
ευθύνσεως που έχει επιληφθείτου διαγωνισμού (επωνυ¬ 
μία, ταχυδρομική διεύθυνση, τηλέφωνο, φαξ, Αρμόδια Δι¬ 
εύθυνση, Αρμόδιος Υπάλληλος για την παροχή πληροφο¬ 
ριών) . 

4. Ημερομηνία και ώρα (χρονικό διάστημα) κατά την 

οποία θα υποβάλλονται οι προσφορές ή οι δηλώσεις συμ¬ 
μετοχής. 

5. Την ακολουθούμενη διαδικασία (διαδικασία με δια¬ 
πραγμάτευση ενπροκειμένω) ανάδειξης αναδόχου. 

6. Τα ποιοτικά χαρακτηριστικά που εξειδικεύουν τα υπό 
εκτέλεση έργα. 

7. Τη δυνατότητα ή μη των εργοληπτών να υποβάλλουν 
προσφορά για μερικά μόνο ή/και για όλα τα έργα που ανα- 
φέρονται στην προκήρυξη. 

Εφόσον η σύμβαση υποδιαιρείται σε τμήματα, την ανα¬ 
φορά τους κατά τάξη μεγέθους και τη διευκρίνιση για το 
εάν είναι δυνατή η υποβολή προσφοράς για ένα, περισ¬ 
σότερα ή και για όλα τα τμήματα. 

8. Την ύπαρξη υποχρέωσης αποκλειστικής ανάθεσης 
του έργου σε μια συγκεκριμένη επαγγελματική τάξη εάν 
αυτό προβλέπεται από συγκεκριμένες νομοθετικές, κα¬ 
νονιστικές ή διοικητικές διατάξεις καθώς και τις διατάξεις 
που την προβλέπουν. 

9. Τη διευκρίνιση του εάν τα νομικά πρόσωπα, υποχρε- 
ούνται να δηλώσουν τα ονόματα και τα επαγγελματικά 
προσόντα των στελεχών τους, που θα έχουν την ευθύνη 
για την εκτέλεση του έργου. 

11. Τη διάρκεια ή την προθεσμία ολοκλήρωσης ή εκτέ¬ 
λεσης της σύμβασης. 

12. Συνοπτική περιγραφή του χρονοδιαγράμματος και 
του τόπου εκτέλεσης του έργου. 

13. Τους φακέλλους των προσφορών και τον τρόπο σή¬ 
μανσης και σφράγισής τους (Φακέλλος Δικαιολογητικών, 
Φάκελλος Τεχνικών Στοιχείων Προσφοράς και Φάκελλος 
Οικονομικών Στοιχείων Προσφοράς). 

14. Τη Διεύθυνση στην οποία θα πρέπει να διαβιβα¬ 
στούν οι αιτήσεις συμμετοχής. 

15. Την ημερομηνία λήξης της προθεσμίας για την πα¬ 
ραλαβή των αιτήσεων συμμετοχής. 

16. Τη γλώσσα ή γλώσσες στις οποίες πρέπει να συντα¬ 
χθούν οι αιτήσεις συμμετοχής. 

17. Την ημερομηνία λήξης της προθεσμίας για την απο¬ 
στολή των προσκλήσεων προς υποβολή προσφορών. 

18. Τις εγγυήσεις και λοιπές εξασφαλίσεις που ενδεχο¬ 
μένως απαιτούνται. 

19. Τους βασικούς όρους χρηματοδότησης και πληρω¬ 
μής με αναφορά στις σχετικές κανονιστικές διατάξεις. 

20. Τους ελάχιστους οικονομικούς και τεχνικούς όρους 
τους οποίους πρέπει να πληροί ο εργολήπτης προκειμέ- 
νου νατού ανατεθεί η σύμβαση. 

21. Τη νομική μορφή την οποία θα πρέπει ενδεχομένως 
να περιβληθεί μια κοινοπραξία εργοληπτών εφόσον τους 
ανατεθεί η σύμβαση. 

22. Την χρονική περίοδο κατά την οποία έχει υποχρέω¬ 
ση ο υποψήφιος εργολήπτης να διατηρεί την προσφορά 
του. 

23. Τα κριτήρια για την ανάθεση της σύμβασης εφόσον 
δεν περιέχονται στην πρόσκληση υποβολής των προσφο¬ 
ρών. 

24. Λοιπά πληροφοριακά στοιχεία. 

25. Την ημερομηνία αποστολής της προκήρυξης από 
τους αναθέτοντες φορείς. 

26. Την ημερομηνία παραλαβής της προκήρυξης από 
την Υπηρεσία Επισήμων Εκδόσεων των Ευρωπαϊκών Κοι¬ 
νοτήτων όπως παρέχεται από την Υπηρεσία αυτή. (Όταν 
έχει προηγηθεί δημοσίευση στην Εφημερίδα των Ε.Κ.) 

Τα ανωτέρω στοιχεία θα αποτελούν και ελάχιστο περιε¬ 
χόμενο της περίληψης της αναλυτικής προκήρυξης. 


3. Στην αναλυτική Προκήρυξη περιέχονται και τα έγρα¬ 
φα (τεύχη) Γενικών και Ειδικών όρων της που θεωρούνται 
ενιαίο κείμενο και αποτελούν αναπόσπαστο τμήμα της. 

α. Γενικοί Όροι Προκήρυξης (Γενική Συγγραφή Υπο¬ 
χρεώσεων) 

Οι ΓΌ. περιλαμβάνουν ενδεικτικά τα ακόλουθα στοι¬ 
χεία: 

αΐ. Τα τυπικά προσόντα των εργοληπτών που έχουν δι¬ 
καίωμα συμμετοχής (Εγγραφή σε Επιμελητήριο, Βεβαίω¬ 
ση από αρμόδια αρχή περί της συστάσεως του νομικού 
προσώπου και της εκπροσωπήσεώςτου κ.λπ.). 

α2. Τη γλώσσα στην οποία πρέπει να συνταχθούν οι 
προσφορές. 

α3. Το τρόπο υποβολής των προσφορών (ταχυδρομικά, 
ιδιοχείρως κ.λ.π). και την καταληκτική ημερομηνία και 
ώρα υποβολής. 

α4. Το χρόνο ισχύος των προσφορών. 
α5. Τον τρόπο κατάρτισης των προσφορών έτσι ώστε να 
αποφεύγονται αμφιβολίες περί του περιεχομένου τους 
(Εκτύπωση με μηχανικά μέσα, απουσία ξυσμάτων, συ¬ 
ντμήσεων και κενών δυναμένων να θέσουν σε αμφιβολία 
το ακριβές περιεχόμενό της). 
α6. Τον τρόπο αναγραφής των τιμών. 
α7. Μνεία προς τους εργολήπτες ότι υποχρεούνται να 
δηλώσουν στην προσφορά τους επί ποινή απαραδέκτου 
ότι έχουν λάβει γνώση της προκήρυξης και των Γενικών 
και Ειδικών όρων της και του παρόντος Κανονισμού τους 
οποίους δέχονται ανεπιφύλακτα στο σύνολό τους. 

α8. Υπόδειγμα εγγυητικής επιστολής συμμετοχής στη 
διαδικασία, εφόσον απαιτείται. Στον ανάδοχο θα επιστρέ- 
φεται η εγγυητική επιστολή συμμετοχής αφού προηγου¬ 
μένως υποβάλει εγγυητική επιστολή καλής εκτέλεσης 
της σύμβασης εφόσον απαιτείται. 

α9. Οι τίτλοι των άρθρων της Σύμβασης που θα υπο¬ 
γράφει και οι γενικοί όροι της (Εφόσον πρόκειται να υπο¬ 
γράφει Σύμβαση). Εάν πρόκειται να δοθεί παραγγελία 
στον μειοδότη, θα αναφέρεται σχέδιο παραγγελίας, 
α 10. Μνεία περί του απαραδέκτου των αντιπροσφορών, 
αΐ 1. Τα μέγιστα ποσοστά προκαταβολών. 
α12. Τις Αρμόδιες Διευθύνσεις και Επιτροπές για την 
αξιολόγηση των προσφορών και την εξέταση των ενστά¬ 
σεων. 

α13. Τον τρόπο και τις προθεσμίες υποβολής ενστάσε¬ 
ων. 

α14. Το δικαίωμα της ΕΔΔ ή της Διεύθυνσης Τεχνικών 
Υπηρεσιών να προβαίνει σε διαπραγματεύσεις με τον μει- 
οδοτήσαντα εργολήπτη ή επί ισοδυνάμων προσφορών με 
όλους τους αντίστοιχους εργολήπτες. 
α15. Τη διαδικασία κατακύρωσης. 
α16. Τις ποινικές ρήτρες για τις τυχόν καθυστερήσεις 
στην εκτέλεση του έργου. 

α17. Το εφαρμοστέο Δίκαιο και τα αρμόδια Δικαστήρια 
για την επίλυση διαφορών. 

β. Ειδικοί όροι Προκήρυξης (Ε.Ο.). Οι ΕΌ. θα περιλαμ¬ 
βάνουν τα ακόλουθα: 

βΐ. Περιγραφή του αντικειμένου του έργου με όσο το 
δυνατόν λεπτομερέστερο τρόπο. 

β2. Τα ειδικά κριτήρια αξιολόγησης και τον μαθηματικό 
τρόπο για τον προσδιορισμό της ανηγμένης τιμής ή των 
λοιπών κριτηρίων προκειμένου περί έργων αξιολογουμέ- 
νων με το κριτήριο της συμφερότερης προσφοράς. 
β3. Ο προσδιορισμός των προσφερομένων τιμών ως 

σταθερών και αμετάβλητων ή η δυνατότητα αναπροσαρ¬ 
μογής τους. Στη δεύτερη περίπτωση θα πρέπει να ορίζε¬ 
ται και ο τύπος αναπροσαρμογής τιμών. 

β4. Ο τρόπος καταβολής του τιμήματος και οι όροι τυ¬ 
χόν χρηματοδότησης. 

β5. Δικαιολογητικά έγγραφα και φορολογικά στοιχεία 
για την διενέργεια των πληρωμών. 

β6. Οι τεχνικές προδιαγραφές των υλικών που θα χρη¬ 
σιμοποιηθούν για το έργο με τον μέγιστο δυνατό βαθμό 
ανάλυσης. 

β7. Οι όροι που πρέπει να εκπληρωθούν και τα έγγραφα 
που πρέπει να συμπληρωθούν και υπογραφούν για να τε¬ 
θεί σε ισχύ η σύμβαση ή η παραγγελία. 

β8. Ο τρόπος συμπλήρωσης των οικονομικών προσφο¬ 
ρών και η τυχόν απαίτηση συμπλήρωσής τους κατά τα 
οριζόμενα στο άρθρο 10 παρ.4. 

4. Εκτός των Ειδικών και Γενικών Όρων, η Εταιρεία θα 
παρέχει, εφόσον είναι εφικτό, στους υποψήφιους Εργο¬ 
λήπτες τα κάτωθι: 

α. Σχέδιο Σύμβασης που θα καταρτισθεί με το ανάδοχο 
ή σχέδιο εντολής. 

β. Τεχνική Συγγραφή Υποχρεώσεων εφόσον δεν έχει 
καλυφθεί από τους Ειδικούς Όρους. 

γ. Τεχνικές Προδιαγραφές του Έργου και των Υλικών - 
Προσχέδια-Σχέδια Οριστικής Μελέτης ή Προμελέτης. 

δ. Υπολογισμός αξίας νέων ή πρόσθετων ή προαιρετι¬ 
κών εργασιών. 

ε. Όροι ασφαλείας στα εργοτάξια του έργου. 

ΑΡΘΡΟ 10 
ΠΡΟΣΦΟΡΕΣ 

1. Αρμόδια για την παραλαβή των προσφορών είναι η 
Επιτροπή Διεξαγωγής Διαγωνισμού. Οι προσφορές κα¬ 
τατίθενται από τους εργολήπτες στην ΕΔΔ ή στην Διεύ¬ 
θυνση Τεχνικών Υπηρεσιών της Εταιρείας, κατά τα οριζό¬ 
μενα στο Άρθρο 3, ιδιοχείρως ή αποστέλλονται με συστη¬ 
μένη επιστολή επί αποδείξει παραλαβής στην Εταιρεία 
υπ’ όψιντης ΕΔΔ ή της αρμόδιας Διεύθυνσης. Ως χρόνος 
υποβολής νοείται ο χρόνος άφιξης της προσφοράς στην 
Εταιρεία. Οι προσφορές χωρίζονται σετρειςτουλάχιστον 
φακέλλους που έκαστος περιέχει αντίστοιχα α) τα δικαιο- 
λογητικά που σχετίζονται με τα τυπικά προσόντα του ερ¬ 
γολήπτη β) τα τεχνικά στοιχεία και γ) τα οικονομικά στοι¬ 
χεία. Κάθε φάκελλος φέρει στο εξωτερικό μέρος τους τις 
ενδείξεις (α) Δικαιολογητικά Εργολήπτη, (β) Τεχνικό Μέ¬ 
ρος Προσφοράς και (γ) Οικονομικά Στοιχεία. 

2. Οι προσφορές είναι παραδεκτές και παραλαμβάνο- 
νται από την ΕΔΔ ή τη Διεύθυνση Τεχνικών Υπηρεσιών μό¬ 
νο εφόσον έχουν υποβληθεί εμπροθέσμως κατά τα ειδι- 
κώς οριζόμενα στην προκήρυξη. Απαράδεκτες θεωρού¬ 
νται οι προσφορές που αν και έχουν παραδοθεί 
εμπροθέσμως, δεν είναι σε κλειστούς σφραγισμένους 
φακέλλους ή υποβάλλονται από εργολήπτες που έχουν 
αποκλεισθεί από την εκτέλεση έργων της Εταιρείας σύμ¬ 
φωνα με τα οριζόμενα στον παρόντα κανονισμό ή υπο¬ 
βάλλονται από μη επιλεγέντες εργολήπτες στα πλαίσια 
κλειστού Διαγωνισμού. 

Οι κατά τα ανωτέρω απαράδεκτες προσφορές δεν απο¬ 
σφραγίζονται και οι εργολήπτες καλούνται να τις παρα¬ 
λάβουν μέχρι την ημερομηνία εκδόσεως των αποτελε¬ 
σμάτων της διαδικασίας. Εάν οι εργολήπτες δεν προσέλ- 
θουν, η ΕΔΔ ή η Διεύθυνση Τεχνικών Υπηρεσιών της 
Εταιρείας τις καταστρέφει συντάσσοντας σχετικό πρω¬ 


τόκολλο. 

3. Η ΕΔΔ ή η Διεύθυνση Τεχνικών Υπηρεσιών της Εται¬ 
ρείας αφού παραλάβειτις παραδεκτά υποβληθείσες προ¬ 
σφορές αποστέλλει το φάκελο με τα τεχνικά στοιχεία της 
προσφοράς στην Επιτροπή Τεχνικής Αξιολόγησης Προ¬ 
σφορών ή στην αρμόδια για την αξιολόγηση Διεύθυνση. 
Μετά το πέρας της Τεχνικής Αξιολόγησης και της βαθμο¬ 
λόγησης του τεχνικού μέρους των προσφορών οι τεχνι¬ 
κές προσφορές μαζί με τη βαθμολογία διαβιβάζονται 
στην ΕΔΔ ή στη Διεύθυνση Τεχνικών Υπηρεσιών. Εάν κρι¬ 
τήριο κατακύρωσης είναι η χαμηλότερη τιμή το έργο της 
ΕΤΑΠ ή της αρμόδιας για την αξιολόγηση Διεύθυνσης πε¬ 
ριορίζεται στον έλεγχο της συμμόρφωσης των προσφο¬ 
ρών με τους απαράβατους όρους που θέτει η προκήρυξη 
ως προς τα τεχνικά στοιχεία των προσφορών. Εάν κριτή¬ 
ριο κατακύρωσης είναι η συμφερότερη προσφορά η 
ΕΤΑΠ θα πρέπει να αξιολογήσει και βαθμολογήσει τις 
ανταγωνιστικές προσφορές ως προς τα ποιοτικά - τεχνι¬ 
κά χαρακτηριστικά. 

4. Η ΕΔΔ ή η Διεύθυνση Τεχνικών Υπηρεσιών αποσφρα¬ 
γίζει τους φακέλλους των οικονομικών προσφορών και 
συνδυάζει την τεχνική αξιολόγηση μετά οικονομικά στοι¬ 
χεία. Το κριτήριο ανάδειξης του αναδόχου αποτελεί συ¬ 
νάρτηση της τεχνικής αξιολόγησης και της οικονομικής 
προσφοράς η οποία μπορεί να συντάσσεται με τους ακό¬ 
λουθους ενδεικτικά αναφερόμενους τρόπους: 

(α) Ενιαία έκπτωση επί του τιμολογίου που προτείνει η 
Εταιρεία. 

Στην περίπτωση αυτή προσφέρεται έκπτωση ως ποσο¬ 
στό επίτοις εκατό, επί της τιμολόγησης που έχει γνωστο¬ 
ποιήσει η Εταιρεία στους υποψήφιους εργολήπτες. 

(β) Επιμερισμός εκπτώσεων. 

Η Εταιρεία παρέχει στους υποψήφιους εργολήπτες διά- 
φορατιμολόγιαπουαφορούντις επιμέρους εργασίες του 
υπό εκτέλεση έργου. Οι εργολήπτες παρέχουν έκπτωση 
σε κάθε επιμέρους τιμολόγιο. Αναλόγως της συμμετοχής 
εκάστης εργασίας στη διαμόρφωση του τελικού προϋπο¬ 
λογισμού, η ΕΔΔ θα υπολογίσει το μέσο όρο του ποσο¬ 
στού έκπτωσης που παρέχει έκαστος υποψήφιος εργο¬ 
λήπτης, προκειμένου να καταστούν συγκρίσιμες οι αντα¬ 
γωνιστικές προσφορές. 

(γ) Ελεύθερη Συμπλήρωση Τιμολογίου 

Η Εταιρεία παρέχει στους υποψήφιους εργολήπτες πί¬ 
νακες με τις εργασίες που πρέπει να εκτελεσθούν χωρίς 
αναγραφή τιμών. Έκαστος εργολήπτης τιμολογεί τις υπό 
εκτέλεση εργασίες ανά μονάδα και προσφέρει συνολικό 
προϋπολογισμό. 

(δ) Συμπλήρωση Τιμολογίου και συνεκτίμηση ομαλής 
σχέσης επιμέρους κονδυλίων. 

Οι υποψήφιοι εργολήπτες συμπληρώνουν πίνακες που 
τους χορηγεί η Εταιρεία με τις υπό εκτέλεση εργασίες. Η 
ΕΔΔ ελέγχει εάν τα επί μέρους κονδύλια βρίσκονται σε 
σχέση ομαλότητας μεταξύ τους. 

Το αρμόδιο όργανο για την διαδικασία ανάδειξης ανα¬ 
δόχου δύναται να ορίζει εναλλακτικούς τρόπους συμπλή¬ 
ρωσης τιμολογίου. 

5. Στην προκήρυξη διευκρινίζονται τα στάδια διεξαγω¬ 
γής της διαδικασίας, ο τρόπος συμπλήρωσης των οικο¬ 
νομικών προσφορών, τα κριτήρια αξιολόγησης το δικαίω¬ 
μα παράστασης των υποψηφίων εργοληπτών σε ορισμέ¬ 
να στάδια και η ανακοίνωση των αποτελεσμάτων της 
τεχνικής αξιολόγησης, των οικονομικών στοιχείων και της 
ανάδειξης του αναδόχου. 

ΑΡΘΡΟ 11 

ΔΙΑΔΙΚΑΣΙΑ ΑΠΟΣΦΡΑΓΙΣΗΣ ΚΑΙ ΚΡΙΤΗΡΙΑ 
ΑΞΙΟΛΟΓΗΣΗΣ ΠΡΟΣΦΟΡΩΝ 

1. Οι φάκελλοι προσφοράς που παραδίδονται στην ΕΔΔ 
ή στην Διεύθυνση Τεχνικών Υπηρεσιώντης Εταιρείας από 
κάθε προμηθευτή, είναι τουλάχιστον τρεις, κατά τα ορι¬ 
ζόμενα στο Άρθρο 10. Όλοι οι φάκελλοι θεωρούνται ως 
ενιαία προσφορά και λαμβάνουν ενιαίο αριθμό πρωτο¬ 
κόλλου αμέσως μόλις υποβληθούν. Στη συνέχεια ο φά- 
κελλος που περιέχει τα δικαιολογητικά του εργολήπτη 
αποσφραγίζεται από την ΕΔΔ ή την Διεύθυνση Τεχνικών 
Υπηρεσιών κατά την ημέρα υποβολής των προσφορών ή 
σε άλλη ημερομηνία που αναφέρεται στην προκήρυξη. 
Κατά την αποσφράγιση δύνανται να παρίστανται οι υπο¬ 
ψήφιοι εργολήπτες εκτός εάν η προκήρυξη ορίζει διαφο¬ 
ρετικά. Οι παριστάμενοι εργολήπτες ή οι εκπρόσωποί 
τους δύνανται να λάβουν γνώση των δικαιολογητικών 
όλων των συμμετεχόντων. 

1.1. Η αποσφράγιση των φακέλλων που περιέχουν τα 
τεχνικά στοιχεία των προσφορών γίνεται από την ΕΤΑΠ ή 
την αρμόδια για την αξιολόγηση Διεύθυνση της Εταιρεί¬ 
ας, σύμφωνα με το Άρθρο 3. Οι εργολήπτες που συμμε¬ 
τείχαν στη διαδικασία είναι δυνατόν να λάβουν γνώση του 
περιεχομένου των τεχνικών προσφορών όλων των υπο¬ 
ψηφίων, εφόσον αυτό προβλέπεται από τη διακήρυξη και 
σε χρόνο που θα ορίζει η ΕΔΔ. 

1.2. Η αποσφράγιση των οικονομικών προσφορών γίνε¬ 
ται μετά το πέρας της αποσφράγισης όλων των υπολοί¬ 
πων υποβληθέντων φακέλλων και εφόσον έχει ολοκλη¬ 
ρωθεί η τεχνική αξιολόγηση. Κατά την αποσφράγιση των 
οικονομικών προσφορών έχουν δικαίωμα να παρίστανται 
οι εργολήπτες που υπέβαλαν παραδεκτά προσφορές. 
Όταν διενεργείται πρόχειρος διαγωνισμός, οι τεχνικές 
και οικονομικές προσφορές υποβάλλονται και το περιε¬ 
χόμενό τους ανακοινώνεται ταυτόχρονα. Στις περιπτώ¬ 
σεις του Άρθρου 6.1 .δ (Διαδικασία με Διαπραγματεύσεις) 
οι υποψήφιοι εργολήπτες υποβάλλουν εγγράφως τις κατ' 
αρχήν προσφορές τους, προκειμένου να αποτελόσουν τη 
βάση της διαπραγμάτευσης. Η αποσφράγιση των τεχνι¬ 
κών και οικονομικών στοιχείων είναι δυνατόν να γίνεται 
ταυτόχρονα, εφόσον αυτό προβλέπεται από τη διακήρυ¬ 
ξη, προκειμένου να επιταχυνθούν οι διαδικασίες των δια¬ 
πραγματεύσεων. 

1.3. Εάν κάποια προσφορά έχει κριθεί κατά την τεχνική 
αξιολόγηση ακατάλληλη λόγω μη συμμόρφωσής της με 
απαράβατους όρους της προκήρυξης, τότε ο φάκελλος 
με τα οικονομικά στοιχεία της προσφοράς δεν αποσφρα¬ 
γίζεται και το σύνολο της προσφοράς κρίνεται απορρι- 
πτέο. Ο εργολήπτης που αποκλείστηκε λόγω τεχνικής 
ακαταλληλότητας, καλείται κατά την φάση αποσφράγι¬ 
σης των οικονομικών προσφορών, προκειμένου να του 
ανακοινωθεί ο αποκλεισμός του και να του επιστραφεί ο 
φάκελλος με τα οικονομικά στοιχεία του. Ο εργολήπτης 
που αποκλείστηκε κατά τα ανωτέρω, έχει δικαίωμα υπο¬ 
βολής ένστασης κατά του αποκλεισμού του και άρνησης 
παραλαβής του φακέλλου που περιλαμβάνει τα οικονομι¬ 
κά στοιχεία της προσφοράς του. Εάν η ένσταση γίνει δε¬ 
κτή, το τεχνικό μέρος της προσφοράς αξιολογείται και ο 
φάκελλος της οικονομικής προσφοράς αποσφραγίζεται 
σε νέα ημερομηνία, κατά την οποία καλούνται να παρα- 
στούν όλοι οι υποψήφιοι εργολήπτες. Εάν η ένσταση 
απορριφθεί, ο φάκελλος με τα οικονομικά στοιχεία της 


απορριφθείσας προσφοράς επιστρέφεται κατά την διαδι¬ 
κασία του Άρθρου 9 παρ. 2. 

2. Η αξιολόγηση των προσφορών γίνεται διαζευκτικά με 
τη χρήση των εξής κριτηρίων: 

Α) της πλέον συμφέρουσας προσφοράς, δηλαδή συν¬ 
δυασμού τεχνικών και οικονομικών στοιχείων, 

Β) της χαμηλότερης τιμής/ή βέλτιστης οικονομικής 
προσφοράς. 

2.1. Όταν κριτήριο αξιολόγησης είναι η πλέον συμφέ- 
ρουσα προσφορά, η προκήρυξη πρέπει να προβλέπει μέ¬ 
θοδο αξιολόγησης των ακόλουθων στοιχείων των προ¬ 
σφορών. 

(α) Των προδιαγραφών. 

(β) Τη συμβατότητα των προτεινομένων μεθόδων εκτέ¬ 
λεσης έργων με τις υποδομές και τα υπάρχοντα υλικά της 
Εταιρείας. 

(γ) Την διάρκεια της εγγύησης καλής λειτουργίας (νναπ 
ΓαηΙγ) των έργων που θα εκτελεσθούν. Το κριτήριο αυτό 
έχει ιδιαίτερη σπουδαιότητα προκειμένου για εγκαταστά¬ 
σεις με προέχοντα τεχνολογικό χαρακτήρα. 

(δ) Τους προσφερόμενους από τον υποψήφιο εργολή¬ 
πτη όρους αποπληρωμής. 

(ε) Τη δυνατότητα υποστήριξης των παραδιδομένων 
έργων μετά την πάροδο του συμβατικού χρόνου. 

(στ) Την αξιοπιστία, την εμπειρία και τα ειδικά προσόντα 
των εργοληπτών. 

(ζ) Οι χρόνοι αποπεράτωσης των εργασιών και παράδο¬ 
σης των έργων. 

(η) Κάθε άλλο στοιχείο δεκτικό αξιολόγησης και σύ¬ 
γκρισης. 

Η συνεκτίμηση των ανωτέρω στοιχείων θα πρέπει εφό¬ 
σον είναι εφικτό να εκφράζεται αριθμητικά με βαθμολό¬ 
γηση. Το τελικό αποτέλεσμα της αξιολόγησης θα προκύ¬ 
πτει μετά την αποκάλυψη των οικονομικών στοιχείων που 
πρέπει να παρουσιάζονται σύμφωνα με τα οριζόμενα 
στην προκήρυξη σχετικά με τις οικονομικές προσφορές 
και τον τρόπο συμπλήρωσής τους. Ως πλέον συμφέρου- 
σα νοείται η προσφορά της οποίας το κλάσμα με αριθμη¬ 
τή την προσφερόμενη τιμή και παρονομαστή το αποτέλε¬ 
σμα της βαθμολόγησης έχει τη μικρότερη τιμή εν σχέσει 
προς το αντίστοιχο κλάσμα των υπολοίπων προσφορών 
(Μέθοδος Ανοιγμένης Τιμής). Ο ακριβής μαθηματικός τύ¬ 
πος για την εξαγωγή της ανοιγμένης τιμής θα ορίζεται 
από το όργανο της εταιρείας που αποφασίζει την εκτέλε¬ 
ση του έργου. 

Για την ανάδειξη πάντως της συμφερότερης προσφο¬ 
ράς, η ΕΔΔ ή η Διεύθυνση Τεχνικών Υπηρεσιών μπορούν 
να χρησιμοποιούν άλλους τρόπους σύγκρισης εφόσον 
αυτό επιβάλλεται από τα ειδικά χαρακτηριστικά του έρ¬ 
γου. 

2.2. Όταν κριτήριο αξιολόγησης είναι η χαμηλότερη τι¬ 
μή, ανάδοχος ορίζεται εκείνος που προσφέρει την χαμη¬ 
λότερη τιμή ή τη βέλτιστη οικονομική προσφορά ανάλογα 
με τον τρόπο συμπλήρωσης της κατά τα οριζόμενα στο 
Άρθρο 10 του παρόντος, χωρίς να λαμβάνονται υπόψη 
ποιοτικά χαρακτηριστικά. Η εταιρεία εάν θεωρήσει ότι η 
μειοδοτούσα προσφορά είναι αδικαιολόγητα χαμηλή, δύ- 
ναται να ζητήσει περαιτέρω έγγραφες διευκρινίσεις. Εάν 
αυτές κριθούν μη ικανοποιητικές, η εταιρεία έχει δικαίω¬ 
μα να αγνοήσει την προσφορά αυτή. 

2.3. Προϋπόθεση για την ανάδειξη αναδόχου με οποιο- 
δήποτε κριτήριο, είναι η αξιολογούμενη προσφορά να 
συμμορφώνεται με τους απαράβατους όρους που θέτει η 

προκήρυξη. Η τυχόν μη συμμόρφωση προσφοράς με 
οποιονδήποτε απαράβατο όρο της προκήρυξης, την κα¬ 
θιστά ανεπίδεκτη αξιολόγησης και απορριπτέα στο σύνο¬ 
λό της. 

2.4. Ανεπίδεκτες αξιολόγησης κρίνονται επίσης οι προ¬ 
σφορές που περιέχουν αιρέσεις εν σχέσει προς τη συμ¬ 
μόρφωση με απαράβατους όρους και ως εκ τούτου είναι 
απορριπτέες στο σύνολό τους. Εάν υφίστανται αιρέσεις 
σε σχέση με τη συμμόρφωση του υποψηφίου εργολήπτη 
προς επιθυμητούς όρους, τότε θεωρείται ότι η προσφο¬ 
ρά αδυνατεί να τους εκπληρώσει και βαθμολογείται με 
μηδέν (0) για τους όρους αυτούς. 

2.5. Οι αντιπροσφορές είναι απαράδεκτες δεν εξετάζο¬ 
νται και επιστρέφονται ή καταστρέφονται κατά τη διαδι¬ 
κασία του Άρθρου 9 παρ. 2. Δεν θεωρούνται ως αντιπρο¬ 
σφορές πρόσθετα πληροφοριακά στοιχεία που τυχόν ζή¬ 
τησε η Εταιρεία, εκτός εάν ο εργολήπτης επ' ευκαιρία της 
υποβολής των ζητουμένων στοιχείων και επιπλέον αυτών 
συνυποβάλλει στοιχεία συνιστώντα αντιπροσφορά. 

ΑΡΘΡΟ 12 

ΑΝΑΒΟΛΗ-ΜΑΤΑΙΩΣΗ-ΠΑΡΑΤΑΣΗ ΤΗΣ ΔΙΑΔΙΚΑΣΙΑΣ 
ΑΝΑΔΕΙΞΗΣ ΑΝΑΔΟΧΟΥ 

1. Το όργανο της Εταιρείας που είναι αρμόδιο για την 
διαδικασία ανάδειξης αναδόχου, σύμφωνα με το Άρθρο 4 
παρ. 4, δύναται να αναβάλει, επαναλάβει, ματαιώσει ή πα¬ 
ρατείνει την διαδικασία ανάδειξης αναδόχου με αιτιολο¬ 
γημένη απόφασή του. 

Ως λόγοι αναβολής, επανάληψης, ματαίωσης ή παρά¬ 
τασης θεωρούνται ενδεικτικά οι ακόλουθοι: 

α) Η ανυπαρξία συμμετοχής υποψηφίων εργοληπτών 
στα χρονικά όρια που έθεσε η προκήρυξη ή στην πρό¬ 
σκληση εκδήλωσης ενδιαφέροντος. 

β) Ο μικρός αριθμός συμμετοχής υποψηφίων εργολη¬ 
πτών στη διαδικασία. 

γ) Η ύπαρξη αποχρωσών ενδείξεων ότι οι συμμετέχο- 
ντες υποψήφιοι εργολήπτες έχουν εφαρμόσει εναρμονι¬ 
σμένη πρακτική στην υποβολή των προσφορών τους ή 
έχουν προβεί σε άλλες αθέμιτες πράξεις με αποτέλεσμα 
να περιορισθεί ο ανταγωνισμός επί ζημία της Εταιρείας. 

δ) Όταν η συνέχιση της διαδικασίας είναι πρόδηλο ότι 
θα αποβεί βλαπτική για την Εταιρεία κατά οποιονδήποτε 
τρόπο. 

2. Εάν η διαδικασία αναβληθεί, επαναληφθεί, ή ματαιω¬ 
θεί οι τυχόν ήδη υποβληθείσες προσφορές επιστρέφο- 
νται στους εργολήπτες μετά από πρόκλησή τους. Εάν οι 
εργολήπτες δεν προσέλθουν για την παραλαβή εντός 45 
ημερών απότηνημερομηνίααποστολήςτης πρόσκλησης 
οι προσφορές τους καταστρέφονται κατά τη διαδικασία 
που προβλέπεται στο άρθρο 9 παρ. 2. Εάν η διαδικασία 
παραταθεί και ταυτόχρονα ζητηθεί παράταση ισχύος των 
υποβαλλομένων προσφορών η εταιρεία ζητά έγγραφη 
σχετική δήλωση από τους εργολήπτες που ήδη έχουν 
υποβάλει προσφορές. Εάν οι εργολήπτες αρνηθούν να 
προβούν στη δήλωση αυτή, τότε τους επιστρέφονται οι 
φάκελλοι κατά τη διαδικασία που ακολουθείται επί ανα¬ 
βολής ή ματαιώσεως. 

ΑΡΘΡΟ 13 

ΕΝΣΤΑΣΕΙΣ 

1. Κάθε εργολήπτης που έχει έννομο συμφέρον δύναται 
να υποβάλει ενστάσεις κατά της διαδικασίας διενέργειας 
ανάδειξης αναδόχου και κατά του αποτελέσματος της. 


2. Οι ενστάσεις υποβάλλονται παραδεκτά και εξετάζο¬ 
νται από τα αρμόδια όργανα εφόσον οι υποβάλλοντες 
πληρούν τις προϋποθέσεις και τηρούν τις διαδικασίες 
που ορίζονται στο παρόν άρθρο. 

3. Οι ενστάσεις υποβάλλονται εγγράφως στο πρωτό¬ 
κολλο της εταιρείας και αφορούν αποκλειστικά: 

α)Την προκήρυξη 

β) την πρόσκληση εκδήλωσης ενδιαφέροντος και τα 
αποτελέσματα της προεπιλογής 
γ) τη διαδικασία υποβολής προσφορών 
δ) Τα αποτελέσματα της Τεχνικής Αξιολόγησης 
ε) Τα αποτελέσματα του Διαγωνισμού 
στ) Τον χαρακτηρισμό προσφορών ως απαραδέκτων 
η) Την εκτέλεση, την ερμηνεία ή τη λύση της σύμβασης 

4. Ενστάσεις κατά της προκήρυξης υποβάλλονται το 
αργότερο μετά πάροδο του ημίσεως του χρόνου που με¬ 
σολαβεί μεταξύ της δημοσίευσης της για τελευταία φορά 
και της καταληκτικής ημερομηνίας υποβολής προσφο¬ 
ρών. Η ΕΔΔ ή η Διεύθυνση Τεχνικών Υπηρεσιών έχει την 
υποχρέωση λήψεως αποφάσεως επί των ενστάσεων κατά 
της διακήρυξης το αργότερο μέχρι την καταληκτική ημε¬ 
ρομηνία υποβολής προσφορών. 

5. Ενστάσεις κατά την πρόσκλησης εκδήλωσης ενδια¬ 
φέροντος υποβάλλονται το αργότερο μετά πάροδο του 
ημίσεως του χρόνου που μεσολαβεί μεταξύ της δημοσί¬ 
ευσής της για τελευταία φορά και της καταληκτικής ημε¬ 
ρομηνίας υποβολής δηλώσεων συμμετοχής. Η ΕΔΔ ή η 
Διεύθυνση Τεχνικών Υπηρεσιών έχει την υποχρέωση λή¬ 
ψεως αποφάσεως επί των ενστάσεων κατά της πρόσκλη¬ 
σης ενδιαφέροντος το αργότερο μέχρι την καταληκτική 
ημερομηνία υποβολής δηλώσεων συμμετοχής. Ενστά¬ 
σεις κατά της προεπιλογής στην οποία προβαίνει η Εται¬ 
ρεία μετά την λήψη των δηλώσεων συμμετοχής, υποβάλ¬ 
λονται εντός του ημίσεως του χρόνου που μεσολαβεί με¬ 
ταξύ της καταληκτικής ημερομηνίας υποβολής δήλωσης 
συμμετοχής και της καταληκτικής ημερομηνίας υποβο¬ 
λής προσφοράς από τους προεπιλεγέντες. Οι ενστάσεις 
κατά των αποτελεσμάτων της προεπιλογής εξετάζονται 
από το Δ.Σ ή από όργανο ειδικά προς τούτο οριζόμενο 
από το Δ.Σ. Η απόφαση επί των ενστάσεων κατά της προ¬ 
επιλογής πρέπει να εκδοθεί το αργότερο μέχρι την ημε¬ 
ρομηνία υποβολής της προσφοράς. 

6. Ενστάσεις κατά της διαδικασίας υποβολής προσφο¬ 
ρών, υποβάλλονται το αργότερο εντός των πέντε (5) επο¬ 
μένων ημερών και εντός του ωραρίου εργασίας της Εται¬ 
ρείας, μετά την καταληκτική ημερομηνία υποβολής προ¬ 
σφορών. Η ΕΔΔ ή η Διεύθυνση Τεχνικών Υπηρεσιών έχει 
την υποχρέωση λήψεως αποφάσεως επί των ενστάσεων 
το αργότερο μέχρι την διαβίβαση του τεχνικού μέρους 
των προσφορών στην ΕΤΑΠ. 

7. Ενστάσεις κατά του αποτελέσματος της Τεχνικής 
Αξιολόγησης υποβάλλονται το αργότερο εντόςτωνπέντε 
(5) επομένων ημερών από της γνωστοποιήσεως των απο¬ 
τελεσμάτων αυτών στον ενιστάμενο εργολήπτη και εντός 
του ωραρίου εργασίας της Εταιρείας. Η ΕΔΔ ή η Διεύ¬ 
θυνση Τεχνικών Υπηρεσιών έχει την υποχρέωση λήψεως 
αποφάσεως επί των ενστάσεων το αργότερο μέχρι την 
ημερομηνία αποσφράγισης των οικονομικών στοιχείων 
των προσφορών. Εάν ο χρόνος αποσφράγισης των οικο¬ 
νομικών προσφορών δεν απέχει τουλάχιστον πέντε ημέ¬ 
ρες από την ημερομηνία ανακοίνωσης των αποτελεσμά- 
τωντης Τεχνικής Αξιολόγησης, οι ανωτέρω αποφάσεις θα 
λαμβάνονται εντός πέντε (5) ημερών από την αποσφράγι- 

ση των οικονομικών προσφορών. 

8. Ενστάσεις κατά του Αποτελέσματος του Διαγωνι¬ 
σμού υποβάλλονται το αργότερο εντός πέντε (5) ημερών 
από της ανακοινώσεώς του και εντός του ωραρίου εργα¬ 
σίας της Εταιρείας. Οι ενστάσεις εξετάζονται από την 
ΕΔΔ ή την Διεύθυνση Τεχνικών Υπηρεσιών, η οποία ειση- 
γείται στο αρμόδιο για την διαδικασία ανάδειξης αναδό- 
χου όργανο της Εταιρείας, σύμφωνα με το Άρθρο 4, παρ. 
4, το οποίο αποφαίνεται οριστικά επί των ενστάσεων αυ¬ 
τών. 

9. Ενστάσεις κατά του χαρακτηρισμού προσφορών ως 
απαραδέκτων υποβάλλονται το αργότερο εντός πέντε (5) 
ημερών και εντός του ωραρίου εργασίας της Εταιρείας 
από της γνωστοποιήσεως στον εργολήπτη του αποκλει¬ 
σμού του. Η ΕΔΔ ή η Διεύθυνση Τεχνικών Υπηρεσιών έχει 
την υποχρέωση λήψης απόφασης επί των ενστάσεων το 
αργότερο εντός δύο (2) ημερών από της λήξεως της προ¬ 
θεσμίας υποβολής τους. 

10. Ενστάσεις σχετικά με την ερμηνεία, την εκτέλεση ή 
την λύση της Σύμβασης υποβάλλονται εντός πέντε (5) 
ημερών από την ημερομηνία που έλαβε χώρα το γεγονός 
που τις προκάλεσε. Οι ενστάσεις αυτές εξετάζονται από 
το όργανο που έχει την αρμοδιότητα εκτέλεσης του Έρ¬ 
γου, σύμφωνα με την παρ. 4 του Άρθρου 4. 

11. Οι ενστάσεις υποβάλλονται παραδεκτά εφόσον τη¬ 
ρούνται οι προθεσμίες που τίθενται με το παρόν άρθρο. 
Προϋπόθεση του παραδεκτού των ενστάσεων είναι η 
αναγραφήτου αριθμού και της κωδικοποίησης του έργου 
στο οποίο αναφέρονται και του σταδίου της διαδικασίας 
στην οποία αναφέρονται. 

12. Οι αποφάσεις επί των ενστάσεων που υποβλήθηκαν 
παραδεκτά πρέπει να είναι αιτιολογημένες και να αναφέ- 
ρονται στο σύνολο των αιτιάσεων του ενιστάμενου εργο¬ 
λήπτη. Η υποβολή ενστάσεων δεν αναστέλλει οποιαδή¬ 
ποτε διαδικασία ανάδειξης αναδόχου ή εκτέλεσης του έρ¬ 
γου. Η αποδοχή ενστάσεως από το αρμόδιο όργανο της 
Εταιρείας θα πρέπει να αναφέρεται στην αντικανονικότη- 
τα που έλαβε χώρα και να συνοδεύεται από πρόταση επί 
των αναγκαίων μέτρων που θα ληφθούν για την αποκατά¬ 
σταση της κανονικότητας της διαδικασίας και την απο¬ 
τροπή οποιοσδήποτε δυσμενούς επίπτωσης σε βάρους 
του ενισταμένου εργολήπτη. Η αναβολή, η παράταση, η 
ματαίωση ή η επανάληψη του διαγωνισμού ως αποτέλε¬ 
σμα αποδοχής κάποιας ένστασης, θα πρέπει να αποφα- 
σίζονται μόνο όταν δεν υπάρχει άλλος τρόπος για την άρ¬ 
ση της αντικανονικότητας που έλαβε χώρα. Οι αποφάσεις 
επί των ενστάσεων κοινοποιούνται τηλεομοιοτυπικά 
στους εργολήπτες που τις υπέβαλαν εντός πέντε (5) ημε¬ 
ρών από της εκδόσεώς τους. 

13. Οι αποφάσεις επί των ενστάσεων είναι τελεσίδικες 
και οποιαδήποτε διαμαρτυρία ή νέα ένσταση επί των απο¬ 
φάσεων αυτών είναι απαράδεκτη και δεν λαμβάνεται υπ’ 
όψιν από την Εταιρεία και τα όργανα διενέργειας του δια¬ 
γωνισμού. Σε περίπτωση που η απάντηση επί υποβληθεί- 
σας ένστασης δεν κοινοποιηθεί στον ενιστάμενο εντός 
δέκα (10) ημερών μετά την υποβολή της, η ένσταση θα θε¬ 
ωρείται απορριφθείσα. 

ΑΡΘΡΟ 14 

ΔΙΑΠΡΑΓΜΑΤΕΥΣΕΙΣ ΜΕΤΑ ΤΗΝ ΑΞΙΟΛΟΓΗΣΗ 

1) Μετά το πέρας της διαδικασίας της τεχνικής αξιολό¬ 
γησης και το άνοιγμα των οικονομικών προσφορών, η 
ΕΔΔ ή η Διεύθυνση Τεχνικών Υπηρεσιών είναι δυνατόν να 


διενεργούν διαπραγματεύσεις με τον επιλαχόντα μειοδο- 
τήσαντα εργολήπτη ή με τους κριθέντες ως απολύτως 
ισοδύναμους εργολήπτες, αποκλειστικά στις ακόλουθες 
περιπτώσεις και εφόσον αυτό προβλέπεται στην προκή¬ 
ρυξη: 

α) Με τον πρώτο επιλαχόντα μειοδότη εφόσον ο αρχι¬ 
κός δεν αποδεχθεί την κατακύρωση ή ανακαλέσει την 
προσφορά του ή υπάρχει αντικειμενικά οριστική αδυνα¬ 
μία του να προβεί σε κατάρτιση σύμβασης. Στις περιπτώ¬ 
σεις αυτές, απαιτείται έγκριση του Οργάνου που έχει την 
εξουσία κατακύρωσης. 

β) Σε περίπτωση ισοδυνάμων προσφορών, οι διαπραγ¬ 
ματεύσεις διεξάγονται μεταξύ των αντίστοιχων εργολη¬ 
πτών. 

2) Εφόσον το Όργανο που έχει την εξουσία κατακύρω¬ 
σης κρίνει τα αποτελέσματα της διαδικασίας ανάδειξης 
αναδόχου ασύμφορα για την Εταιρεία, δύναται να πα- 
ραγγέλλει στην ΕΔΔ ή στη Διεύθυνση Τεχνικών Υπηρε¬ 
σιών τη διενέργεια διαπραγματεύσεων, προκειμένου να 
αποφευχθεί η αναβολή ή η ματαίωση της εκτέλεσης του 
έργου. Προϋπόθεση για την διενέργεια των διαπραγμα¬ 
τεύσεων είναι να μην έχει εξαντληθεί ο χρόνος ισχύος των 
προσφορών σύμφωνα με τα οριζόμενα στην προκήρυξη. 

3) Επί ισοδυνάμων προσφορών που αφορούν έργο, μη 
δεκτικό επιμερισμού ή εάν οι εργολήπτες αρνούνται τον 
επιμερισμό της κατακύρωσης, η απόφαση για το μειοδό¬ 
τη μπορεί να ληφθεί κατόπιν κληρώσεως. 

4) Εάν ως διαδικασία ανάδειξης αναδόχου έχει ορισθεί 
αυτή του άρθρου 6.1 .δ (διαδικασία με διαπραγματεύσεις) 
η εφαρμογή της παραγράφου Ι.β. του παρόντος απο¬ 
κλείεται. 

ΑΡΘΡΟ 15 

ΚΑΤΑΚΥΡΩΣΗ-ΑΝΑΘΕΣΗ ΕΡΓΟΥ 

1) Το Όργανο της Εταιρείας που έχει την αρμοδιότητα 
διεξαγωγής της διαδικασίας ανάδειξης αναδόχου, σύμ¬ 
φωνα με το Άρθρο 4, παρ. 4, καταρτίζει τελική έκθεση με 
τα αποτελέσματα της διαδικασίας ανάδειξης αναδόχου. 
Προκειμένου περί έργων προϋπολογισμού μεγαλύτερου 
των 1.173.800 Ευρώ, η ανωτέρω έκθεση με τα αποτελέ¬ 
σματα της διαδικασίας υποβάλλεται προς έγκριση στο Δι¬ 
οικητικό Συμβούλιο, το οποίο αποφασίζει με πλειοψηφία 
των 5/7 των μελών του. Η ίδια έγκριση του Διοικητικού 
Συμβουλίου με πλειοψηφία των 5/7 των μελών του απαι¬ 
τείται και για έργα αξίας μεγαλύτερης των 469.500 Ευρώ, 
όταν ο προτεινόμενος ανάδοχος είναι μέτοχος της εται¬ 
ρείας ή συνδεδεμένη επιχείρηση. Στη συνέχεια, ανακοι¬ 
νώνει στο μειοδότη το αποτέλεσμα και τον καλεί για την 
κατάρτιση σύμβασης ή για την λήψη παραγγελίας και 
εξουσιοδοτεί το πρόσωπο που θα υπογράψει τη σύ μβαση 
ή την εντολή παραγγελίας για την εκτέλεση του έργου για 
λογαριασμό της Εταιρείας. Επί ισοδυνάμων προσφορών, 
η κατακύρωση μπορεί να αφορά περισσότερους εργολή¬ 
πτες και επιμερισμό της εκτέλεσης του έργου. Η κατακύ¬ 
ρωση μπορεί να αφορά περισσότερους εργολήπτες εάν 
σύμφωνα με την προκήρυξη υπήρχε δυνατότητα υποβο¬ 
λής προσφοράς για μέρος του προκηρυχθέντος έργου. 
Είναι επίσης δυνατόν η κατακύρωση να γίνεται για τμήμα 
του έργου στους επόμενους του πρώτου μειοδότες για 
την ελαχιστοποίηση του κινδύνου από την ύπαρξη ενός 
μόνου εργολήπτη ή για λόγους γενικότερου συμφέρο¬ 
ντος της εταιρείας. Γιατην υλοποίηση αυτήςτηςευχέρει¬ 
ας θα πρέπει να τίθενται οι σχετικοί όροι στην προκήρυξη. 

2) Η ανακοίνωση των αποτελεσμάτων στον ανάδοχο δεν 
αποτελεί σύμβαση ή παραγγελία. Προκειμένου να τεθεί 
σε ισχύ σύμβαση ή παραγγελία θα πρέπει να υπογράφει 
σχετικό έγγραφο και να εκπληρωθούν οι λοιποί όροι που 
θέτει η προκήρυξη. 

3) Η ανακοίνωση των αποτελεσμάτων της διαδικασίας 
προς τον ανάδοχο, γίνεται με έγγραφο κοινοποιούμενο 
με συστημένη επιστολή, με τηλεομοιοτυπία (ίεχ), με ηλε¬ 
κτρονικό ταχυδρομείο ή με επιστολή δια ιδιωτικής εται¬ 
ρείας ταχυμεταφορών επί αποδείξει παραλαβής. Η ανα¬ 
κοίνωση περιέχει επίσης πρόσκληση για την υπογραφή 
σύμβασης ή τη λήψη εντολής, εκτέλεσης έργου, για την 
υποβολή εγγυητικής επιστολής καλής εκτέλεσης και γε¬ 
νικά για την υποβολή οποιουδήποτε άλλου εγγράφου 
απαιτεί η προκήρυξη. Μαζί με την ανακοίνωση κοινοποιεί¬ 
ται Σχέδιο της υπό κατάρτιση Σύμβασης. Η πρόσκληση 
ορίζει επίσης την προθεσμία προσέλευσης του αναδόχου 
για την υπογραφή της Σύμβασης και υποβολής των ανω¬ 
τέρω εγγράφων. Η προθεσμία αυτή δεν πρέπει να είναι 
μεγαλύτερη των 30 ημερών, ούτε μικρότερη των 15 ημε¬ 
ρών από την ειδοποίηση του αναδόχου. 

4) Για έργα αξίας μεγαλύτερης των 5.000.000 Ευρώ, η 
Εταιρεία αποστέλλει ανακοίνωση για την κατακύρωση 
εντός 48 ημερών από την ημερομηνία σύναψης της σύμ¬ 
βασης. 

ΑΡΘΡΟ 16 

ΚΑΤΑΡΤΙΣΗ ΣΥΜΒΑΣΗΣ-ΕΝΤΟΛΗ ΕΚΤΕΛΕΣΗΣ ΕΡΓΟΥ 

1) Η σύμβαση που θα καταρτισθεί με το μειοδότη προ- 
τείνεται με τη μορφή Σχεδίου Συμβάσεως από την Εται¬ 
ρεία. Η ΕΔΔ ή η Διεύθυνση Τεχνικών Υπηρεσιών έχει την 
ευθύνη σύνταξης του Σχεδίου Συμβάσεως μόλις λάβει 
σχετική εντολή από το Όργανο που έχει την ευθύνη της 
κατακύρωσης, σύμφωνα με το Άρθρο 4 παρ. 4. Το Σχέδιο 
Σύμβασης πρέπει να έχει ενσωματώσει σε μορφή συμβα¬ 
τικού κειμένου το σύνολο των όρων της κατακυρωτικής 
απόφασης, των απαράβατων όρων της προκήρυξης, το 
σύνολο των επιθυμητών όρων της προκήρυξης που ικα¬ 
νοποιεί η προσφορά του Αναδόχου και τα οικονομικά 
στοιχεία που περιέχει η οικονομική προσφορά του Ανα¬ 
δόχου. Κατά τα λοιπά, εφαρμόζονται οι διατάξεις του πα¬ 
ρόντος κανονισμού. 

2) Το Σχέδιο Σύμβασης δεν επιδέχεται διαπραγμάτευ¬ 
σης, εν σχέσει προς τα στοιχεία της παραγράφου 1 του 
παρόντος άρθρου. Επομένως, ο μειοδότης μπορεί να ζη¬ 
τά μόνο διευκρίνιση, μεταβολή των διατυπώσεων που πε- 
ριέχονται στη σύμβαση, ή συμπλήρωση του προτεινόμε- 
νου συμβατικού κειμένου, ώστε να είναι πλήρες υπό την 
ανωτέρω έννοια. Προκειμένου περί εντολής εκτέλεσης 
έργου, το σχετικό έγγραφο συντάσσεται από την Εται¬ 
ρεία και προσυπογράφεται από τον ανάδοχο. 

3) Εάν ο προσκληθείς ανάδοχος δεν προσέλθει για την 
κατάρτιση της Σύμβασης, σχέδιο της οποίας του έχει 
προταθεί με την πληρότητα που ορίζεται στο παρόν άρ¬ 
θρο, η Εταιρεία έχει δικαίωμα να εισπράξει την εγγυητική 
επιστολή συμμετοχής και να αναζητήσει κάθε θετική ή 
αποθετική ζημία που υπέστη εξαιτίας της παρακώλυσης 
του έργου. Οι ίδιες συνέπειες επέρχονται όταν ο ανάδο¬ 
χος αρνείται να συναινέσει στη λήψη της εντολής. 

4) Αφού τεθεί σε ισχύ η σύμβαση ή η εντολή, τα υπο- 
γραφέντα τελικά κείμενα υπερισχύουν κάθε άλλου εγ¬ 
γράφου επί του οποίου βασίζονται. 

5) Εφόσον ματαιωθεί η θέση σε ισχύ της σύμβασης ή 


της εντολής, το Όργανο που έχει την ευθύνη κατακύρω¬ 
σης, δύναται να κατακυρώσει στον επόμενο μειοδότη ή να 
αναβάλει, επαναλάβει, ματαιώσει την έργο, σύμφωνα με 
τα οριζόμενα στο Άρθρο 12. Γιατηντυχόν κατακύρωση σε 
άλλο μειοδότη θατηρείταιηδιαδικασίατηςπαρ. 1 του Άρ¬ 
θρου 15 του παρόντος Κανονισμού. 

6) Εφόσον η προκήρυξη του έργου έχει δημοσιευθεί 
στην Εφημερίδα των Ε.Κ. οι συμβάσεις ή οι εντολές που 
τίθενται σε ισχύ, θα κοινοποιούνται στην Επιτροπή της 
Ευρωπαϊκής Ένωσης σύμφωνα με τις διατάξεις του Κοι¬ 
νοτικού Δικαίου. 

ΑΡΘΡΟ 17 

ΠΡΟΓΡΑΜΜΑΤΙΚΕΣ ΣΥΜΒΑΣΕΙΣ 
(ΣΥΜΦΩΝΙΕΣ ΠΛΑΙΣΙΟ) 

1) Με την επιφύλαξη των διατάξεων του Κοινοτικού Δι¬ 
καίου, οι συμφωνίες αυτές καταρτίζονται άμεσα με κά¬ 
ποια εκ των διαδικασιών, που ορίζονται στο Άρθρο 6 του 
Κανονισμού. Κατά τα λοιπά, ισχύουν οι διατάξεις του πα¬ 
ρόντος εν σχέσει προς την διαδικασία ανάδειξης μειοδό¬ 
τη, κατακύρωσης και θέσης της σύμβασης σε ισχύ. 

2) Οι συμφωνίες πλαίσιο δεν πρέπει να νοθεύουν ή να 
παρακωλύουν τον ανταγωνισμό. 

ΑΡΘΡΟ 18 

ΥΛΟΠΟΙΗΣΗ ΣΥΜΒΑΣΕΩΝ-ΠΑΡΑΚΟΛΟΥΘΗΣΗ 
ΠΑΡΑΛΑΒΗ-ΑΠΟΔΟΧΗ ΕΡΓΩΝ 

1) Αρμόδια για την παραλαβή των έργων είναι η ΕΠΑΤΕ 
ή η διεύθυνση Τεχνικών Υπηρεσιών σύμφωνα με τα ορι¬ 
ζόμενα στο Άρθρο 3 του παρόντος Κανονισμού. Η παρα¬ 
λαβή των έργων μπορεί να γίνεται με την επιφύλαξη της 
αποδοχής τους σε μεταγενέστερο χρόνο που θα ορίζεται 
στη σύμβαση. Εάν η Εταιρεία αποδεχθεί τα έργα ή εφό¬ 
σον παρέλθει το ανωτέρω χρονικό διάστημα χωρίς ρητή 
δήλωση της Εταιρείας περί μη αποδοχής των παραλη- 
φθέντων, η Εταιρεία διατηρεί αξιώσεις για τυχόν κρυφά 
ελαττώματα ή δυσλειτουργίες των έργων, σύμφωνα με 
τις γενικές διατάξεις και την εγγύηση καλής λειτουργίας 
(ννειτεηΐγ) που παρέχει ο Εργολήπτης. Εάν η Εταιρεία 
απορρίψειταέργαπου προσφέρονταιγια παραλαβή, τό¬ 
τε υποβάλει εγγράφως σχετική δήλωση στον Εργολήπτη. 

2) Η ΕΠΑΤΕ ή η Διεύθυνση Τεχνικών Υπηρεσιών συ¬ 
ντάσσουν πρωτόκολλο παραλαβής, αποδοχής ή απόρρι¬ 
ψης των έργων τα οποία και υποβάλλουν στο όργανο που 
έχει την ευθύνη της παρακολούθησης εκτέλεσης του έρ¬ 
γου. 

3) Σε περίπτωση απόρριψης έργου ο Εργολήπτης αμέ¬ 
σως μετά την έγγραφη ενημέρωσή του πρέπει να προβεί 
στις αναγκαίες ενέργειες για την εξάλειψη των ελαττω¬ 
μάτων και τη διασφάλιση της προσήκουσας εκπλήρωσης 
της Σύμβασης ή της εκτέλεσης της παραγγελίας. Οι δια¬ 
δικασίες αποκατάστασης των ελαττωμάτων ή της λει¬ 
τουργίας των εγκαταστάσεων ορίζονται στη Σύμβαση ή 
προκειμένου περί παραγγελιών στην προκήρυξη. 

4) Η Σύμβαση ορίζει τις διαδικασίες επίβλεψης προσω¬ 
ρινής παραλαβής, επιμετρήσεων πιστοποιήσεων σύντα¬ 
ξης ημερολογίου του έργου, αυξομειώσεις εργασιών, 
αναπροσαρμογές τιμών και γενικά ρυθμίζει όλες τις εκα¬ 
τέρωθεν υποχρεώσεις και τα δικαιώματα της Εταιρείας 
και του αναδόχου εν σχέσει προς την εκτέλεση του Έρ¬ 
γου. 

ΑΡΘΡΟ 19 

ΠΑΡΟΧΗ ΕΓΓΥΗΣΕΩΝ 

1) Για τη συμμετοχή των εργοληπτών στη διαδικασία 
ανάδειξης αναδόχου πρέπει, η Εταιρεία δύναται να ζητά 
μαζί μετά οικονομικά στοιχεία και εντός του σχετικού φα- 
κέλλου, εγγυητική επιστολή συμμετοχής στη διαδικασία, 
εφόσον αυτό ορίζεται στη διακήρυξη. Η εγγυητική επι¬ 
στολή αυτή πρέπει να έχει εκδοθεί από Τράπεζα ή χρημα¬ 
τοπιστωτικό οργανισμό που λειτουργεί νόμιμα εντός της 
Ευρωπαϊκής Ένωσης. Δέκτες γίνονται και εγγυητικές επι¬ 
στολές εκδιδόμενες από το ΤΣΜΕΔΕ. Η αξία της εγγυητι¬ 
κής επιστολής συμμετοχής θα ορίζεται στη διακήρυξη ως 
ποσοστό επί της προσφερόμενης συμβατικής αξίας. Η 
εγγύηση αυτή εφόσον είναι δυνατόν, θα είναι πρώτης ζή¬ 
τησης, η εγγυήτρια Τράπεζα ή Οργανισμός θα παραιτεί- 
ταιτης ένστασης δίζησης και διαίρεσης και θα θέτει στη 
διάθεση της Εταιρείας το ποσό της εγγύησης εντός τριών 
(3) ημερών απότηςλήψεωςτης σχετικής αίτησης απάτην 
Εταιρεία και η εγγυήτρια θα παραιτείται του δικαιώματος 
υποβολής οποιοσδήποτε αντίρρησης ή εξέτασης της βα- 
σιμότητας του λόγου που θα έχει ως αποτέλεσμα την κα¬ 
τάπτωση της εγγυήσεως. 

Η εγγυητική επιστολή συμμετοχής θα επιστρέφεται 
στον ανάδοχο αμέσως μόλις υποβάλει εγγυητική επιστο¬ 
λή καλής εκτέλεσης του έργου. Οι λοιποί υποψήφιοι ερ¬ 
γολήπτες θα λαμβάνουν τις εγγυητικές επιστολές συμμε¬ 
τοχής, το αργότερο εντός (1) μηνάς από την ημερομηνία 
κατακύρωσηςτου έργου. 

2) Εφόσον έχει προβλεφθεί στην προκήρυξη, για την κα¬ 
λή εκτέλεση της Σύμβασης ή της Παραγγελίας ο ανάδο- 
χος υποχρεούται κατά την ημέρα υπογραφής της Σύμβα¬ 
σης η λήψηςτης Παραγγελίας να υποβάλει εγγυητική επι¬ 
στολή καλής εκτέλεσης. Η προκήρυξη θα ορίζει τον 
χρόνο υποβολής της εγγυητικής επιστολής καλής εκτέ¬ 
λεσης εν σχέσει προς την ημερομηνία υπογραφής της 
Σύμβασης ή της λήψης της Παραγγελίας. Στην περίπτω¬ 
ση αυτή η Σύμβαση ή η Παραγγελία θα τίθενται σε ισχύ 
μόνο μετά την παράδοση της εγγυητικής επιστολής κα¬ 
λής εκτέλεσης στην Εταιρεία. Η εγγύηση αυτή θα είναι κα¬ 
τά προτίμηση πρώτης ζήτησης, η εγγυήτρια Τράπεζα θα 
πρέπει να παραιτείται της ένστασης δίζησης και διαίρε¬ 
σης και να θέτει στη διάθεση της Εταιρείας το ποσό της 
εγγύησης εντός τριών (3) ημερών από της λήψεως της 
σχετικής αίτησης από την Εταιρεία. Επίσης η εγγυήτρια 
θαπαραιτείταιτου δικαιώματος υποβολής οποιοσδήποτε 
αντίρρησης ή εξέτασης της βασιμότητας του λόγου που 
θα έχει ως αποτέλεσμα την κατάπτωση της εγγυήσεως. 

Η εγγυητική επιστολή καλής εκτέλεσης θα ισχύει και για 
τέσσερις (4) τουλάχιστον μήνες επιπλέοντου συμβατικού 
χρόνου. 

Η Σύμβαση μπορεί να προβλέπει τη δυνατότητα μείω¬ 
σης της αξίας της εγγυητικής επιστολής καλής εκτέλεσης 
έτσι ώστε το υπολοιπόμενο ποσό αυτής να ισούται του¬ 
λάχιστον με ποσοστό της αξίας του ανεκτέλεστου μέρους 
της σύμβασης. 

3) Η Εταιρεία έχει επίσης δικαίωμα να ζητά εγγυητική 
επιστολή το πολύ ισόποση των τυχόν προκαταβολών 
προς τον Εργολήπτη. Ως προκαταβολή νοείται η τυχόν 
θετική διαφορά μεταξύ των συνολικών καταβολών της 
Εταιρείας στον Εργολήπτη και της αξίας των έργων που 
έχουν παραδοθεί και έχουν γίνει αποδεκτά από την Εται¬ 
ρεία. 

Τ ο ποσό της εγγυητικής επιστολής προκαταβολής μπο¬ 
ρεί να αυξάνεται και να μειώνεται εις τρόπον ώστε να κα¬ 
λύπτει κατά τη διάρκεια εκτέλεσης της σύμβασης την 


ανωτέρω διαφορά. Η εγγύηση αυτή θα είναι κατά προτί¬ 
μηση πρώτης ζήτησης, η εγγυήτρια Τράπεζα ή Οργανι¬ 
σμός θα πρέπει να παραιτείται της ένστασης δίζησης και 
διαίρεσης και να θέτει στη διάθεση της Εταιρείας το ποσό 
της εγγύησης εντός τριών (3) ημερών από της λήψεως 
της σχετικής αίτησης από την Εταιρεία. Επίσης η εγγυή- 
τρια θα παραιτείται του δικαιώματος υποβολής οποιοσ¬ 
δήποτε αντίρρησης ή εξέτασης της βασιμότητας του λό¬ 
γου που θα έχει ως αποτέλεσμα την κατάπτωση της εγ- 
γυήσεως. 

4) Εάν τα ζητήματα των απαιτουμένων εγγυήσεων δεν 
έχουν ορισθεί στην προκήρυξη, το όργανο της Εταιρείας 
που είναι αρμόδιο για την διαδικασία ανάδειξης αναδό¬ 
χου, σύμφωνα με την παράγραφο 4 του άρθρου 4, μπορεί 
να τροποποιεί κατά περίπτωση τους όρους χορήγησης 
των εγγυήσεων ή να απαλλάσσει τους εργολήπτες από 
την παροχή τους. Το ίδιο ισχύει και για τις συμπληρωμα¬ 
τικές εγγυήσεις που μπορεί να ζητηθούν σε περίπτωση 
μεταγενέστερης αύξησης της αξίας του έργου. 

ΑΡΘΡΟ 20 

ΠΟΙΝΙΚΕΣ ΡΗΤΡΕΣ-ΑΠΟΖΗΜΙΩΣΕΙΣ 

1) Όταν ο ανάδοχος δεν εκπληρώνει εμπρόθεσμα τις 
συμβατικές του υποχρεώσεις ή όταν τα εμπροθέσμως 
προσφερόμενα έργα δεν γίνονται αποδεκτά από την εται¬ 
ρεία λόγω μη συμμόρφωσής τους με τα συμφωνημένα 
χαρακτηριστικά ή τις συμφωνημένες ιδιότητες ή λόγω 
ελαττωμάτων, η εταιρεία έχει δικαίωμα επιβολής ποινικής 
ρήτρας σε βάρος του αναδόχου. Οι Ποινικές ρήτρες επι¬ 
βάλλονται για την καθυστέρηση περάτωσηςτου συνόλου 
του έργου και για την καθυστέρηση περάτωσης τμημά- 
τωντου έργου τα οποία ορίζονται στη σύμβαση και για την 
οποία προβλέπεται παράδοση πριν την ολοκλήρωση του 
έργου. 

2) Η ποινική ρήτρα υπολογίζεται επί της συμβατικής 
αξίας του έργου ή τμήματος αυτού που καθυστερεί ή που 
δεν γίνεται αποδεκτό. 

Για κάθε ημέρα καθυστέρησης, οι επιβαλόμενες ποινι¬ 
κές ρήτρες ανέρχονται σε ποσοστό υπολογιζόμενο επί 
της συμβατικής αξίας των καθυστερουμένων έργων. Το 
ποσοστό θα ορίζεται στο κείμενο της σύμβασης. 

Ο υπολογισμός των ποινικών ρητρών αρχίζει από την 
επομένη της συμφωνηθείσας ημερομηνίας ολοκλήρω- 
σηςτου έργου ή τμήματος αυτού, σύμφωνα μετο συμβα¬ 
τικό χρονοδιάγραμμα. Εφόσον στη σύμβαση προβλέπε- 
ται περίοδος χάριτος, η επιβολή ποινικών ρητρών αρχίζει 
μετά την παρέλευση της περιόδου αυτής. 

3) Η Εταιρεία επιπλέον της επιβολής των ποινικών ρη¬ 
τρών, έχει δικαίωμα να ζητήσει την αποζημίωση της για 
κάθε θετική και αποθετική ζημία που υπέστη εξαιτίας της 
επέλευσης οποιουδήποτε εκ των γεγονότων της παρα¬ 
γράφου 1 του παρόντος. 

4) Εάν η καθυστέρηση εκπλήρωσης των συμβατικών 
υποχρεώσεων του αναδόχου, υπό την έννοια της παρα¬ 
γράφου 1 του παρόντος, διαρκεί περισσότερο από το 1 13 
της συνολικής διάρκειας του έργου, η Εταιρεία έχει, σω- 
ρευτικά με τα δικαιώματά της των παραγράφων 2 και 3 
του παρόντος άρθρου, δικαίωμα να καταγγείλει τη Σύμ¬ 
βαση, η οποία λύεται άμεσα με την περιέλευση της κα¬ 
ταγγελίας σε γνώση του αναδόχου. Στην περίπτωση αυ¬ 
τή, εφαρμόζονται οι διατάξεις του Άρθρου 21 παρ. 1 του 
παρόντος κανονισμού. 

5) Ο ανάδοχος απαλλάσσεται των συνεπειών των παρα- 

γράφων 2, 3 και 4 του παρόντος άρθρου όταν η καθυστε- 
ρούμενη ή η μη προσήκουσα εκπλήρωση των συμβατικών 
υποχρεώσεών του οφείλεται σε γεγονός ανωτέρας βίας. 
Ο ανάδοχος έχει το βάρος απόδειξης τόσο του γεγονότος 
ανωτέρας βίας, όσο και της επιρροής που αυτό άσκησε 
στην ομαλή εκτέλεση της σύμβασης. Επιπλέον ο ανάδο¬ 
χος έχει την υποχρέωση γνωστοποίησης του γεγονότος 
ανωτέρας βίας στην Εταιρείατο αργότερο εντός δέκα (10) 
ημερών από της επελεύσεώς του. Μετά την πάροδο της 
ανωτέρω προθεσμίας, η επίκληση του λόγου ανωτέρας 
βίας είναι απαράδεκτη. Εάν η εκπλήρωση των συμβατικών 
υποχρεώσεων του αναδόχου εκ λόγων ανωτέρας βίας 
διαρκεί περισσότερο από το 1/3 του συνολικού χρόνου 
διάρκειας εκτέλεσης του έργου η Εταιρεία έχει το δικαίω¬ 
μα καταγγελίας της σύμβασης, η οποία λύεται άμεσα με 
την περιέλευση της καταγγελίας σε γνώση του αναδόχου. 
Στην περίπτωση αυτή, εφαρμόζονται οι διατάξεις του Άρ¬ 
θρου 21 παρ. 3 του παρόντος κανονισμού. 

6) Ο Ανάδοχος δύναται να ζητά από την εταιρεία την 
αναθεώρηση του χρονοδιαγράμματος εκτέλεσης του έρ¬ 
γου ή τμήματος αυτού. Στο αίτημα αυτό πρέπει να ανα¬ 
φέρει του ακριβείς λόγους τις καθυστέρησης και τον 
χρόνο διάρκειας της. Το όργανο της εταιρείας που έχει 
την εξουσία κατακύρωσης, αποφασίζει για την τροποποί¬ 
ηση της υπογραφείσας Σύμβασης και την απόρριψη ή την 
εν μέρει ή εν όλω αποδοχή του αιτήματος του αναδόχου. 
Εάν η καθυστέρηση δεν οφείλεται σε υπαιτιότητα του 
αναδόχου ή/καιτων υπεργολάβωντου η Εταιρεία δύναται 
να αποδεχθείτο αίτημά του χωρίςτην επιβολή κυρώσεων. 
Εάν η καθυστέρηση οφείλεται σε υπαιτιότητα της Εται¬ 
ρείας το ως άνω αίτημα θα ικανοποιείται σε κάθε περί¬ 
πτωση και ο χορηγούμενος πρόσθετος χρόνος αποπερά¬ 
τωσης θα είναι ίσος με την καθυστέρηση που προκάλεσε 
η Εταιρεία. 

7) Η είσπραξη των ποινικών ρητρών και των αποζημιώ¬ 
σεων που προβλέπονται στο παρόν άρθρο μπορεί να γί¬ 
νεται και με κατάπτωση των αντίστοιχων ποσών της εγ¬ 
γυητικής επιστολής καλής εκτέλεσης, που τυχόν έχει χο¬ 
ρηγηθεί. 

8) Οι διατάξεις του παρόντος άρθρου εφαρμόζονται 
αναλογικά και επί εντολών για τη συμβατική σχέση που 
αναπτύσσεται μετά τη λήψη της εντολής, σύμφωνα με τις 
διατάξεις του Άρθρου 16 του παρόντος. 

9) Εφόσον τα ζητήματα που τίθενται στο παρόν άρθρο 
δεν διευκρινίζονται στην προκήρυξη, θα πρέπει να απο¬ 
σαφηνίζονται στη σύμβαση ή την εντολή. Στην περίπτωση 
αυτή, το αρμόδιο για τη διαπραγμάτευση όργανο της 
εταιρείας, θα καταβάλλει προσπάθεια εναρμόνισης της 
σύμβασης με τις διατάξεις του παρόντος άρθρου. 

ΑΡΘΡΟ 21 

ΑΥΣΗ ΤΗΣ ΣΥΜΒΑΣΗΣ 

1) Λύση της Σύμβασης με υπαιτιότητα του αναδόχου 

1.1. Όταν η Σύμβαση λύεται με υπαιτιότητα του αναδό¬ 
χου κατά τα οριζόμενα στην παράγραφο 5 του Άρθρου 
20, η Εταιρεία έχει τα ακόλουθα δικαιώματα: 

(α) Δύναται να υπαναχωρήσει από το σύνολο του έργου 
και να απαιτήσει την έντοκη επιστροφή όλων των ποσών 
που είχε καταβάλει στον ανάδοχο. Επίσης η Εταιρεία δι¬ 
καιούται να απαιτήσει την αποκατάσταση κάθε θετικής 
και αποθετικής ζημίας που υπέστη εξαιτίας της λύσης της 
σύμβασης. Η εγγυητική επιστολή καλής εκτέλεσης κατα¬ 
πίπτει ως ποινική ρήτρα για την λύση της σύμβασης, επι¬ 


πλέον των τυχόν επιβληθέντων ποινών του Άρθρου 20 
παρ. 2. 

(β) Δύναται να υπαναχωρήσει από το ανεκτέλεστο μέ¬ 
ρος της σύμβασης και να απαιτήσει την έντοκη επιστρο¬ 
φή των ποσών που τυχόν είχαν καταβληθεί στον ανάδοχο 
έναντι του μέρους αυτού. Επίσης η Εταιρεία δικαιούται να 
απαιτήσει την αποκατάσταση κάθε θετικής και αποθετι¬ 
κής ζημίας που υπέστη εξαιτίας της λύσηςτης σύμβασης. 
Το ποσοστό της εγγυητικής επιστολής καλής εκτέλεσης 
που αντιστοιχεί στο ανεκτέλεστο τμήμα καταπίπτει ως 
ποινική ρήτρα για τη λύση της σύμβασης ανεξαρτήτως 
της επιβολής των ποινών του Άρθρου 20 παρ. 2. 

1.2. Στην έννοια της ζημίας που αναφέρεται στις παρα¬ 
γράφους 1.1α και 1.1 β του παρόντος άρθρου, περιέχο- 
νται ενδεικτικά, η δαπάνη της Εταιρείας για την επαναδιε- 
ξαγωγή της διαδικασίας ανάδειξης αναδόχου, η διαφορά 
της συμβατικής αξίας για την εκτέλεση του έργου από άλ¬ 
λο Εργολήπτη, τα χρηματοοικονομικά έξοδα στα οποία 
υπεβλήθη η Εταιρεία για τη διενέργεια του ματαιωθέντος 
έργου και κάθε αποζημίωση πληρωτέα από την Εταιρεία 
σε τρίτους λόγω αδυναμίας εκπλήρωσης υποχρεώσεων 
της Εταιρείας οφειλόμενης στη λυθείσα σύμβαση. 

2) Λύση της σύμβασης με υπαιτιότητα της Εταιρείας. 

Οι συνέπειες της λύσης της σύμβασης εξ' υπαιτιότητας 

της Εταιρείας ρυθμίζονται σύμφωνα με τις γενικές διατά¬ 
ξεις του Ελληνικού Δικαίου. 

3) Λύση της Σύμβασης για Λόγους Ανωτέρας Βίας. 

3.1. Όταν συντρέχει λόγος ανωτέρας βίας στο πρόσω¬ 
πο του εργολήπτη και της Εταιρείας σύμφωνα με τα ορι¬ 
ζόμενα στο Άρθρο 20 παρ. 6 του παρόντος, η Εταιρεία 
διατηρείτο ακόλουθα δικαιώματα. 

α. Υπαναχώρηση από το σύνολο της σύμβασης και επι¬ 
στροφή των τυχόν καταβληθέντων ποσών. 

β. Υπαναχώρηση από το ανεκτέλεστο τμήμα της σύμ¬ 
βασης και επιστροφή των ποσών που τυχόν έχουν κατα¬ 
βληθεί έναντι αυτού του μέρους της σύμβασης. 

3.2. Διευκρινίζεται ότι εφόσον ο λόγος ανωτέρας βίας 
συντρέχει στο πρόσωπο του Εργολήπτη η Εταιρεία δεν 
ευθύνεται για τις δυσμενείς συνέπειες που θα υποστεί ο 
Εργολήπτης έναντι τρίτων εξ’ αιτίας της λύσης της Σύμ¬ 
βασης. 

3.3. Όταν συντρέχει λόγος ανωτέρας βίας στο πρόσω¬ 
πο της Εταιρείας με συνέπεια την αδυναμία εκπλήρωσης 
των υποχρεώσεων της έναντι του Εργολήπτη, ο τελευταί¬ 
ος έχει δικαίωμα να λύσει την Σύμβαση εφόσον η αδυνα¬ 
μία διαρκεί πέραν των τριών (3) μηνών. Η λύση επέρχεται 
για το ανεκτέλεστο τμήμα της Σύμβασης μόλις περιέλθει 
η έγγραφη καταγγελία σε γνώση της Εταιρείας. Κατά τα 
λοιπά εφαρμόζονται οι διατάξεις του Αστικού Κώδικα. 

4) Οι διατάξεις του παρόντος Άρθρου εφαρμόζονται 
αναλογικά και στην περίπτωση λύσης της συμβατικής 
σχέσης που αναπτύσσεται με τη λήψη εντολής, σύμφωνα 
με το Άρθρο 16. 

5) Σε περίπτωση που ανάδοχος του έργου είναι Κοινο¬ 
πραξία, η τυχόν περιέλευση ενός ή περισσοτέρων των 
κοινοπρακτούντων προσώπων σε κατάσταση πτωχεύσε- 
ως, δεν θα έχει απαραίτητα ως αποτέλεσμα τη λύση της 
σύμβασης, αλλά η εταιρεία θα έχει δικαίωμα να απαιτήσει 
τη συνέχιση εκτέλεσης του έργου ή τμήματος αυτού από 
τα λοιπά μέλη της Κοινοπραξίας. Το ίδιο ισχύει και σε πε¬ 
ρίπτωση που ένα ή περισσότερα κοινοπρακτούντα πρό¬ 
σωπα δεν μπορούν να εκπληρώσουν συμβατικές υποχρε¬ 
ώσεις λόγω ανωτέρας βίας. 

6) Αρμόδιο όργανο για τη λύση της Σύμβασης είναι αυ¬ 
τό που είχε την εξουσία κατακύρωσηςτου έργου. 

Για τη λύση Σύμβασης αξίας μεγαλύτερης των 
1.173.800 Ευρώ, απαιτείται εγκριτική απόφαση του Διοι¬ 
κητικού Συμβουλίου λαμβανομένη με πλειοψηφία των 5/7 
των μελών του. 

ΑΡΘΡΟ 22 

ΕΚΧΩΡΗΣΗ - ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ 

1. Οι Συμβάσεις Έργων είναι ανεκχώρητες. Κατ’ εξαί¬ 
ρεση οι Εργολήπτες δύνανται να εκχωρούν τις χρηματι¬ 
κές απαιτήσεις που έχουν έναντι της Εταιρείας Προκειμέ- 
νου να λάβουν χρηματοδότηση από Τράπεζα ή άλλο χρη¬ 
ματοπιστωτικό οργανισμό που λειτουργεί νόμιμα εντός 
των ορίωντης Ευρωπαϊκής Ένωσης. Προϋπόθεση για την 
εκχώρηση αυτή είναι να υπάρχει πρόβλεψη στην προκή¬ 
ρυξη ή στην σχετική σύμβαση. 

2. Οι Συμβάσεις έργων και οι παραγγελίες τροποποιού¬ 
νται εγγράφως. Ως τροποποίηση νοείται και η επαύξηση 
του αριθμού, της έκτασης ή της αξίας της υφισταμένης 
σύμβασης. Η Εταιρεία διατηρείτο δικαίωμα προαίρεσης 
να επαυξάνει την έκταση του Έργου, μέχρι ενός ποσο¬ 
στού που προβλέπεται στη Σύμβαση ή προκειμένου περί 
παραγγελιών προκήρυξη. 

Προκειμένου περί έργων αξίας μεγαλύτερης των 
1.173.800 Ευρώ, η ουσιώδης τροποποίησή τους απαιτεί 
προηγούμενη έγκριση του Διοικητικού Συμβουλίου της 
Εταιρείας λαμβανόμενη με πλειοψηφίατων 5/7των μελών 
του. Η ίδια διαδικασία απαιτείται και για ουσιώδη τροπο¬ 
ποίηση συμβάσεων αξίας τουλάχιστον 469.500 Ευρώ που 
έχουν καταρτισθεί με μετόχους της Εταιρείας ή με συν- 
δεδεμένες με αυτή επιχειρήσεις. Θεωρείται ως ουσιώδης 
οποιαδήποτε τροποποίηση οδηγεί σε επαύξηση της 
αξίας της Σύμβασης κατά ποσοστό μεγαλύτερο του 20% 
ή περισσότερο από ένα εκατομμύριο (1.000.000) Ευρώ, 
όποιο εκ των δύο ποσών είναι μικρότερο. 

ΑΡΘΡΟ 23 

ΕΦΑΡΜΟΣΤΕΟ ΔΙΚΑΙΟ 

1. Ο παρόν Κανονισμός ισχύει με την επιφύλαξη αντιθέ¬ 
των διατάξεων του Κοινοτικού Δικαίου. 

2. Οι διαφορές που αφορούν την ερμηνεία και την εκτέ¬ 
λεση των συμβάσεων με τους Εργολήπτες μπορεί να λύο¬ 


νται με προσφυγή σε διαιτησία εφόσον η σχετική ρήτρα 
έχει περιληφθεί στο κείμενο της Σύμβασης. Επί παραγγε¬ 
λιών η διαιτητική ρήτρα πρέπει να έχει περιληφθεί στην 
προκήρυξη. Προϋπόθεση γιατηνπροσφυγή του Εργολή¬ 
πτη στη διαιτησία είναι η προηγούμενη υποβολή ενστά- 
σεως σύμφωνα μετά οριζόμενα στο Άρθρο 13 παρ. 11 του 
παρόντος. Η προσφυγή στη διαιτησία δεν αναστέλλει την 
εκτέλεση της Σύμβασης ή της παραγγελίας. 

3. Εφόσον δεν προβλέπεται διαιτητική ρήτρα, αρμόδια 
για την επίλυση διαφορών μεταξύ Εταιρείας και Εργολη¬ 
πτών είναι τα Δικαστήρια των Αθηνών και εφαρμοστέο το 
Ελληνικό Δίκαιο. 

ΑΡΘΡΟ 24 

ΜΕΤΑΒΑΤΙΚΕΣ ΔΙΑΤΑΞΕΙΣ 

1) Έργα για τα οποία έχουν ήδη υπογράφει συμβάσεις 
ή έχει ήδη προκηρυχθεί η διαδικασία για την ανάθεσή 
τους, ρυθμίζονται από τους όρους της σύμβασης ή της 
προκήρυξης και τις διατάξεις του Κοινοτικού και του Ελ¬ 
ληνικού Δικαίου. 

2) Η Εταιρεία έχει υποχρέωση να τηρεί αρχείο με τα 
στοιχεία των προκηρυχθέντων έργων και των καταρτι- 
σθέντων συμβάσεων γιά πέντε χρόνια μετά την προκήρυ¬ 
ξή τους. 

ΑΡΘΡΟ 25 
ΙΣΧΥΣ ΚΑΝΟΝΙΣΜΟΥ 

Ο παρόν Κανονισμός τίθεται σε ισχύ απότηςΔημοσιεύ- 
σεώςτου στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2002 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




